നിതിന് ഗഡ്കരി തെറ്റായ പാര്‍ട്ടിയിലെ നല്ല മനുഷ്യന്, അദ്ദേഹത്തിന്റെ അധികാരങ്ങള് പിടിച്ചു വെക്കുന്നു; കോണ്‍ഗ്രസ് നേതാവ് അശോക് ചവാന് - Newsrupt\nനിതിന് ഗഡ്കരി തെറ്റായ പാര്‍ട്ടിയിലെ നല്ല മനുഷ്യന്, അദ്ദേഹത്തിന്റെ അധികാരങ്ങള് പിടിച്ചു വെക്കുന്നു; കോണ്‍ഗ്രസ് നേതാവ് അശോക് ചവാന്\nകേന്ദ്രമന്ത്രിയും നാഗ്പൂര് എംപിയുമായ നിതിന് ഗഡ്കരിയെ പുകഴ്ത്തി മഹാരാഷ്ട്ര മന്ത്രിയും കോണ്‍ഡഗ്രസ് നേതാവുമായ അശോക് ചവാന്. തെറ്റായ പാര്‍ട്ടിയിലെ നല്ല മനുഷ്യനാണ് നിതിന് ഗഡ്കരിയെന്നാണ് അശോക് ചവാന് പറഞ്ഞത്.\nതെറ്റായ പാര്‍ട്ടിയിലെ നല്ല മനുഷ്യനാണ് നിതിന് ഗഡ്കരി. പക്ഷെ അദ്ദേഹത്തിന്റെ അധികാരങ്ങള് തുടര്‍ച്ചയായി പിടിച്ചുവെക്കുകയാണെന്നും അശോക് ചവാന് പറഞ്ഞു. മോദി സര്‍ക്കാര് രണ്ട് വര്‍ഷം പൂര്‍ത്തിയായ സാഹചര്യത്തില് നടത്തിയ വിര്‍ച്വല് വാര്‍ത്താ സമ്മേളനത്തിലാണ് ഈ മറുപടി.\nകേന്ദ്ര മന്ത്രിസഭയിലെ ഏറ്റവും ഇഷ്ടപ്പെട്ട മന്ത്രിയാരാണെന്ന ചോദ്യത്തിനാണ് അശോക് വാന്റെ ഈ മറുപടി. കൊവിഡ് പ്രതിസന്ധി, തൊഴില് നഷ്ടം എന്നിവയില് രൂക്ഷവിമര്‍ശനമാണ് അശോക് ചവാന് നടത്തിയത്.\nപെട്രോള് വില 100 രൂപയായി. 12.21 കോടി ജനങ്ങള്‍ക്ക് ജോലി നഷ്ടപ്പെട്ടു. ബംഗ്ലാദേശിന്റെ ആളോഹരി വരുമാനം ഇന്ത്യയേക്കാള് ഉയര്‍ന്നതാണ്. കേന്ദ്രത്തിന്റെ നയങ്ങള് രാജ്യത്തെ നശിപ്പിച്ചെന്നും അശോക് ചവാന് പറഞ്ഞു.\nAshok ChavanBJPCongressNarendra ModiNitin Gadkari


ഹാജിപ്പുരിന്റെ വിലാസം! ഒരു തിരഞ്ഞെടുപ്പു റാലിയുടെ ഓർമ | Ramvilas Paswan | Manorama News\nമോഹൻലാലിന്റെ മെയ്‌വഴക്കം, ഹാജിപ്പുരിന്റെ വിലാസം; ഒരു തിരഞ്ഞെടുപ്പ് റാലിയുടെ ഓർമ\nകെ. ടോണി ജോസ് October 10, 2020 01:28 AM IST\n2009 ൽ ഹാജിപ്പുരിൽനിന്ന് അബു ഹാഷിം പകർത്തിയ ചിത്രം.\n2009 ലെ ലോക്സഭാ തിരഞ്ഞെടുപ്പു കാലം. ബിഹാറിൽനിന്നു മനോരമയ്ക്കു വേണ്ടി തിരഞ്ഞെടുപ്പു റിപ്പോർട്ടു ചെയ്യുകയായിരുന്നു ഫൊട്ടോഗ്രഫർ അബു ഹാഷിമും ഞാനും. ലാലു പ്രസാദ് യാദവിന്റെ പ്രതാപകാലമാണ്. നിതീഷ് കുമാർ മുഖ്യമന്ത്രി. എല്ലാക്കാലത്തുമെന്ന പോലെ റാം വിലാസ് പസ്വാൻ പ്രധാന കഥാപാത്രമാണ് ബിഹാറിൽ. യുപിഎ മന്ത്രിസഭയിലെ അംഗമെന്ന നിലയിലാണ് അത്തവണത്തെ പോരാട്ടം. പക്ഷേ, കോൺഗ്രസുമായി അത്ര നല്ല ബന്ധമായിരുന്നില്ല അപ്പോൾ.\nഒരു ദിവസം, പസ്വാനെ തേടി അദ്ദേഹത്തിന്റെ സ്ഥിരം മണ്ഡലമായ ഹാജിപ്പുരിലേക്ക് പുറപ്പെട്ടു ഞങ്ങൾ. ഏതാണ്ടൊരു പത്തു പന്ത്രണ്ടു ഭാരതപ്പുഴ അടുത്തടുത്തു നിരത്തിവച്ചാൽ എങ്ങനെയിരിക്കുമോ അതുപോലെ നീണ്ടുനിവർന്നു കിടക്കുന്ന ഗംഗയ്ക്കു മീതെ, തെക്കൻ ബിഹാറിനെ വടക്കൻ ബിഹാറുമായി ബന്ധിപ്പിക്കുന്ന മഹാത്മാ ഗാന്ധി സേതു അന്ന് ഏഷ്യയിലെ ഏറ്റവും നീളം കൂടിയ ഒറ്റ നദീ പാലമാണ്. മറുകര കടക്കാൻ പാലത്തിലൂടെ ഏഴു കിലോമീറ്ററോളം വണ്ടിയോടിക്കണം. പട്‌നയിൽനിന്നു പുറപ്പെട്ടു മഹാത്മാ ഗാന്ധി സേതു കടന്നാൽ ഹാജിപ്പുരായി.\nഹാജിപ്പുരിൽനിന്ന് 13 കിലോമീറ്റർ അകലെ ബുദ്ദിപ്പുർ എന്ന ഗ്രാമത്തിലാണ് പസ്വാന്റെ തിരഞ്ഞെടുപ്പു റാലി. അവിടെ മണിക്കൂറുകൾ കാത്തുനിന്നു. ഒടുവിൽ പസ്വാന്റെ ഹെലികോപ്ടർ ലാൻഡു ചെയ്തു. സ്റ്റേജിനടുത്തു കാത്തുനിന്ന ഞങ്ങൾ വിസിറ്റിങ് കാർഡ് നീട്ടി ഒരു വിധത്തിൽ കാര്യം പറഞ്ഞു, സംസാരിക്കണം. യോഗം കഴിയട്ടെ എന്നും ബുദ്ധിമുട്ടുകളൊന്നുമില്ലല്ലോ എന്നും ക്ഷേമാന്വേഷണം നടത്തി കക്ഷി വേദിയിലേക്കു കയറി.\nയോഗം നീണ്ടു പോയി. ഇടയ്ക്ക്, വേദിയിൽനിന്ന് ഒരു സഹായിയുടെ കയ്യിൽ വിസിറ്റിങ് കാർഡിന്റെ പിന്നിൽ ഇങ്ങനെ എഴുതി കൊടുത്തയച്ചു: ‘വൈകിട്ട്7മണിക്ക് പട്നയിലെ ഓഫിസിൽ കാണാം’. നല്ല വടിവൊത്ത ഇംഗ്ലിഷ് കയ്യക്ഷരം. ആ വൈകുന്നേരം പട്നയിലെത്താൻ ഞങ്ങൾക്കു കഴിഞ്ഞില്ല. പസ്വാൻ തന്നെ ആ സമയം ഓഫിസിലെത്തിയിട്ടുണ്ടാകുമെന്നും ഉറപ്പില്ല. അങ്ങനെ ആ കൂടിക്കാഴ്ച നടന്നില്ല.\n1984 ലെ ഇന്ദിരാ സഹതാപ തരംഗത്തിലൊഴികെ ഒരിക്കലും കൈവിടാതിരുന്ന ഹാജിപ്പുരിൽ പക്ഷേ 2009 ൽ പസ്വാൻ പരാജയപ്പെട്ടു. എന്നിട്ടും രാഷ്ട്രീയത്തിൽ അദ്ദേഹം അപ്രസ്കതനായില്ല. സിനിമയിൽ ഏറ്റവും മെയ്‍വഴക്കം മോഹൻലാലിനാണെങ്കിൽ രാഷ്ട്രീയത്തിൽ അതിനൊപ്പം മെയ്‍വഴക്കമുണ്ടായിരുന്നു പസ്വാന്. രാഷ്ട്രീയ ജീവിതത്തിന്റെ ഏറിയ പങ്കും അധികാരത്തിൽ നിൽക്കാൻ അദ്ദേഹത്തിനു കഴിഞ്ഞത് അങ്ങനെയായിരുന്നു.\n2009 ഏപ്രിൽ 22ന് മനോരമയിൽ പ്രസിദ്ധീകരിച്ച വാർത്ത\nറാന്തൽ തൂക്കിയ ബംഗ്ലാവിൽ പസ്വാൻ\nഏതാണ്ടൊരു പത്തു പന്ത്രണ്ടു ഭാരതപ്പുഴ അടുത്തടുത്തു നിരത്തിവച്ചാൽ എങ്ങനെയിരിക്കുമോ അതുപോലെ നീണ്ടുനിവർന്നു കിടക്കുന്ന ഗംഗ. ഭാരതപ്പുഴപോലെതന്നെ വേനലിൽ മെലിഞ്ഞുണങ്ങിയ നീർച്ചാലാണു ഗംഗയും. തീരത്തൊക്കെയുമുണ്ടു മണൽവാരൽ.\nഗംഗയ്‌ക്കു മീതേ, തെക്കൻ ബിഹാറിനെ വടക്കൻ ബിഹാറുമായി ബന്ധിപ്പിക്കുന്ന മഹാത്മാ ഗാന്ധി സേതു പാലങ്ങളിലെ പുലിയാണ്. ഒറ്റ നദിക്കു മേലേയുള്ള ഏഷ്യയിലെ ഏറ്റവും നീളം കൂടിയ പാലം. മറുകര കടക്കാൻ പാലത്തിലൂടെ ഏഴു കിലോമീറ്റർ വണ്ടിയോടിക്കണം. പട്‌നയിൽനിന്നു പുറപ്പെട്ടു മഹാത്മാ ഗാന്ധി സേതുവിലൂടെ കടന്നെത്തുന്നതു ഹാജിപ്പുരിലേക്ക്. കേന്ദ്ര മന്ത്രി റാം വിലാസ് പസ്വാൻ ഒൻപതാമതും ജനവിധി തേടുന്ന മണ്ഡലം.\nകേരളത്തിലെ യുഡിഎഫിന്റെയോ എൽഡിഎഫിന്റെയോ തിരഞ്ഞെടുപ്പു കമ്മിറ്റി കൺവീനർമാരെ ഹാജിപ്പൂരിൽ കൊണ്ടുവന്നു വണ്ടിയിറക്കിയാൽ ചങ്കു പൊട്ടിപ്പോകും! നാളെ ഇവിടെ തിരഞ്ഞെടുപ്പാണ്. ഒരുപാടുണ്ടു ചുമരുകൾ. പക്ഷേ, ഒറ്റയൊന്നിൽപോലുമില്ല ചുവരെഴുത്ത്. ഒരൊറ്റ പോസ്‌റ്റർ പോലുമില്ല എവിടെയും. ഫ്ലക്‌സ് എന്ന സംവിധാനം ബിഹാറിലെ രാഷ്‌ട്രീയക്കാർ കണ്ടിട്ടെങ്കിലുമുണ്ടോയെന്നു സംശയം! ബോക്‌സ് സ്‌പീക്കറുകൾ മുകളിൽ കെട്ടിവച്ച ഒരു അനൗൺസ്‌മെന്റ് വണ്ടി കാണാൻ കൊതി തോന്നിയിട്ട് ഒരു കാര്യവുമില്ല. ഇവിടെ അതുമില്ല.\nതിരഞ്ഞെടുപ്പാണെന്നു പുറമേയ്ക്ക് അറിയാനുള്ള ഒരടയാളത്തിനു വേണ്ടി വണ്ടിയോടിച്ചതു കിലോമീറ്ററുകൾ. ഡ്രൈവർ ധനഞ്‌ജയിനോടു ചോദിച്ചു: ‘ഇതെന്താണപ്പാ ഇങ്ങനെ!?’ പാൻ ചവച്ചു ചവച്ചു കറ പിടിച്ച പല്ലുകാട്ടി ചിരിച്ച് അയാൾ പറഞ്ഞു: ‘മാലും നഹി സാബ്!’ പറഞ്ഞിട്ടു കാര്യമില്ല. പത്തിരുപതു വർഷമായി പട്‌നയിൽ വണ്ടിയോടിക്കുന്ന കക്ഷിക്കു രാഷ്‌ട്രീയത്തെക്കുറിച്ചുള്ള ഒരേയൊരു അറിവു റാന്തലിനെപ്പറ്റിയാണ്, ലാലു പ്രസാദ് യാദവിന്റെ ചിഹ്നം.\nഒടുവിൽ ഹാജിപ്പുർ റയിൽവേ സ്‌റ്റേഷനപ്പുറത്ത് അതു കണ്ടെത്തി. ഷാമിയാന വലിച്ചുകെട്ടിയുണ്ടാക്കിയ ഒരു സംവിധാനം. റാം വിലാസ് പസ്വാന്റെ തിരഞ്ഞെടുപ്പു കമ്മിറ്റി ഓഫിസാണ്. ഓഫിസ് കാര്യക്കാരൻ വിനോദ് കുമാർ റായി അടുത്തു പിടിച്ചിരുത്തി. റാം വിലാസ് പസ്വാന്റെയും മകൻ ചിരാഗ് പസ്വാന്റെയും പ്രചാരണ ഷെഡ്യൂളുണ്ടു കക്ഷിയുടെ പക്കൽ. പസ്വാൻ ആകാശത്തു പറക്കുമ്പോൾ ചിരാഗ് റോഡിലാണ്. പ്രചാരണത്തിന്റെ അവസാന ദിനം മണ്ഡലത്തിന്റെ വിവിധ ഭാഗങ്ങളിൽ ഹെലികോപ്‌റ്ററിൽ പറന്നു പ്രചാരണയോഗങ്ങളിൽ പങ്കെടുക്കുകയാണ് അച്‌ഛൻ പസ്വാൻ. മകൻ പസ്വാൻ മറ്റൊരിടത്തു റോഡ് ഷോ നടത്തുന്നു. ബോളിവുഡിൽ അരക്കൈ നോക്കാൻ തയാറെടുക്കുന്ന ചുള്ളൻ ചെക്കനാണ് ചിരാഗ്. ഇത്തവണ റാം വിലാസിന്റെ സഹോദരനും സ്‌ഥാനാർഥിയാണ്. അടുത്ത തവണ മകനും വരും.\nഹാജിപ്പുരിൽനിന്ന് 13 കിലോമീറ്റർ അകലെ ബുദ്ദിപ്പുർ എന്ന ഗ്രാമത്തിലാണു പസ്വാന്റെ അടുത്ത യോഗം. ഹാജിപ്പുരിൽ പസ്വാൻ കൊണ്ടുവന്ന വികസനത്തെക്കുറിച്ചാണു അവിടെ ജനങ്ങളുടെ ചർച്ച. ഏഴെട്ടു തവണയായി പല പല കാര്യങ്ങൾ ചെയ്‌തിട്ടുണ്ടു പസ്വാൻ. കഴിഞ്ഞ 20 വർഷത്തിനിടെ പി.വി.നരസിംഹറാവു, ചന്ദ്രശേഖർ മന്ത്രിസഭകളിൽ ഒഴികെ എല്ലാത്തിലും പസ്വാൻ മന്ത്രിയായി. പാർട്ടി മാറ്റവും ഇതുപോലെതന്നെ. 69ൽ സംയുക്‌ത സോഷ്യലിസ്‌റ്റ് പാർട്ടിയിൽ തുടങ്ങിയ പസ്വാൻ 77ൽ ഭാരതീയ ലോക്‌ദളിലും 1980ൽ ജനതാപാർട്ടിയിലും 89ൽ ജനതാദളിലുമായിരുന്നു. ഇപ്പോൾ സ്വന്തം പാർട്ടിയായ ലോക് ജനശക്‌തിയിൽ. വേഷമേതായാലും വിജയമുറപ്പ്; മന്ത്രിസ്‌ഥാനവും. കാരണം, സിനിമാ ഭാഷയിൽ പറഞ്ഞാൽ മോഹൻലാൽ തോൽക്കുന്ന മെയ്‍വഴക്കം!\n1984ലെ ഇന്ദിരാ സഹതാപ തരംഗത്തിൽ മാത്രമേ ഹാജിപ്പുർ പസ്വാനെ കൈവിട്ടിട്ടുള്ളൂ. അതിനുശേഷം കോൺഗ്രസ് സ്‌ഥാനാർഥിയെ നേരിട്ട് എതിരിടേണ്ട സ്‌ഥിതിയുണ്ട് ഇത്തവണ. കോൺഗ്രസുമായി ലാലു - പസ്വാൻ കുറുമുന്നണി ഉടക്കിയതോടെ മൽസരം നേർക്കു നേരാണ്. അതിന്റെയൊരു ക്ഷീണം ചെറുതായെങ്കിലും പസ്വാനും പാർട്ടിക്കുമുണ്ട്. അനൗൺസ്‌മെന്റ് തുടങ്ങി. പസ്വാൻജിയുടെ ഹെലികോപ്‌റ്റർ ഉടനെത്തും. അതോടെ ഗ്രാമം അനങ്ങിത്തുടങ്ങി. ആളുകൾ മൈതാനത്തേക്ക്. സ്‌റ്റേജിലേക്കു നോക്കിയപ്പോൾ കേരളം പിന്നെയും ഓർമ വന്നു. പത്തു പേർക്കു നിൽക്കാവുന്ന സ്‌റ്റേജിൽ, ഒരു നൂറു പേരുടെ ഇടി!\nആകാശത്തു നീലപ്പൊട്ടുപോലെ യന്ത്രപ്പറവ തെളിഞ്ഞതും കുട്ടികളും നേതാക്കളും അണികളും അങ്ങോട്ട്. പതിയെ പുറത്തേക്കിറങ്ങിയ പസ്വാനെ തൊടാനും മാലയിടാനും കാലിൽ വീണ് അനുഗ്രഹം വാങ്ങാനും തിക്കും തിരക്കും. കഷ്‌ടിച്ച് അൻപതു മീറ്ററേയുള്ളൂ സ്‌റ്റേജിലേക്ക്. പക്ഷേ, പസ്വാൻ കാറിലേക്കു കയറി. നടന്നു പോയാൽ, ആളുകൾ തൊട്ടും പിടിച്ചും പിച്ചിച്ചീന്തും. കേരളത്തിൽ ആൾക്കൂട്ടത്തിനു നടുവിൽ മമ്മൂട്ടി പെട്ടുപോയാൽ എങ്ങനെയിരിക്കുമോ അങ്ങനെയാണു ബിഹാറിൽ പസ്വാനെപ്പോലുള്ള നേതാക്കളുടെ സ്‌ഥിതി. മൈതാനം ഏതാണ്ടു നിറഞ്ഞ് ആളുണ്ട്. പക്ഷേ, അതിൽ പകുതിപ്പേരും പസ്വാനു വോട്ട് ചെയ്യില്ല. കാരണം അത്രയും എണ്ണം കൊച്ചുപിള്ളേരാണ്!\nപസ്വാൻ പ്രസംഗിക്കാനെഴുന്നേറ്റു. വെളുത്ത കുർത്ത. ഗൗരവ ഭാവം. പ്രസംഗത്തിന് ഒരേ താളമാണ്. കയറ്റിറക്കങ്ങളില്ല. മുഖ്യമന്ത്രി നിതീഷ് കുമാറിനെതിരെയുള്ള വിമർശനമാണു പ്രധാനം. കൂട്ടാളിയായ ലാലു പ്രസാദ് യാദവ് കോൺഗ്രസിനെതിരെ ആഞ്ഞടിക്കുമ്പോഴും റാംവിലാസ് പസ്വാൻ ഒരു വാക്കുപോലും അതേക്കുറിച്ചു പറയില്ല. അതാണു തന്ത്രപരത. എന്നാൽ, എൽ.കെ.അഡ്വാനിയെ വിമർശിക്കുമ്പോൾ നൂറു നാവാണ്. ‘മാതാ, ബഹൻ, ഭായി നിങ്ങളെല്ലാവരും എനിക്ക് ആശീർവാദം തരണം’ എന്നാണ് എല്ലാ പ്രസംഗങ്ങളുടെയും ഒടുക്കം. നിങ്ങൾ ആശീർവദിക്കില്ലേ? ആശീർവദിക്കുന്നവർ കയ്യുയർത്തണമെന്നതു പഞ്ച് ലൈൻ. എല്ലാവരും കൈ പൊക്കുന്നു. പസ്വാന്റെ മുഖത്തു പതിയെ വിടരുന്ന ചിരി...\nസമയം നാലു മണി. പ്രചാരണം തീരുന്ന അഞ്ചു മണിക്കു മുൻപു രണ്ടിടത്തു കൂടി പറന്നെത്തണം. ഹെലിപാഡിലേക്കു കാറിൽ നീങ്ങുമ്പോൾ ജനം പിന്നെയും പിന്നാലേ. എത്ര തവണ കണ്ടാലും മതിവരില്ല അവർക്കു ഹെലികോപ്‌റ്റർ. സ്‌റ്റേജിൽ ബാക്കിയായത്, എൽജെപിയുടെ നീലയും പച്ചയും ചുവപ്പുമെല്ലാം ചേർന്ന കൊടികൾ. അതിന്റെ നടുവിൽ പാർട്ടി ചിഹ്നം: ബംഗ്ലാവ്. കേരളത്തിലെ ഒറ്റനിലയുള്ള ഇടത്തരം വീടാണത്. പക്ഷേ, ബംഗ്ലാവ് എന്നാണു ബിഹാറിൽ പറയുക. റാം വിലാസ് പസ്വാനു വോട്ട് ചെയ്യുന്ന തൊണ്ണൂറു ശതമാനം പേരും ചിഹ്നത്തിലല്ലാതെ ഇത്തരമൊരു ബംഗ്ലാവ് ഒരിക്കലും കണ്ടിട്ടുപോലുമുണ്ടാകില്ല.!\nEnglish Summary : A reporter's memory of an election rally of Ram Vilas Paswan\n7vj2vb4c8p9e99mhdqaciavf5u https-www-manoramaonline-com-news-latest-news video-component


സചിന് പൈലറ്റുമായി കൂടിക്കാഴ്ച നടത്തി ജ്യോതിരാദിത്യ സിന്ധ്യ; ചര്‍ച്ച മധ്യപ്രദേശ് ഉപതെരഞ്ഞെടുപ്പിനിടെ- രാഷ്ട്രീയ വൃത്തങ്ങളില് ആകാംക്ഷ – Chandrika Daily\nBy Test User Tuesday October 27, 2020 18:18 pm\nകോണ്‍ഗ്രസ് വിട്ട് ബിജെപിയിലേക്ക് കൂടുമാറിയ സിന്ധ്യയും കോണ്‍ഗ്രസുമായി ഒരുഘട്ടത്തില് ഇടഞ്ഞു നിന്നു തിരിച്ചുവന്ന സചിന് പൈലറ്റും തമ്മിലുള്ള കൂടിക്കാഴ്ച കൗതുകത്തോടെയാണ് രാഷ്ട്രീയ വൃത്തങ്ങള് നോക്കിക്കാണുന്നത്.\nഭോപ്പാല്: കോണ്‍ഗ്രസ് നേതാവ് സചിന് പൈലറ്റുമായി കൂടിക്കാഴ്ച നടത്തിയെന്ന് ബിജെപി എംപി ജ്യോതിരാദിത്യ സിന്ധ്യയുടെ വെളിപ്പെടുത്തല്. ഗ്വാളിയോറില് വച്ചായിരുന്നു കൂടിക്കാഴ്ചയെന്നും അദ്ദേഹത്തെ മധ്യപ്രദേശിലേക്ക് സ്വാഗതം ചെയ്തതായും സിന്ധ്യ പറഞ്ഞു.\nഎന്നാല് ഉപതെരഞ്ഞെടുപ്പിലെ കോണ്‍ഗ്രസ് സ്ഥാനാര്‍ത്ഥികള്‍ക്കു വേണ്ടിയുള്ള പ്രചാരണത്തിനായാണ് പൈലറ്റ് ഇവിടെയെത്തിയത്. ഗ്വാളിയോര്, ശിവ്പുരി, ഭിന്ദ്, മൊറേന ജില്ലകളിലാണ് പൈലറ്റ് രണ്ടു ദിവസങ്ങളിലായി പ്രചാരണത്തിനെത്തുന്നത്.\n‘ഞാന് അദ്ദേഹത്തെ ഗ്വാളിയോറില് കണ്ട് സ്വാഗതം ചെയ്തു’ -എന്നാല് മാര്‍ച്ചില് കോണ്‍ഗ്രസ് വിട്ട സിന്ധ്യ ദേശീയ വാര്‍ത്താ ഏജന്‍സിയായ പിടിഐയോട് പറഞ്ഞത്. എല്ലാവരെയും സ്വാഗതം ചെയ്യുന്ന പാരമ്പര്യമാണ് മധ്യപ്രദേശിനുള്ളത്. പൈലറ്റിനും സ്വാഗതം- അദ്ദേഹം കൂട്ടിച്ചേര്‍ത്തു.\nപൈലറ്റിന്റെ പ്രചാരണം ഉപതെരഞ്ഞെടുപ്പില് ഏതെങ്കിലും തരത്തില് പ്രതിഫലിക്കുമോ എന്ന ചോദ്യത്തിന് ജനാധിപത്യത്തില് എല്ലാവര്‍ക്കും പ്രചാരണം നടത്താനുള്ള അവകാശമുണ്ട് എന്നായിരുന്നു അദ്ദേഹത്തിന്റെ പ്രതികരണം.\nനവംബര് മൂന്നിനാണ് സംസ്ഥാനത്തെ 28 മണ്ഡലങ്ങളിലേക്ക് ഉപതെരഞ്ഞെടുപ്പ് നടക്കുന്നത്. ഇതില് 25 സീറ്റും കോണ്‍ഗ്രസില് നിന്ന് ജയിച്ച് സിന്ധ്യയ്‌ക്കൊപ്പം ബിജെപിയിലേക്ക് ചേക്കേറിയവരുടേതാണ്.\nജൂലൈയിലാണ് രാജസ്ഥാനിലെ അശോക് ഗെലോട്ട് സര്‍ക്കാറിനെതിരെ സചിന് പൈലറ്റും 18 എംഎല്‍എമാരും വിമതനീക്കം നടത്തിയിരുന്നത്. ഒരു മാസത്തോളം നീണ്ട അനിശ്ചിതത്വത്തിന് ഒടുവില് പ്രതിസന്ധി അവസാനിക്കുകയായിരുന്നു. ഇക്കാലത്ത് പൈലറ്റ് ബിജെപിയിലേക്ക് ചേക്കേറുമെന്ന അഭ്യൂഹങ്ങള് ഉണ്ടായിരുന്നു എങ്കിലും കോണ്‍ഗ്രസ് വിടില്ലെന്ന് അദ്ദേഹം വ്യക്തമാക്കിയിരുന്നു.


ഗവര്‍ണര്‍ക്കെതിരെ ഹിന്ദു പത്രം – Meddling Media\nഗവര്‍ണര്‍ക്കെതിരെ ഹിന്ദു പത്രം\nതിരുവനന്തപുരം: കേരള ഗവര്‍ണര്‍ക്കെതിരെ മുഖപ്രസംഗമെഴുതി ഹിന്ദുപത്രം. ഗവര്‍ണര്‍മാര് ആക്ടിവിസ്റ്റുകളുടെ റോളില് സ്വയം അവരോധിക്കുന്നത് അനുചിതമെന്ന് എഡിറ്റോറിയലില് പറയുന്നു.\n‘കേന്ദ്രസര്‍ക്കാര് പാസാക്കുന്ന നിയമങ്ങള് സംരക്ഷിക്കേണ്ടതും നടപ്പാക്കുന്നെന്ന് ഉറപ്പാക്കേണ്ടതും തന്റെ കടമയാണെന്ന സംസ്ഥാന ഗവര്‍ണര് ആരിഫ് മൊഹമ്മദ് ഖാന്റെ പ്രസ്താവന സംശയാസ്പദമാണ്. ഗവര്‍ണര് പദവി കേവലം റബര് സ്റ്റാമ്പ് അല്ലെന്ന അദ്ദേഹത്തിന്റെ നിലപാട് അംഗീകരിക്കുന്നു. രാജ്യത്തിന്റെ ഭൂരിപക്ഷതാല്‍പ്പര്യം സംരക്ഷിക്കുകയെന്നതാണ് തെരഞ്ഞെടുക്കപ്പെട്ട സര്‍ക്കാരിന്റെ ചുമതലയെന്ന് ഗവര്‍ണറും മറക്കരുത്.\nപശ്ചിമ ബംഗാള് ഗവര്‍ണര് ജഗ്ദീപ് ധന്‍കറാകട്ടെ മമത സര്‍ക്കാരുമായി കൊമ്പുകോര്‍ക്കാനുള്ള ഒരവസരവും പാഴാക്കുന്നില്ല. ബംഗാളിലേതില്‍നിന്ന് വ്യത്യസ്തമായി കേരളത്തിലെ എല്‍ഡിഎഫ് സര്‍ക്കാര് ഗവര്‍ണറുമായി ഏറ്റുമുട്ടല് ഒഴിവാക്കാന് പരമാവധി സംയമനം പാലിക്കുന്നു.\nഎന്നാല്, ഇരു സംസ്ഥാനത്തെയും ബിജെപി ഇതര രാഷ്ട്രീയ പാര്‍ടികള്‍ക്ക് ഗവര്‍ണര്‍മാരുടെ പ്രകോപനപരമായ നിലപാടില് കടുത്ത അമര്‍ഷമുണ്ട്. അധികാരകേന്ദ്രീകരണം ലക്ഷ്യമാക്കിയ കേന്ദ്രസര്‍ക്കാരും ബിജെപി ഇതര കക്ഷികള് ഭരിക്കുന്ന സംസ്ഥാനങ്ങളും തമ്മില് നിലനില്‍ക്കുന്ന ഭിന്നത രൂക്ഷമാക്കാന്‍മാത്രമേ ഗവര്‍ണര്‍മാരുടെ ഇത്തരം നിലപാടുകള് സഹായിക്കൂ.\nഏതെങ്കിലും ഒരു സംസ്ഥാന സര്‍ക്കാരിനെ ദുര്‍ബലപ്പെടുത്താന് തങ്ങള്‍ക്ക് വിധേയനായ ഗവര്‍ണറെ നിയോഗിക്കുന്നത് കേന്ദ്രസര്‍ക്കാരുകള് എക്കാലത്തും സ്വീകരിച്ചുവന്ന ഉപായമാണ്. അതുകൊണ്ടുതന്നെ, സംസ്ഥാന സര്‍ക്കാര്– ഗവര്‍ണര് ഭിന്നത പുതുകഥയല്ല. എന്നാല്, ചരിത്രത്തിലാദ്യമായി ഒരു കേന്ദ്രസര്‍ക്കാര് രാജ്യത്തിന്റെ നാനാത്വത്തോട് അസഹിഷ്ണുത പുലര്‍ത്തുന്നു. ഇതിനോട് ഐക്യപ്പെടുന്ന ഗവര്‍ണര്‍മാരുടെ നിലപാടാണ് നിലവിലെ പ്രശ്‌നങ്ങളെ രൂക്ഷമാക്കുന്നത്.\nകേന്ദ്രത്തിനും സംസ്ഥാനത്തിനും ഇടയിലുള്ള പാലമാകണം ഗവര്‍ണര്. സര്‍ക്കാരിന്റെ അധികാരത്തില് കടന്നുകയറുന്ന ഗവര്‍ണര്‍മാര് കൂടുതല് കുഴപ്പങ്ങള് ഉണ്ടാക്കുകയേയുള്ളൂ. ജനാധിപത്യരീതിയില് തെരഞ്ഞെടുക്കപ്പെട്ട സംസ്ഥാന സര്‍ക്കാരുകള്‍ക്ക് അവ അര്‍ഹിക്കുന്ന മര്യാദയും ബഹുമാനവും നല്‍കാന് കേന്ദ്രസര്‍ക്കാരും തയ്യാറായേ മതിയാകൂ’– മുഖപ്രസംഗം പറയുന്നു.\nപൗരത്വ പ്രതിഷേധത്തില് മംഗളൂരു പോലീസ് പ്രതികാരം\nകോട്ടോല് തമ്പിയുടെ കേരള ബന്ധങ്ങളിലേയ്ക്ക് എന്‍ഫോഴ്‌സ്‌മെന്റ്\nഐ എ എസുകാരുടെ പ്രതിഷേധത്തെ തള്ളി സർക്കാർ\nഒമിക്രോൺ: വിദേശത്ത് നിന്നെത്തുന്നവർക്ക് അലംഭാവം\nഅട്ടപ്പാടി: വീണ ജോർജിന് വിമർശനം


നിങ്ങളുടെ ഇന്ന് രാശിപ്രകാരം നേട്ടങ്ങള് ഇവർക്ക് | Daily Horoscope Prediction For 22 Febraury 2020 - Malayalam BoldSky\n33 min ago Happy Republic Day 2021 : റിപ്പബ്ലിക് ദിന സന്ദേശങ്ങള് പ്രിയപ്പെട്ടവര്‍ക്ക്\n| Updated: Saturday, February 22, 2020, 9:40 [IST]\nഓരോ രാശിക്കാരുടേയും രാശിഫലം എങ്ങനെയെന്ന് അറിയുന്നതിന് വേണ്ടി ഇന്നത്തെ രാശിഫലം വായിക്കാവുന്നതാണ്. ഇത് നിങ്ങളുടെ രാശിഫലത്തിൽ എന്തൊക്കെ നേട്ടങ്ങൾ കോട്ടങ്ങൾ ഉണ്ടാക്കുന്നുണ്ട് എന്ന് കൃത്യമായി നിങ്ങൾക്ക് മനസ്സിലാക്കി തരും. ഇന്നത്തെ രാശിഫലത്തിൽ ഏതൊക്കെ രാശിക്കാർ ശ്രദ്ധിക്കണം എന്നും ഏതൊക്കെ രാശിക്കാർക്ക് നേട്ടങ്ങൾ ഉണ്ടാവുന്നുണ്ട് എന്നും നമുക്ക് നോക്കാം.\nമേടം രാശിക്കാർക്ക് ഇന്നത്തെ ദിവസം വളരെയധികം പ്രധാനപ്പെട്ട ദിവസമായിരിക്കും. ഇന്ന് നിങ്ങൾക്ക് ഒരു മികച്ച തൊഴിൽ ഓഫർ ലഭിക്കും. നിങ്ങൾ ബിസിനസ്സ് നടത്തുകയാണെങ്കിൽ ഇന്ന് നിങ്ങൾക്ക് പണ ലാഭം ലഭിക്കും. ഇന്ന് ചില പുതിയ ആളുകളുമായുള്ള നിങ്ങളുടെ ബിസിനസ്സ് ബന്ധങ്ങളും രൂപീകരിക്കാൻ കഴിയും. നിങ്ങൾ ഈ രീതിയിൽ വളരുന്നത് തുടരുകയാണെങ്കിൽ, ഉടൻ തന്നെ നിങ്ങൾ വിജയത്തിന്റെ ഉന്നതിയിൽ എത്തിച്ചേരും. കുടുംബ ജീവിതത്തിൽ ഒരു പ്രശ്നമുണ്ടാകാം. ഇണയുടെ ആക്രമണാത്മക മനോഭാവം ഇന്ന് നിങ്ങളെ ബുദ്ധിമുട്ടിലാക്കിയേക്കാം. നിങ്ങൾ തർക്കിക്കുന്നത് ഒഴിവാക്കുന്നതാണ് നല്ലത്, അല്ലെങ്കിൽ നിങ്ങളുടെ മാനസിക സമാധാനം നഷ്ടപ്പെടും. നിങ്ങൾ ഒരു വിദ്യാർത്ഥിയും ഇന്റേൺഷിപ്പിന് ശ്രമിക്കുന്നവരുമാണെങ്കിൽ ഇന്ന് നിങ്ങൾക്ക് മികച്ച വിജയം നേടാനാകും. ആരോഗ്യകാര്യങ്ങൾ മികച്ചതായിരിക്കും.\nഇന്ന് നിങ്ങൾക്ക് ഉയർച്ചതാഴ്ചകൾ നിറഞ്ഞ ദിവസമായിരിക്കും. ഇന്ന് നിങ്ങൾ കൂടുതൽ മാനസിക അസ്വസ്ഥരാകും. നിങ്ങൾക്ക് കൈകാര്യം ചെയ്യാൻ ബുദ്ധിമുട്ടുള്ള ഒരു സാഹചര്യം നേരിടേണ്ടിവന്നേക്കാം. നിങ്ങൾക്ക് ആവശ്യമുള്ള ഒന്നും ചെയ്യാൻ കഴിയില്ല. അത്തരമൊരു സാഹചര്യത്തിൽ നിങ്ങൾക്ക് തികച്ചും ദേഷ്യം തോന്നും. വീടിന്റെ അന്തരീക്ഷം ഇന്ന് പ്രക്ഷുബ്ധമായിരിക്കും. കുടുംബവുമായുള്ള നിങ്ങളുടെ പ്രത്യയശാസ്ത്രപരമായ വ്യത്യാസങ്ങൾ സാധ്യമാണ്. നിങ്ങളുടെ പിതാവുമായി തർക്കമുണ്ടാകാം. നിങ്ങളുടെ കോപം നിയന്ത്രിച്ച് നിങ്ങളുടെ വാക്കുകൾ ശ്രദ്ധാപൂർവ്വം ഉപയോഗിക്കുന്നതാണ് നല്ലത്. പണത്തിന്റെ അവസ്ഥ സാധാരണമായിരിക്കും. നിങ്ങളുടെ നിശ്ചിത ബജറ്റ് അനുസരിച്ച് നിങ്ങൾ ചെലവഴിക്കും. നിങ്ങളുടെ പങ്കാളിയുമായുള്ള നിങ്ങളുടെ ബന്ധം ശക്തവും നിങ്ങളുടെ സ്നേഹവും വളരും.\nഇന്ന് നിങ്ങളുടെ ആരോഗ്യം വളരെ മികച്ചതായിരിക്കും. ഇന്ന് നിങ്ങൾക്ക് കൂടുതൽ മാനസികവും ശാരീരികവുമായ ഊർജ്ജം അനുഭവപ്പെടും. നല്ല ആരോഗ്യത്തിന്റെ സമൃദ്ധമായ നേട്ടങ്ങൾ നിങ്ങൾക്ക് ലഭിക്കും. ഇന്ന് ഓഫീസിൽ, നിങ്ങൾ വളരെ വേഗത്തിൽ ജോലി പൂർത്തിയാക്കും. നിരവധി ദിവസങ്ങളായി കുടുങ്ങിക്കിടക്കുന്ന നിങ്ങളുടെ തീർ‌ച്ചപ്പെടുത്തിയിട്ടില്ലാത്ത ജോലി ഇന്ന് പൂർ‌ത്തിയാകാൻ സാധ്യതയുണ്ട്. നിങ്ങൾ ബിസിനസ്സ് നടത്തുകയാണെങ്കിൽ നിങ്ങൾക്ക് ഇന്ന് ഉപയോഗപ്രദമായ ചില തീരുമാനങ്ങൾ എടുക്കാം. നിങ്ങളുടെ ബിസിനസ്സ് വളർത്താൻ നിങ്ങൾ ആഗ്രഹിക്കുന്നുവെങ്കിൽ, ഇന്ന് നിങ്ങൾക്ക് പങ്കാളിത്തത്തോടെ പ്രവർത്തിക്കുന്നതുമായി ബന്ധപ്പെട്ട് ഒരു തീരുമാനമെടുക്കാം. കുടുംബജീവിതത്തിൽ സന്തോഷമുണ്ടാകും. കുടുംബവുമായുള്ള ബന്ധം മികച്ചതായിരിക്കും ഒപ്പം നിങ്ങൾക്ക് അവരുടെ പൂർണ്ണ പിന്തുണയും ലഭിക്കും\nഇന്ന് നിങ്ങൾക്ക് വളരെ തിരക്കുള്ള ദിവസമായിരിക്കും. നിങ്ങളുടെ ദിവസം മുൻ‌കൂട്ടി ആസൂത്രണം ചെയ്യുന്നതാണ് നല്ലത്, അല്ലാത്തപക്ഷം നിങ്ങളുടെ പല ജോലികളും അപൂർണ്ണമായിരിക്കും. നിങ്ങൾ ആസൂത്രിതമായി ഓഫീസിൽ ജോലി ചെയ്യുകയാണെങ്കിൽ, നിങ്ങൾ തിടുക്കത്തിൽ നിന്നും പരിഭ്രാന്തിയിൽ നിന്നും രക്ഷിക്കപ്പെടും. ഇന്ന് വലിയ എന്തെങ്കിലും ചെയ്യാൻ നിങ്ങൾ ആഗ്രഹിക്കുന്നുവെങ്കിൽ, അത് മറ്റൊരു ദിവസത്തേക്ക് മാറ്റിവയ്ക്കുന്നതാണ് നല്ലത്. ഇന്ന് നിങ്ങളുടെ പെരുമാറ്റത്തിൽ പ്രകോപനം ഉണ്ടാകും. ഇക്കാരണത്താൽ, നിങ്ങൾക്ക് താൽപ്പര്യമില്ലാതെ ആളുകളുമായി വ്യത്യാസമുണ്ടാകാം.\nഅവരുടെ ശക്തമായ ആത്മവിശ്വാസവും വിവേകവും ഉപയോഗിച്ച് അവർക്ക് ഇന്ന് ഏറ്റവും വലിയ വെല്ലുവിളിയെ എളുപ്പത്തിൽ നേരിടാൻ കഴിയും. ഇന്ന് നിങ്ങൾ ഏത് തരത്തിലുള്ള കുഴപ്പത്തിലും ശാന്തനാകും. നിങ്ങൾ ജോലി ചെയ്യുന്നുണ്ടെങ്കിൽ, ഇന്ന് ജോലി കൂടുതൽ ഓഫീസിലായിരിക്കും. ഇന്ന് നിങ്ങൾ ചില പ്രധാനപ്പെട്ട ജോലികളിൽ വളരെ തിരക്കിലായിരിക്കും. നിങ്ങളുടെ കഠിനാധ്വാനവും അർപ്പണബോധവും കൊണ്ട് നിങ്ങളുടെ ഉന്നത ഉദ്യോഗസ്ഥർ നിങ്ങളോട് വളരെ സന്തുഷ്ടരാകും. എന്നാൽ ഇന്ന്, നിങ്ങൾ ഒരു സഹപ്രവർത്തകനുമായി ചങ്ങാതിയാകാൻ സാധ്യതയുണ്ട്.\nനിങ്ങൾ ഒരു സർവീസുകാരനാണെങ്കിൽ ഇന്ന് വലിയ മാറ്റമൊന്നും സാധ്യമാണ്. നിങ്ങൾക്ക് കൈമാറ്റം ചെയ്യപ്പെടാം. ഇത് നിങ്ങൾക്ക് വളരെ ഞെട്ടിക്കുന്ന വാർത്തയായിരിക്കാം, പക്ഷേ നിങ്ങൾ അതിനായി മാനസികമായി തയ്യാറാകണം. ഇന്നത്തെ വ്യാപാരികൾ റിസ്ക് എടുക്കാതിരിക്കാൻ നിർദ്ദേശിക്കുന്നു. നിങ്ങൾക്ക് നഷ്ടമുണ്ടാകാം. നിങ്ങൾ പുതിയ എന്തെങ്കിലും ചെയ്യാൻ ആഗ്രഹിക്കുന്നുവെങ്കിൽ, സമയം അതിന് അനുകൂലമല്ല. കുടുംബ ജീവിതത്തിൽ സമാധാനമുണ്ടാകും. നിങ്ങളുടെ കുടുംബവുമായുള്ള ബന്ധത്തിൽ കൈപ്പുണ്ടായിരുന്നുവെങ്കിൽ, ഇന്ന് നിങ്ങൾക്ക് അതിനെ മറികടക്കാൻ കഴിയും.\nനിങ്ങൾ ഒരു ജോലി ചെയ്യുകയും പ്രധാനപ്പെട്ട കാര്യങ്ങളെക്കുറിച്ച് നിങ്ങളുടെ ബോസുമായി സംസാരിക്കുകയും ചെയ്യുകയാണെങ്കിൽ, ഇന്ന് നിങ്ങളുടെ ഭാഗത്തെ പൂർണ്ണ ആത്മവിശ്വാസത്തോടെ അവതരിപ്പിക്കുക. നിങ്ങൾക്ക് പോസിറ്റീവ് ഉത്തരങ്ങൾ ലഭിക്കാൻ സാധ്യതയുണ്ട്. ഒരു അന്താരാഷ്ട്ര ബിസിനസ്സിൽ നിക്ഷേപിക്കാൻ ബിസിനസുകാർക്ക് അവസരം ലഭിച്ചേക്കാം. പ്രവർത്തനത്തിന് പുറമെ, ഈ സമയത്ത് നിങ്ങളുടെ ആരോഗ്യത്തിലും ശ്രദ്ധ കേന്ദ്രീകരിക്കണം. നിങ്ങളുടെ വ്യക്തിപരവും തൊഴിൽപരവുമായ ജീവിതത്തിൽ സന്തുലിതാവസ്ഥ നിലനിർത്തേണ്ടതുണ്ട്.\nഇന്ന് നിങ്ങൾ ആരോഗ്യത്തിൽ പുരോഗതി കാണും, അങ്ങനെ നിങ്ങൾക്ക് മാനസികമായി നല്ല അനുഭവം ലഭിക്കും. പുറത്ത് ഓപ്പൺ എയറിൽ നടക്കുന്നത് നിങ്ങൾ ആസ്വദിക്കും. നിങ്ങൾ ആരോഗ്യവാനായിരിക്കണമെങ്കിൽ നല്ലതും മതിയായതുമായ ഉറക്കം ഇതിന് വളരെ പ്രധാനമാണ്. രാത്രി വൈകി എഴുന്നേൽക്കുന്നത് ഒഴിവാക്കുക. പണത്തിന്റെ കാര്യത്തിൽ ദിവസം സാധാരണമായിരിക്കും. ഇന്ന് നിങ്ങൾക്ക് പണം സമ്പാദിക്കാൻ എന്തെങ്കിലും അവസരം ലഭിക്കുകയാണെങ്കിൽ, വിവേകപൂർവ്വം ഒരു തീരുമാനം എടുക്കുക, വേഗം പോകരുത്, അല്ലെങ്കിൽ നിങ്ങൾ വഞ്ചിക്കപ്പെടാം.\nഗാർഹിക പ്രശ്‌നങ്ങൾ പരിഹരിക്കുന്നതിന് പങ്കാളിക്ക് പൂർണ്ണ പിന്തുണ ലഭിക്കും. നിങ്ങൾ അവരെ സംശയിക്കുന്നത് ഒഴിവാക്കണം, അല്ലാത്തപക്ഷം നിങ്ങൾക്കിടയിൽ മോശം രക്തത്തിന് സാധ്യതയുണ്ട്. ജോലിയെക്കുറിച്ച് പറയുമ്പോൾ, ഇന്നത്തെ ബിസിനസ്സ് ആളുകൾ ശ്രദ്ധിക്കണം. നിങ്ങളുടെ ജോലിയിൽ ഒരു തടസ്സമുണ്ടാകാം. ഇന്ന് നിങ്ങൾക്ക് ആരുടെയെങ്കിലും എതിർപ്പ് നേരിടേണ്ടി വന്നേക്കാം. അതേസമയം, ഇന്ന് തൊഴിൽ ചെയ്യുന്നവർക്ക് ഒരു സാധാരണ ദിവസമായിരിക്കും. പണത്തിന്റെ കാര്യത്തിൽ, നിങ്ങൾക്ക് ഭാഗ്യം ലഭിക്കും.\nഇന്ന് വർക്ക് ഗ്രൗണ്ടിലെ ശുഭ ചിഹ്നമാണ്. നിങ്ങൾ പുതിയതും നല്ലതുമായ ഒരു അവസരമാണ് തിരയുന്നതെങ്കിൽ ഇന്ന് നിങ്ങൾക്ക് ഒരു മികച്ച അവസരം ലഭിക്കും. അധ്വാനിക്കുന്ന ജനങ്ങൾ ഇന്ന് അവരുടെ ജോലി ശ്രദ്ധാപൂർവ്വം പൂർത്തിയാക്കേണ്ടിവരും. ഇന്ന് ചെറിയ തെറ്റ് പോലും ഒഴിവാക്കുക. ബിസിനസ്സ് ആളുകൾ ഇന്ന് അവരുടെ ബിസിനസ്സ് പ്രോത്സാഹിപ്പിക്കുന്നതിൽ വളരെ തിരക്കിലായിരിക്കും. കഠിനാധ്വാനം തുടരുക, നിങ്ങൾക്ക് നല്ല ഫലങ്ങൾ ലഭിക്കും. നിങ്ങളുടെ സാമ്പത്തിക സ്ഥിതി മികച്ചതായിരിക്കും. പണം ലാഭത്തിന്റെ ആകെത്തുകയാണ്. കൂടാതെ, പണം കുടുങ്ങാനുള്ള സാധ്യതയുമുണ്ട്.\nനിങ്ങളുടെ ദിവസം ഇന്ന് അതിശയകരമായിരിക്കും. നിങ്ങൾ കുടുംബവുമായും സുഹൃത്തുക്കളുമായും ഒരുപാട് ആസ്വദിക്കാൻ പോകുന്നു. ഇന്ന് നിങ്ങൾ സ്വയം വിശ്രമിക്കും. നിങ്ങളുടെ പ്രിയപ്പെട്ടവരുമായി ചെലവഴിച്ച ഈ നിമിഷങ്ങൾ നിങ്ങൾക്ക് അവിസ്മരണീയമാകും. ദാമ്പത്യജീവിതത്തിലെ ഫലങ്ങളും പ്രതീക്ഷിച്ചപോലെ ആയിരിക്കും. ജീവിത പങ്കാളിയുമായി മികച്ച ധാരണ. സമയം വിദ്യാർത്ഥികൾക്ക് അനുകൂലമാണ്. നിങ്ങൾക്ക് ആവശ്യമുള്ള ഫലം ലഭിക്കും. ഏതെങ്കിലും മത്സരപരീക്ഷയ്ക്ക് നിങ്ങൾ തയ്യാറെടുക്കുകയാണെങ്കിൽ, അതിൽ നിങ്ങളുടെ ഗുരുക്കന്മാരുടെ പൂർണ്ണ പിന്തുണ നിങ്ങൾക്ക് ലഭിക്കും.\nദാമ്പത്യ ജീവിതത്തിൽ നിങ്ങൾക്ക് നല്ല ഫലങ്ങൾ ലഭിക്കും. നിങ്ങളുടെ പങ്കാളിയ്ക്ക് പഴയ കാര്യങ്ങളും കൈപ്പും എല്ലാം മറന്ന് വീണ്ടും നിങ്ങളുടെ നേരെ കൈ നീട്ടാൻ കഴിയും. നിങ്ങളുടെ ദാമ്പത്യ ജീവിതത്തിൽ സ്നേഹവും സമാധാനവും നിലനിർത്താൻ, നിങ്ങളുടെ പ്രിയപ്പെട്ടവന്റെ ചിന്തകൾക്കും വികാരങ്ങൾക്കും നിങ്ങൾ പ്രാധാന്യം നൽകേണ്ടതുണ്ട്. ഇന്ന് റൊമാന്റിക് ജീവിതത്തിൽ ചില നല്ല കാര്യങ്ങൾ സംഭവിക്കാം. നിങ്ങളുടെ പങ്കാളിയ്ക്ക് നിങ്ങളുമായി വിവാഹം നിർദ്ദേശിക്കാൻ കഴിയും. നിങ്ങൾ ഇപ്പോൾ സന്തുഷ്ടരായിരിക്കുമെങ്കിലും, നിങ്ങൾ ഇപ്പോൾ ഇതിനായി മാനസികമായി തയ്യാറായിരിക്കില്ല.\nDaily Horoscope Prediction For 22 Febraury 2020\nDaily horoscope prediction for 22nd february 2020 in malayalam. Read on.


ഉദയനാണ് താരത്തിലെ സൂപ്പർ സ്റ്റാർ സരോജ് കുമാറിന്റെ യാത്ര തനിച്ചാക്കിയപ്പോൾ... ബാക്കി ഞാൻ പറയണ്ടതില്ലല്ലോ\n26 May, 2020 at 04:53 AM\nമലയാളത്തിലെ എക്കാലത്തെയും ഹിറ്റ് കൂട്ടുകെട്ടുകളിലൊന്നാണ് മോഹന്‍ലാല്-ശ്രീനിവാസന് കൂട്ടുകെട്ട്. വെള്ളിത്തിരയില് ഇവരൊന്നിച്ചപ്പോഴെല്ലാം ആരാധകര്‍ക്ക് മനസറിഞ്ഞ് പൊട്ടിച്ചിരിക്കാനുള്ള വകയുണ്ടായിരുന്നു. എന്നാല് ഇടക്കാലത്ത് ഇവരൊന്നിച്ച് ചിത്രങ്ങള് കുറവായിരുന്നു. ലാലിനും ശ്രീനിവാസനും ഇടയില് സംഭവിച്ചതിനെക്കുറിച്ച് തുറന്നുപറയുകയാണ് സംവിധായകനും നിര്‍മ്മാതാവുമായ ആലപ്പി അഷ്റഫ്.\nഅഷ്റഫിന്റെ ഫേസ്ബുക്ക് പോസ്റ്റ്\nതനിയാനാലും തലപോനാലും.. പറയാനുള്ളത് പറയുന്നാളാണ് നടൻ ശ്രീനിവാസൻ. ശ്രീനി നല്ലൊരു അഭിനേതാവും കഥാകൃത്തും മത്രമല്ല, നല്ലൊരു ഡബ്ബിംഗ് ആർട്ടിസ്റ്റ് കൂടിയാണ്. സാക്ഷാൽ മമ്മൂട്ടിക്ക് ഒരു മാടപ്രാവിന്റെ കഥ എന്ന ചിത്രത്തിൽ ശബ്ദം നല്കിയത് ശ്രീനിവാസനാണ്. ഞാൻ നിർമ്മിച്ച് പ്രിയദർശൻ സംവിധാനം ചെയ്ത "ഒരു മുത്തശ്ശി കഥ" യിൽ തമിഴ് നടൻ ത്യാഗരാജനും ശ്രീനിയായിരുന്നു ശബ്ദം നല്കിയത്. കഥാപ്രസംഗ കുലപതി സംബശിവൻ നായകനായ പല്ലാങ്കുഴി എന്ന സിനിമയിൽ സംബശിവൻ ശ്രീനിയിലൂടെയാണ് സംസാരിച്ചത്.\nക്ഷുഭിത യവ്വനത്തിന്റെ ഹിന്ദി സിനിമാ കാലഘട്ടത്തിൽ , നിസ്സാഹയനിർദ്ധന യവ്വനത്തിന്റെ പ്രതീക്ഷകളുടെ കഥ പറഞ്ഞ ഒരു കൂട്ടുകെട്ടായിരുന്നു മോഹൻലാൽ-ശ്രീനിവാസൻ കൂട്ട്കെട്ട്. മലയാള ചലച്ചിത്രലോകം കണ്ട ഏറ്റവും മികച്ച രാഷ്ട്രീയ ആക്ഷേപഹാസ്യ സിനിമ ശ്രീനിവാസന്റെ തൂലികതുമ്പിൽ നിന്നും ജന്മം കൊണ്ടതാണ്. കൂട്ടുകെട്ടിന് അപ്പുറം സ്വന്തം മേൽവിലാസം സ്വയം രൂപപ്പെടുത്തിയെടുത്ത ആൾകൂടിയാണ് ശ്രീനി. ഒറ്റക്കെത്തിയപ്പോൾ പിന്നീട് മോഹൻലാൽ ശ്രീനി കൂട്ടുകെട്ടിന് കരിനിഴൽ വീണു. ഉന്നത വിജയം കൈവരിച്ച ഉദയനാണ് താരത്തിലെ സൂപ്പർ സ്റ്റാർ സരോജ് കുമാറിന്റെ യാത്ര തനിച്ചാക്കിയപ്പോൾ... ബാക്കി ഞാൻ പറയണ്ടതില്ലല്ലോ.\nപ്രഥമദൃഷ്ട്യ അവർ തമ്മിലുള്ള സൗഹൃദം ഊഷ്മളമായിരുന്നെങ്കിലും അന്തർധാര അത്ര സജീവമായിരുന്നില്ലന്നു എന്നുവേണം കരുതാൻ. ഒരിക്കൽ അവസരം ലഭിച്ചപ്പോൾ ഞാനീക്കാര്യം ശ്രീനിയോട് തുറന്നു പറഞ്ഞു. സരോജ് കുമാറിന് കേണൽ പദവി ലഭിക്കുന്ന ഭാഗം മാത്രം ഒഴിവാക്കിയിരുന്നെങ്കിൽ ആ ചിത്രം ആരെയും വേദനിപ്പിക്കില്ലായിരുന്നു. എന്റെ അഭിപ്രായത്തോട് ശ്രീനി പ്രതികരിച്ചത് ദീർഘമായ മൗനത്തിലൂടെയായിരുന്നു. ആരോഗ്യം ഭക്ഷണം രാഷ്ട്രീയം സാമ്പത്തികം. ശ്രീനി കൈവെക്കാത്ത മേഖലകൾ ഇനി ബാക്കിയില്ല.\nഅണികളെ ബലി കൊടുത്ത് സ്വന്തം മക്കളെ ആദർശത്തിന്റെ വേലിക്കപ്പുറത്തേക്ക് പറത്തി വിടുന്ന ആധുനിക നേതാക്കളെ വരെ ശ്രീനി ഒളിയമ്പെയ്തിട്ടുണ്ടു. സമസ്ത മേഖലകളെയും ആക്ഷേപഹാസ്യത്തിന്റ മധുരത്തിൽ ചാലിച്ചവതരിപ്പിച്ചതിനാൽ, ശ്രീനിയോട് നീരസം കാട്ടുന്നവരുമുണ്ട്. ഒന്നു പറയാതെ വയ്യ സ്വന്തം അഭിപ്രായങ്ങൾ ഒളിയമ്പായി തൊടുത്തുവിടുന്ന ശ്രീനിയുടെ മികവ് ഒന്നുവെറെതന്നെ. സിനിമയിലെ കുതികാൽ വെട്ട്, പാര പണിയൽ ,അസൂയ, കുശുമ്പ്, അങ്ങിനെയൊന്നും ശ്രീനിയുടെ ഡിക്ഷനറിയിൽ പോലും കാണാൻ പറ്റില്ല. ചുരുക്കത്തിൽ ശ്രീനിയെ ഇങ്ങിനെ വിശേഷിപ്പിക്കാം.. നല്ല നടൻ, നല്ല സംവിധായകൻ, നല്ല തിരകഥാകൃത്ത്, നല്ല ഡബ്ബിംഗ് ആർട്ടിസ്റ്റ്, നല്ല ഒളിയമ്പെയ്ത്ത്കാരൻ അതാണ് നമ്മുടെ ശ്രീനി.\nഅവസാനമായ് മലയാളികൾ ആഗ്രഹിക്കുന്ന ഒന്നുകൂടി സ്നേഹപൂർവ്വം ചോദിക്കട്ടെ.. മോഹൻലാലും ശ്രീനിവാസനും ഒന്നിക്കുന്ന ഒരു പുതിയ ചിത്രം ഇനിയും മലയാളികൾക്കു് പ്രതീക്ഷിക്കാമോ...?\nMohanlalSreenivasanAlleppey AshrafPadmasree Bharat Dr. Saroj Kumar\nസ്വപ്ന എവിടെയാണെന്ന് അറിയില്ല, രണ്ട് ദിവസം മുന്‍പാണ് വക്കാലത്ത് ലഭിച്ചതെന്ന് അഭിഭാഷകന്\nപ്രതിദിന കോവിഡ് കേസുകള് 300 കടന്നതോടെ അതീവ ജാഗ്രത; നിയന്ത്രണം ലംഘിച്ചാല് നടപടി\nസ്റ്റെഫി സേവ്യര് ഉന്നയിച്ച ആരോപണങ്ങള്‍ക്ക് മറുപടിയുമായി സംവിധായിക ഗീതു മോഹന്‍ദാസ്


അയല്‍ക്കാരെ സൃഷ്ടിക്കുന്ന ആഗോളീകരണം മനുഷ്യരെ സഹോദരങ്ങളാക്കുന്നില്ല\nഡോ. സെബാസ്റ്റൃന് പോള് നല്കിയ പുതുവത്സരസന്ദേശം :\nലോകത്ത് ഏറ്റവും കൂടുതല് ഉപയോഗിക്കപ്പെടുന്ന ആശംസാവാക്കുകളാണ്. ക്രിസ്മസ്സും നവവത്സരവുമായി അത്രയേറെ ബന്ധിക്കപ്പെട്ടിരിക്കുന്നു. ക്രൈസ്തവരും അക്രൈസ്തവരും ഒരുപോലെ സന്തമാക്കിയ ആശംസയാണിത്. സദ്വാര്‍ത്തയുടെ ആഘോഷമാണ് ക്രിസ്തുമസ്. സകല ജനത്തിനും രക്ഷ ലഭിക്കുമെന്ന സന്തോഷത്തിന്‍റെ വാര്‍ത്ത. ഭൂമിയില് ദൈവകൃപ ലഭിച്ചവര്‍ക്ക് സമാധാനം ലഭിക്കുമെന്ന ശുഭവാര്‍ത്ത.\nജനുവരി ഒന്ന് ലോക സമാധാന ദിനമായി ആഗോളസഭ ആചരിച്ചപ്പോള് ക്രിസ്മസ് രാത്രിയിലെ സമാധാനത്തിന്‍റെ ആശംസയാണ് ലോകം നവീകരിക്കുന്നത്. എന്നാല് ആശംസിക്കപ്പെട്ടവര്‍ക്ക് സദ്വാര്‍ത്ത ലഭിക്കുന്നില്ല. വാഗ്ദാനം ചെയ്യപ്പെട്ടവര്‍ക്ക് സമാധാനം ലഭിക്കുന്നില്ല. സമാധാനം ദൈവത്തിന്‍റെ വാഗ്ദാനമാണ്. അത് ദൈവകൃപയാണ്.\nനല്ല മനസ്സുള്ളവര്‍ക്കാണ് ദൈവകൃപലഭിക്കുന്നത്. കായേന് നഷ്ടപ്പെടുത്തിയ സാഹോദര്യത്തിന്‍റെ നല്ല മനസ്സ് വീണ്ടെടുക്കുവാനുള്ള ആഹ്വാനമാണ് ഫ്രാന്‍സിസ് പാപ്പാ തന്‍റെ ആദ്യ ലോകസമാധാനദിന സന്ദേശത്തില് നല്കുന്നത്. സാഹോദര്യത്തില് അധിഷ്ഠിതമാണ് സമാധാനമെന്ന് പാപ്പാ ലോകജനതയെ അനുസ്മരിപ്പിക്കുന്നു. സമയവും ദൂരവും കീഴ്പ്പെടുത്തിയ സാങ്കേതികവിദ്യ ലോകത്തെ ഒരാഗോള ഗ്രാമമാക്കി മാറ്റിയിരിക്കുന്നു. ദേശത്തിന്‍റെ അതിരുകളെ ഭേദിക്കുന്ന ആഗോളീകരണം വിദൂരദേശങ്ങളെ അയല്‍പക്കങ്ങളാക്കുകയും, വ്യത്യസ്ത ജനതകളെ അയല്‍ക്കാരാക്കുകയും ചെയ്തു.\nഅയല്‍ക്കാരന് ആര്, എന്ന ചോദ്യത്തിന് യേശു നല്കിയ ഉത്തരം ഇന്ന് അതിന്‍റെ പൂര്‍ണ്ണതയില് എത്തിയിരിക്കുന്നു. എന്നാല് അയല്‍ക്കാരെ സൃഷ്ടിച്ച ആഗോളീകരണം മനുഷ്യരെ സഹോദരങ്ങളാക്കുന്നില്ല എന്ന വിമര്‍ശനമാണ് മുന്‍പാപ്പാ ബനഡിക്ട് പാപ്പാ ഉയര്‍ത്തിയത്. സഹോദര്യത്തിന്‍റെ ആഭാവമാണ് പാപ്പാ ഫ്രാന്‍സിസ് ലോകത്തെ ആകുലതയോടെ ഓര്‍മ്മിപ്പിക്കുന്നത്.\nഇന്ന് ഏറെ പ്രകീര്‍ത്തിക്കപ്പെടുകയും, ആദരിക്കപ്പെടുകയും ചെയ്യുന്ന സഹവര്‍ത്തിത്വം നിലനില്പിനുവേണ്ടിയുള്ള സ്വാര്‍ത്ഥമായ നിലപാടു മാത്രമാണെന്ന് പാപ്പാ കുറ്റപ്പെടുത്തുന്നു. അടുത്ത ലോക മഹായുദ്ധത്തിനുശേഷം മനുഷ്യന് എവിടെ ആരംഭിച്ചുവോ അവിടെ എത്തിച്ചേരുമെന്ന് ഐന്‍സ്റ്റീന് നല്കിയ മുന്നറിയിപ്പ് ലോകം ഓര്‍മ്മിക്കുന്നത് നല്ലതാണ്. അതുകൊണ്ടാണ് നിലനില്പിനുവേണ്ടിയുള്ള സഹവര്‍ത്തിത്വം എന്ന ആശയം സ്വീകാര്യമായത്. എന്നാല് സമാധാനമെന്നത് പ്രായോഗികമായ സഹവര്‍ത്തിത്വമല്ല. അതിജീവനത്തിനുവേണ്ടിയുള്ള സഹവര്‍ത്തിത്വം സമസ്ത ജീവജാലങ്ങളെയും പ്രകൃതി പഠിപ്പിച്ച പാഠമാണ്.\nസോഹദര്യത്തിന്‍റെ അടിസ്ഥാനത്തിലുള്ള സഹവര്‍ത്തിത്വമാണ് സമാധാനം ഉറപ്പാക്കുന്നത്. സാഹോദര്യത്തിലൂടെയാണ് ആയല്‍ക്കാര് ഉണ്ടാകുന്നത്. സാഹോദര്യത്തില് അധിഷ്ഠിതമായി അയല്‍ക്കൂട്ടങ്ങള് വികസിക്കണം. എല്ലാവരും എല്ലാവരുടെയും കാവല്‍ക്കാരാകുമ്പോള്, യുദ്ധം ഒഴിഞ്ഞുപോകും. ഈ അവസ്ഥയാണ് യഥാര്‍ത്ഥ സമാധാനം. ദൈവത്തിന്‍റെ പിതൃത്വത്തെ ആധാരമാക്കി ഏകീഭവിക്കുന്ന മാനവ സാഹോദര്യമാണ് ദൈവകൃപയ്ക്ക് കാരണമാകുന്നത്. അങ്ങനെയുള്ള അവസ്ഥയില് സമാധാനം എന്നത് ദൈവത്തിന്‍റെ കൃപയ്ക്കൊപ്പം മനുഷ്യന്‍റെ അവകാശവുമായി തീരുന്നു.\nസാഹോദര്യത്തിന്‍റെ മേശയ്ക്കുചുറ്റും ഉടമകളുടെയും വിമോചിതരായ അടിമയുടെയും മക്കള് ഒരുമിച്ചിരിക്കുന്ന ദിനമാണ് മാര്‍ട്ടിന് ലൂതര് കീങ്ങ് 50 വര്‍ഷങ്ങള്‍ക്കുമുന്‍പ് സ്വപ്നംകണ്ടത്. Table of brotherhood എന്നത് മനോഹരമായ സങ്കല്പമാണ്. ധനികനോടൊപ്പം ലാസറിനും ഇടമുള്ള മേശയാണത്. അബ്രാഹത്തിന്‍റെ മടിയില് ഇരുവര്‍ക്കും ഇടമുണ്ടാകും. ലോകസമാധാന ദിനംതന്നെ അപ്രത്യക്ഷമാകുന്ന ദൈവികവും മനോഹരവുമായ അവസ്ഥയായിരിക്കും അത്.\nസഹോദര്യത്തിന്‍റെ അഭാവത്തിലാണ് സമാധാനം ഇല്ലാതാകുന്നത്. സഹോദര്യത്തിന്‍റെ അഭാവത്തില്‍ത്തന്നെയാണ് അനീതിയുണ്ടാകുന്നത്. അനീതിയില്‍നിന്നാണ് ദാരിദ്ര്യം ഉണ്ടാകുന്നത്. ദാരിദ്ര്യമാണ് ഏറ്റവും ഗുരുതരമായ മനുഷ്യാവകാശ ലംഘനം. സമസ്തവും സകലര്‍ക്കുമായി വാഗ്ദാനംചെയ്യപ്പെട്ടിരിക്കെ, എന്തുകൊണ്ടാണ് ബഹുഭൂരിപക്ഷവും പാവപ്പെട്ടവരായി കഴിയുന്നത്. ഈ ചോദ്യമാണ് ആഗോളീകരണ കാലത്ത് നിരന്തരമായും ഉയരുന്നത്. Wall street-ലെ പ്രക്ഷോഭകരും ആഗോളീകരണത്തിനെതിരെയുള്ള പ്രതിഷേധക്കാരും ഉയര്‍ത്തുന്ന ചോദ്യം ഇതാണ്.\nഅനീതിക്കെതിരായ ഉറച്ച നിലപാടാണ് ചരിത്രത്തില് യേശുവിനെ വ്യത്യസ്തനാക്കുന്നത്. യേശുവിന്‍റെ സഭ ഏറ്റെടുത്തിരിക്കുന്ന ചിരത്രപരമായ ദൗത്യവും അതാണ്. ഉറയില് സൂക്ഷിക്കാന് ആജ്ഞാപിക്കപ്പെട്ട വാള്, പത്രോസിന്‍റെ സിംഹാസനത്തിന്‍റെ ഭാഗമാണ്. അവസരോചിതമായി പ്രയോഗിക്കാനുള്ളതാണ് വാള്. ഫ്രാന്‍സിസ് പാപ്പായെ മാര്‍ക്സിസ്റ്റായി കണ്ടവരുണ്ട്. ദാരിദ്ര്യത്തിനെതിരെയും അനീതിക്കെതിരെയും യേശുവിനെപ്പോലെ സംസാരിക്കുന്ന ആരെയും ലോകം അങ്ങനെ സംശയിക്കും. അങ്ങനെ ചെയ്താല് എന്തുകിട്ടുമെന്ന ചോദ്യമില്ലാതെ\nഅപരനെ അയല്‍ക്കാരനായി കണ്ട് അവനുവേണ്ടി പ്രവര്‍ത്തിക്കുന്നവാനാണ് യഥാര്‍ത്ഥ വിശ്വാസി. അവന് തന്നെയാണ് യഥാര്‍ത്ഥ വിപ്ലവകാരിയും. യഥാര്‍ത്ഥ വിശ്വാസിയും യഥാര്‍ത്ഥ വിപ്ലവകാരിയും സഹോദരന്‍റെ കാവല്‍ക്കാരനാകുന്നു. മാര്‍ക്സിറ്റ്കാരിലും നന്മയുണ്ടെന്ന് പാപ്പാ പറഞ്ഞത് ഈ ആശയത്തെ അടിസ്ഥാനമാക്കിയായിരിക്കണം.\nഅന്നന്നുവേണ്ട ആഹാരത്തിനുള്ള പ്രാര്‍ത്ഥനയാണ് യേശു പഠിപ്പിച്ചത്. അനവന്‍റെ ആഹാരത്തിനുവേണ്ടിയുള്ളതല്ല ആ പ്രാര്‍ത്ഥന. പൊതുവായ ആഹാരത്തിനുവേണ്ടിയുള്ള പ്രാര്‍ത്ഥനയാണത്. അതുകൊണ്ടാണ് അത് ഞങ്ങളുടെ ആഹാരമായത്. നെറ്റിയിലെ വിയര്‍പ്പാണ് ആഹാരത്തിന്‍റെ അടിസ്ഥാനം. വിയര്‍ക്കുന്നവും വിശക്കുന്നവനും ആഹാരത്തിന് അര്‍ഹതയുണ്ട്. അത് അപഹിക്കപ്പെടരുത്. അനീതിക്കെതിരെയുള്ള ഏറ്റുമുട്ടലിലാണ് സമാനചിന്തയുള്ളവര് സംയോജിക്കുന്നത്. കേരളത്തിലെ മലയോരങ്ങളിലും തീരദേശങ്ങളിലും അതിജീവനത്തിനുവേണ്ടിയുള്ള പോരാട്ടം നടക്കുമ്പോള് നല്ലവരുമായി സഹകരിക്കുകയെന്ന പാപ്പാ ഫ്രാന്‍സിസിന്‍റെ നിലപാടിന് പ്രസക്തിയുണ്ടാകുന്നു. വിശ്വാസവും പ്രത്യായ ശാസ്ത്രവും സൃഷ്ടിക്കുന്ന ഭിന്നതകള് മറന്ന് വടക്കനച്ചനും എകെജിയും കുടിയിറക്കപ്പെടുന്ന കര്‍ഷകര്‍ക്കുവേണ്ടി ഒരുമിച്ചത് വിശാലമായ മനുഷ്യസ്നേഹത്തിന്‍റെ അടിസ്ഥാനത്തിലാണ്.\nആഗോളീകരണം സൃഷ്ടിക്കുന്ന മനുഷ്യത്വരഹിതമായ അനീതികള്‍ക്കെതിരെ സംയുക്തമായ നീക്കം കാലം ആവശ്യപ്പെടുന്നുണ്ട്. സമാധാനത്തിന് ആധാരമാകുന്ന ദൈവകൃപ നല്ല മനസ്സുള്ളവര്‍ക്ക് ലഭിക്കപ്പെടും. പങ്കിലമായ ബാബിലോണുകള് തകര്‍ക്കപ്പെടുമ്പോള് ദൈവത്തിന്‍റെ സമാധാനം ഭൂമിയില് നിറയും. അപ്പോള് സമാധാനം ഒരു ദിനാചരണം മാത്രമാകാത്ത അവസ്ഥയുണ്ടാകും. വത്തിക്കാന് റേഡിയോ മാന്യശ്രോതാക്കള്‍ക്കേവര്‍ക്കും എന്‍റെ പുതുവത്സരാശംസകള്!


ചെന്നൈയിനെ ഒരൊറ്റ ഗോളിന് തോല്‍പ്പിച്ചു; കൊല്‍ക്കത്ത ഒന്നാമത് | ISL 2019 Chennaiyin FC vs ATK Live Blog\nPublished: Oct 30, 2019, 07:33 PM IST Updated: Oct 30, 2019, 09:32 PM IST\nഡേവിഡ് വില്ല്യംസ് ആണ് ഗോള് സ്‌കോറര്\nകൊല്‍ക്കത്തയുടെ ഗോളാഘോഷം ഫോട്ടോ; ഐഎസ്എല്\nചെന്നൈ: ഐ.എസ്.എല്ലില് തുടര്‍ച്ചയായ രണ്ടാം വിജയവുമായി കൊല്‍ക്കത്ത മുന്നില്. ചെന്നൈയിന് എഫ്.സിയെ അവരുടെ ഗ്രൗണ്ടില് ഒരൊറ്റ ഗോളിന് കൊല്‍ക്കത്ത തോല്‍പ്പിച്ചു. ഡേവിഡ് വില്ല്യംസ് ആണ് ഗോള് സ്‌കോറര്. ഇതോടെ ആറു പോയിന്റുമായി കൊല്‍ക്കത്ത പട്ടികയില് ഒന്നാമതെത്തി.\nഗോള്‍രഹിതമായിരുന്നു ആദ്യ പകുതി. തുടര്‍ന്ന് 48-ാം മിനിറ്റില് കൊല്‍ക്കത്ത വിജയഗോള് നേടി. അഗസ്റ്റിന് ഇനിഗ്യൂസ് തുടക്കമിട്ട ഗോളിലേക്കുള്ള വഴി ഓസ്‌ട്രേലിയന് താരമായ ഡേവിഡ് വില്ല്യംസ് പൂര്‍ത്തിയാക്കുകയായിരുന്നു.\nഅഗസ്റ്റിന് ഇനിഗ്യൂസിന്റെ ഡയഗണല് ബോള് പ്രബീര് ദാസ് കളക്ട് ചെയ്തു. തുടര്‍ന്ന് ബോക്സിലേക്ക് ഓടിക്കയറിയ പ്രബീര് ദാസ് ആ പന്ത് ഹാവിയര് ഹെര്‍ണാണ്ടസിന് കൊടുത്തു. എന്നാല് ഹെര്‍ണാണ്ടസിന്റെ ഷോട്ട് ചെന്നൈയിന്റെ സെന്‍ട്രല് ബാക്ക് ലൂസിയന് ബ്ലോക്ക് ചെയ്തു. പക്ഷേ പന്ത് ചെന്നെത്തിയത് ഡേവിഡ് വില്ല്യംസിന്റെ കാലിലാണ്. ഒട്ടും സമയം പാഴാക്കാതെ വില്ല്യംസ് പന്ത് വലയിലെത്തിച്ചു.\nപിന്നീട് ചെന്നൈയിന് ഗോള് തിരിച്ചടിക്കാനായി നിരവധി അവസരങ്ങള് സൃഷ്ടിച്ചെങ്കിലും ഒന്നും ലക്ഷ്യത്തിലെത്തിയില്ല. ആദ്യ പകുതിയില് ചെന്നൈയിന് ഒമ്പതും കൊല്‍ക്കത്ത നാലും ഷോട്ടുകള് അടിച്ചു. 14-ാം മിനിറ്റില് കൊല്‍ക്കത്ത പെനാല്‍റ്റിക്കായി വാദിച്ചെങ്കിലും റഫറി അനവുദിച്ചില്ല.\nമൂന്നു മത്സരങ്ങളില് നിന്ന് രണ്ട് വിജയവും ഒരു തോല്‍വിയുമാണ് കൊല്‍ക്കത്തയുടെ അക്കൗണ്ടിലുള്ളത്. അതേസമയം ചെന്നൈയിന് ഇതുവരെ വിജയിക്കാനായിട്ടില്ല. രണ്ടു തോല്‍വിയും ഒരു സമനിലയുമായി പട്ടികയില് എട്ടാം സ്ഥാനത്താണ്.\nContent Highlights: ISL 2019 Chennaiyin FC vs ATK Live Blog


മണല് പിടിച്ചെടുക്കാനെത്തിയ റവന്യൂ, പോലീസ് സംഘത്തെ തടയാന് ശ്രമം; 11 ലോഡ് മണല് പിടിച്ചെടുത്തു | Muhimmath\nHome » Kasaragod » മണല് പിടിച്ചെടുക്കാനെത്തിയ റവന്യൂ, പോലീസ് സംഘത്തെ തടയാന് ശ്രമം; 11 ലോഡ് മണല് പിടിച്ചെടുത്തു\nമണല് പിടിച്ചെടുക്കാനെത്തിയ റവന്യൂ, പോലീസ് സംഘത്തെ തടയാന് ശ്രമം; 11 ലോഡ് മണല് പിടിച്ചെടുത്തു\nWritten By Muhimmath News on Friday, 19 May 2017 | 11:57\nതൃക്കരിപ്പൂര്: ആയിറ്റിയിലെ സര്‍ക്കാര് കൈവശരേഖ നല്‍കിയ ഭൂമിയില്‍നിന്ന് അനധികൃതമായി കടത്തി സ്വകാര്യവ്യക്തിയുടെ പറമ്പില് കൂട്ടിയിട്ട ടണ് കണക്കിന് മണല് റവന്യൂ വകുപ്പ് ഉദ്യോഗസ്ഥരും പോലീസും പിടിച്ചെടുത്തു. അധികൃതരുടെ നടപടി തടയാന് ഒരുവിഭാഗം മണലെടുപ്പുകാര് ശ്രമിച്ചത് സ്ഥലത്ത് സംഘര്‍ഷാവസ്ഥയുണ്ടാക്കി.\nജില്ലാ കളക്ടര് കെ.ജീവന്‍ബാബുവിന്റെ നിര്‍ദേശ പ്രകാരം ആയിറ്റി കോളനിയില് എത്തിയ റവന്യു, പോലീസ് സംഘമാണ് മണല് പിടിച്ചെടുത്ത് ഹൊസ്ദുര്‍ഗ് താലൂക്ക് ഓഫീസ് കോമ്പൗണ്ടിലേക്ക് മാറ്റിയത്.\nവ്യാഴാഴ്ച ഉച്ചയ്ക്ക് പന്ത്രണ്ട് മണിയോടെ രഹസ്യമായി കൂട്ടിയിട്ട മണല് പിടിച്ചെടുക്കാന് പോലീസ് സംഘത്തോടൊപ്പമാണ് റവന്യൂ സംഘം ആയിറ്റി കോളനിയില് എത്തിയത്. ഹൊസ്ദുര്‍ഗ് ഡെപ്യുട്ടി തഹസില്‍ദാര് ശശികുമാര്, വടക്കെ തൃക്കരിപ്പൂര് വില്ലേജ് ഓഫീസര് ഇ.വി.വിനോദ്, ഉദിനൂര് വില്ലേജ് ഓഫീസര് സുബൈര് എന്നിവരും ചന്തേര എസ്.ഐ. കെ.വി.ഉമേശന്റെ നേതൃത്വത്തിലുള്ള പോലീസ് സംഘവുമാണ് മണല് പിടിക്കാന് ആയിറ്റിയില് എത്തിയത്.\nസര്‍ക്കാര് നല്‍കിയ സ്ഥലത്തുനിന്ന് അനധികൃതമായി കുഴിച്ചെടുത്ത മണല് തൊട്ടടുത്തുള്ളയാളുടെ പറമ്പിലാണ് ലോറിയില് കയറ്റി കൊണ്ടുപോകുന്നതിനായി സൂക്ഷിച്ചിരുന്നത്. ഇവിടെവെച്ച് ആവശ്യക്കാര്‍ക്ക് മണല് ലോറിയില് കയറ്റി എത്തിച്ചുകൊടുക്കുകയായിരുന്നു. ഇത് ശ്രദ്ധയില്‍പ്പെട്ട ചിലര് ജില്ലാ കളക്ടര്‍ക്കും ഹൊസ്ദുര്‍ഗ് തഹസില്‍ദാര്‍ക്കും പരാതി നല്‍കുകയായിരുന്നു. തുടര്‍ന്നാണ് റവന്യു സംഘം സ്ഥലത്തെത്തിയത്.\nമണല് ജപ്തിചെയ്ത് കൊണ്ടുപോകാനുള്ള ശ്രമമാണ് ചിലര് തടഞ്ഞത്. സര്‍ക്കാര് നല്‍കിയ സ്ഥലത്ത് വീട് വെയ്ക്കാന് നല്‍കിയ രണ്ടുലക്ഷം രൂപ തികയാത്തതിനാല് വീട് വെയ്ക്കാന് നല്‍കിയ രണ്ടുലക്ഷം രൂപ തികയാത്തതിനാല് വീട് പൂര്‍ത്തിയാക്കാനാണ് മണല് എടുത്തതെന്നാണ് കോളനിയിലുള്ളവര് പറയുന്നത്.\nതര്‍ക്കത്തിനിടയില് പോലീസ് സഹായത്തോടെ റവന്യുസംഘം ബലം പ്രയോഗിച്ച് മണല് പിടിച്ചെടുത്ത് ലോറിയില് കയറ്റി. ജെ.സി.ബി.യും ലോറിയും ഉള്‍പ്പെടെയുള്ള സന്നാഹത്തോടെയായിരുന്നു സംഘം എത്തിയത്.\nവൈകുന്നേരം ഏഴുമണിയോടെയാണ് പിടിച്ചെടുത്ത മണല് നീക്കിയത്. ഏഴുമണിക്കൂര് നീണ്ട ശ്രമഫലമായി 2400 അടിയോളം വരുന്ന 11 ലോഡ് മണല് താലൂക്ക് ഓഫീസിലേക്ക് മാറ്റി. റവന്യൂ ഉദ്യോഗസ്ഥരായ അരുണ്, സന്തോഷ്, ബാലകൃഷ്ണന് എന്നിവരും സംഘത്തിലുണ്ടായിരുന്നു.


മാതൃഭൂമിക്കു കിട്ടാതെപോയ ഒരു ചീഫ് എഡിറ്റര് | M P Veerendra Kumar\nമാതൃഭൂമിക്കു കിട്ടാതെപോയ ഒരു ചീഫ് എഡിറ്റര്\n# തോമസ് ജേക്കബ്\nഅരനൂറ്റാണ്ടുമുമ്പ് ഞാന് ആദ്യമായി കണ്ടുമുട്ടുമ്പോള് എം.പി. വീരേന്ദ്രകുമാര് ഇതൊന്നുമായിക്കഴിഞ്ഞിരുന്നില്ല. അദ്ദേഹം മലയാളത്തിലും ഇംഗ്ലീഷിലും കേരളം കണ്ട ഉജ്ജ്വല പ്രഭാഷകരിലൊരാളായിക്കഴിഞ്ഞിരുന്നില്ല. കേരളത്തിലെ വലിയ ചിന്തകരിലൊരാളായിരുന്നില്ല. പരക്കെ വായിക്കപ്പെടുന്ന\nഒരു എഴുത്തുകാരനായിക്കഴിഞ്ഞിരുന്നില്ല. വലിയൊരു പത്രസാമ്രാജ്യത്തിന്റെ സാരഥി ആയിരുന്നില്ല. നാല്‍പ്പതുവര്‍ഷമായി നാം കാണുന്ന വാഗ്മിതയും സര്‍ഗവൈഭവങ്ങളുമെല്ലാം അദ്ദേഹം പിന്നീടു സ്വയംകണ്ടെടുത്ത് ചിന്തേരിട്ടു മിനുക്കിയെടുത്തതാണ്. സംഭാവന ചോദിച്ചു ചെല്ലുന്നവരെ നിരാശപ്പെടുത്താത്ത ഒരു എസ്റ്റേറ്റ് മുതലാളി മാത്രമായിരുന്നു അന്നദ്ദേഹം.\nഞാന് ആദ്യമായി അദ്ദേഹത്തെ കാണുന്നതും ഒരു പിരിവിനായിരുന്നു. കാര്‍ട്ടൂണിസ്റ്റ് യേശുദാസന് 'മനോരമ'യില് ചേരുന്നതിനുമുമ്പ് കൊച്ചിയില് 'അസാധു' മാസിക നടത്തിയിരുന്ന കാലം. തിരുവനന്തപുരത്ത് ഒരു കാര്‍ട്ടൂണ് പ്രദര്‍ശനം നടത്തി കൈപൊള്ളിയ യേശുദാസന് കാര്‍ട്ടൂണ് സര്‍ക്കസുമായി കോഴിക്കോട്ടെത്തുന്നു. ഇവിടെ നഷ്ടംവരാന് പാടില്ലെന്നു മാത്രമല്ല, തിരുവനന്തപുരത്തെ എടുത്താല്‍പൊങ്ങാത്ത കടംവീട്ടുകയും വേണം. വീരേന്ദ്രകുമാറും കെ.ടി.സി.യുമൊന്നും അന്നു 'മാതൃഭൂമിയില് വന്നിട്ടില്ല. കെ.ടി.സി.യിലെ പി.വി. ഗംഗാധരനെയും കോഴിക്കോട്ട് അന്ന് ഏത് അലമ്പിനും മുന്നിലുള്ള കെ.എന്. രാമദാസ് വൈദ്യരെയും ഞാന് സംഘടിപ്പിച്ചുകൊടുത്തു.\nഅന്നു മണര്‍കാട്ട് പാപ്പന്റെ കോഴിക്കോട്ടെ 'മഹാറാണി' ഹോട്ടലിന്റെ ജനറല് മാനേജരായിരുന്ന പാലാ കെ.എം. മാത്യു, കാര് വിട്ടുതന്നു. കോഴിക്കോട്ടെ പിരിവിനു ഞാന്‍കൂടി ഉണ്ടാവണമെന്നു യേശുദാസ് ആഗ്രഹിച്ചു. 'പിരിവുദീനക്കാരന്' എന്നു നഗരത്തില് പേരുകിട്ടാതിരിക്കാന് ഞാന് ഒഴിഞ്ഞുമാറി. അതിന് യേശുദാസ് സമ്മതിച്ചതു വയനാട്ടില് ചില എസ്റ്റേറ്റ് മുതലാളിമാരെ (എന്നെ പരിചയമില്ലാത്ത എന്ന് ആത്മഗതം) പിഴിയാന് വരാമെന്ന കരാറിലാണ്. അങ്ങനെയാണു വീരേന്ദ്രകുമാറിന്റെ പുളിയാര്‍മല എസ്റ്റേറ്റില് ഞാന് എത്തുന്നത്. ഒരു എസ്റ്റേറ്റ് മുതലാളി എങ്ങനെയാണു സോഷ്യലിസ്റ്റാവുന്നതെന്നതായിരുന്നു അങ്ങോട്ടുള്ള യാത്രയിലെ ചിന്ത. പിന്നീടൊരിക്കലും ആ ചിന്ത അലട്ടിയിട്ടേയില്ല. കാരണം സോഷ്യലിസത്തിന് ആ കുടുംബത്തില് രണ്ടു തലമുറകളായിട്ടെങ്കിലും കുടികിടപ്പവകാശമുണ്ടെന്ന് ആ യാത്രയില് മനസ്സിലായി.\nനേരിട്ടുള്ള കൂടിക്കാഴ്ച അന്നാദ്യമായിരുന്നെങ്കിലും ഫോണിലൂടെ ഞങ്ങള് തമ്മില് ഒരു ഇടപാടു നടന്നിട്ടുണ്ടായിരുന്നു. വൈകി വിവാഹം കഴിച്ച തീപ്പൊരി സോഷ്യലിസ്റ്റ് ജോര്‍ജ് ഫെര്‍ണാണ്ടസിന്റെ വധു, കോണ്‍ഗ്രസിന്റെ കേന്ദ്രമന്ത്രി പ്രഫ. ഹുമായൂണ് കബീറിന്റെ മകള് ലൈലാ കബീറാണെന്നത് അന്ന് അവിശ്വസനീയതയോടടുത്ത വാര്‍ത്തയായിരുന്നു. വിവാഹത്തെത്തുടര്‍ന്നുള്ള ഒച്ചപ്പാടുകളില്‍നിന്ന് ഒളിച്ചോടി രഹസ്യമായി മധുവിധു ആഘോഷിക്കാന് അവര് വീരേന്ദ്രകുമാറിന്റെ ബംഗ്ലാവില് എത്തിയിട്ടുണ്ടെന്നറിഞ്ഞായിരുന്നു എന്റെ വിളി. 'മാതൃഭൂമി' ഇതറിഞ്ഞു വിളിച്ചിട്ടില്ലല്ലോ, അതിനാല് അവര് അറിയാതെ നവദമ്പതികളെ കാണാന് ഞങ്ങളുടെ റിപ്പോര്‍ട്ടര്‍ക്കും ഫൊട്ടോഗ്രാഫര്‍ക്കും അവസരം നല്‍കണമെന്നതായിരുന്നു എന്റെ ആവശ്യം. ഇര കണ്ടെത്തുന്നവനേ അതിന്മേല് അവകാശമുള്ളൂ എന്ന തത്ത്വം അംഗീകരിച്ചു വീരന് അത് ഏര്‍പ്പാടാക്കിത്തന്നു.\n'മോബ്ല' മറന്ന യാത്ര\nഒരിക്കല് കോഴിക്കോട്ടുനിന്നു കോട്ടയത്തിനു ഭാര്യാസമേതം ഞാന് ട്രെയിനില് യാത്രചെയ്യുമ്പോള് വീരേന്ദ്രകുമാറും അടുത്തുണ്ടായിരുന്നു. പുലര്‍ച്ചെ കൊച്ചിയില് അദ്ദേഹം ഇറങ്ങിപ്പോയി. കോട്ടയമെത്തി ഇറങ്ങാനൊരുങ്ങുമ്പോള് ഭാര്യ പറഞ്ഞു, വീരേന്ദ്രകുമാര് സാര് അദ്ദേഹത്തിന്റെ പേനയും ഡോട്ട്പെന്നും ഊരിവച്ചതു മറന്നിട്ടാണു പോയതെന്ന്. ഉപയോഗം കഴിഞ്ഞു വലിച്ചെറിയുന്ന വല്ല 'ത്രോ എവേ'യുമായിരിക്കും, അല്ലെങ്കില് സൈഡ് ടേബിളിനു മുകളില് നക്ഷത്രംപോലെ തെളിഞ്ഞുകിടക്കുന്ന ഇത് അദ്ദേഹം കാണാതെ പോവുമോ എന്നു ഞാന് ചോദിച്ചു. കൂപ്പെയിലുണ്ടായിരുന്ന നാലാമന് ഉണരേണ്ട എന്നു കരുതി ഞാന് ലൈറ്റിട്ടു നോക്കിയില്ല. ഭാര്യ പറഞ്ഞതനുസരിച്ച് ആ പേനകളുമെടുത്തു പുറത്തിറങ്ങി. പ്ലാറ്റ്ഫോമിലേക്കു കാലെടുത്തുവച്ചപ്പോള് അതാ മാതൃഭൂമിയുടെ കോട്ടയം ഓഫിസിലെ ഒരു ഉദ്യോഗസ്ഥന് നില്‍ക്കുന്നു; വീരേന്ദ്രകുമാര് സാറിന്റെ രണ്ടു പേനകള് കണ്ടോ എന്നു ചോദിച്ച്. ലോകപ്രസിദ്ധമായ 'മോബ്ലാ' (Mont Blanc)യുടെ ഇന്ത്യയില് ഇറങ്ങിക്കഴിഞ്ഞിട്ടില്ലാത്ത പുതിയ മോഡല്‍പേനയും ഡോട്ട് പെന്നുമായിരുന്നു അവ. സോഷ്യലിസ്റ്റായിരിക്കുമ്പോഴും മുന്തിയ പേനകളും കണ്ണടയും വാച്ചും അദ്ദേഹത്തിന്റെ ദൗര്‍ബല്യങ്ങളായിരുന്നു.\nഅമേരിക്കയിലെ മലയാളി സംഘടനകളുടെ ഏകോപനസമിതിയായ ഫൊക്കാനയുടെ ഒരു സമ്മേളനത്തില് ഞങ്ങള് ഒന്നിച്ചുണ്ടായിരുന്നു. അമേരിക്കയിലെ ഏതു മലയാളി സംഘടനയുടെയും വാര്‍ഷികത്തിനു ചെന്നാല് എത്രദിവസം എത്ര സമ്മേളനങ്ങളുണ്ടോ അതിലെല്ലാം നമ്മള് പ്രസംഗിക്കണം. ഒരുദിവസം 'ചിരിയരങ്' ആയിരുന്നു പരിപാടി. ഇതിലും ഞാന് പങ്കെടുക്കണമോ? ഇവരെ ചിരിപ്പിക്കാന് ഞാന് ഏതു കഥയാണു പറയുക' എന്നു പാതി ആത്മഗതം പോലെ വീരേന്ദ്രകുമാര് പറഞ്ഞു.\nപത്രക്കാരില്‍നിന്ന് ആദ്യം സംസാരിക്കാന് വീരേന്ദ്രകുമാര് എന്നെ മുന്നോട്ടുവിട്ടു. പത്രത്തില് പലതരം തിരുത്തലുകള് കൊടുക്കേണ്ടിവരാറുള്ളതില് ഏറ്റവും വിഷമം പിടിച്ചതു തെറ്റായിക്കൊടുത്ത ഒരു ചരമവാര്‍ത്തയുടെ തിരുത്താണ് എന്നു ഞാന് പറഞ്ഞു. മരിച്ച, അല്ല ജീവിച്ചിരിക്കുന്ന ആളിന്റെ ബന്ധുക്കളുടെ അരിശവും പരിഭവവും മാറ്റിയെടുക്കാന് കുറെ പാടാണ്. അതുകൊണ്ടു മരണവാര്‍ത്തയില് തെറ്റുപറ്റി എന്നു കേള്‍ക്കുമ്പോള്‍തന്നെ തുടങ്ങും പരവേശം. നേരേമറിച്ചു ചില ചരമങ്ങള് മറ്റു പത്രങ്ങളെക്കാള് നന്നായിക്കൊടുക്കാന് കഴിയുമ്പോള് ഒരു സംതൃപ്തി തോന്നാറുണ്ട്. അങ്ങനെയൊരു ചരമമായിരുന്നു കോവളം സുധാകരന്റേത്. ആര്.എസ്.പി.യുടെ ആദ്യത്തെ വയനാട് ജില്ലാസെക്രട്ടറി. വയനാടു ജില്ലയൊന്നും അന്നു രൂപംകൊണ്ടിരുന്നില്ല. ജനങ്ങള് ജില്ലയ്ക്കുവേണ്ടി ആദ്യ പ്രസ്താവനയിറക്കിയപ്പോള്‍തന്നെ വയനാടിനെ ജില്ലയായി അംഗീകരിച്ചു. ജില്ലാസെക്രട്ടറിയെ തിരഞ്ഞെടുത്ത പാര്‍ട്ടി, വയനാട്ടില് ഒരു സ്വാധീനവും ഇല്ലാത്ത ആര്.എസ്.പി.യാണ്. ആ സുധാകരനാണു മരിച്ചത്.\nജില്ലയില്ലാക്കാലത്തെ ജില്ലാ സെക്രട്ടറിയാണെങ്കിലും ഒരു തലക്കെട്ടൊക്കെയിട്ട് ആദ്യത്തെ ചരമവാര്‍ത്തയായി ഞങ്ങള് കൊടുത്തു. മറ്റു പത്രങ്ങളുമായി താരതമ്യപ്പെടുത്താന് രാവിലെ നോക്കിയപ്പോള് അവയിലൊന്നും ആ വാര്‍ത്തതന്നെ ഇല്ല. മരണത്തിലും ഒരു സന്തോഷം. പതിനൊന്നുമണിയായപ്പോള് ഒരാള് എന്നെ കാണാന് വന്നു. അദ്ദേഹം പറഞ്ഞുതുടങ്ങി: 'എന്റെ പേര് കോവളം സുധാകരന്' ആകാംക്ഷയോടെ മുന്നോട്ടുകുനിഞ്ഞിരുന്നു കേട്ടുകൊണ്ടിരുന്ന ഞാന് പൊടുന്നനവെ പുറകോട്ടുചാരി, ആര്.എസ്.പി.യല്ലേ, അടിയോ വല്ലതും വന്നാലോ? 'ഞാന് മരിച്ചതായി ഇന്നത്തെ മനോരമയില് വാര്‍ത്തയുണ്ട്. ഞാന് മരിച്ചിട്ടില്ലെന്നും വാര്‍ത്ത തിരുത്തണമെന്നും പറഞ്ഞു വയനാട്ടില്‍നിന്ന് ആളുകള് വരും. ദയവായി വാര്‍ത്ത തിരുത്തരുത്. വയനാട്ടില് നില്‍ക്കാന്‍വയ്യാത്ത സാഹചര്യം വന്നതുകൊണ്ടു ഞാന്‍തന്നെയാണ് ആ വാര്‍ത്ത കൊടുത്തത്. ഞാന് ഈ മലബാറില്‍നിന്നുതന്നെ പോവുകയാണ്.'' ഞാന് എന്തെങ്കിലും പ്രതികരിക്കുന്നതിനുമുമ്പുതന്നെ അയാള് പോയിക്കഴിഞ്ഞിരുന്നു.\nകോമണ്‍വെല്‍ത്ത് പ്രസ് യൂണിയന് ഇന്ത്യന് പത്രപ്രവര്‍ത്തകര്‍ക്കുവേണ്ടി കോട്ടയത്ത് അന്ന് ഒരു ശില്പശാല നടത്തി. അത് ഉദ്ഘാടനം ചെയ്യാന് മനോരമ മാനേജിങ് ഡയറക്ടറായിരുന്ന മാമ്മന് മാത്യു കൊണ്ടുവന്നതു വീരേന്ദ്രകുമാറിനെയാണ്. ഇംഗ്ലിഷിലുള്ള ആ പ്രസംഗത്തിന്റെ ഒഴുക്കിലും ഓജസ്സിലും മതിമറന്നിരുന്നുപോയി ഇന്ത്യക്കാരും വിദേശികളുമടങ്ങുന്ന സദസ്സ്. കന്നഡയിലും വീരന് അസ്സലായി പ്രസംഗിക്കുമെന്ന് യു.ആര്. അനന്തമൂര്‍ത്തി സാക്ഷ്യപ്പെടുത്തുന്നു. 'നിന്നെ മറ്റൊന്നിനും കൊള്ളില്ല, ഇനി കുടുംബത്തിലെ കാലികളെ വളര്‍ത്താന് വിടാം' എന്നു പിതാവ് പത്മപ്രഭ ഗൗണ്ടര് പറഞ്ഞത് അദ്ദേഹം ആദ്യമായി വെളിപ്പെടുത്തിയത് കോട്ടയത്തെ ആ യോഗത്തിലാണ്.\nഎട്ടാംക്ലാസുവരെമാത്രം പഠിച്ചിട്ടുള്ള അച്ഛന്, കാലികളെ മേയ്ക്കാന് തന്നോടുപറഞ്ഞതിന്റെ പിന്നിലെ വലിയ ദര്‍ശനത്തെപ്പറ്റി വീരേന്ദ്രകുമാര് പിന്നീടു പറഞ്ഞിട്ടുണ്ട്. 'അമ്പതുകളില് ഞാന് എസ്.എസ്.എല്.സി. തോറ്റു, ജന്മികുടുംബമായിരുന്നതുകൊണ്ടു ഞങ്ങള്‍ക്കന്നു വലിയ കളങ്ങളും കാലികളും ഉണ്ടായിരുന്നു. നീ ഇനി കാലി നോക്കാന്‍പോകുന്നതാണു നല്ലതെന്ന് അച്ഛന് പറഞ്ഞത് എനിക്കു വലിയ വിഷമമായി. അച്ഛന് എന്താ അങ്ങനെ പറഞ്ഞതെന്നു ചോദിച്ചു. അതും ഒരു പഠിപ്പാണെന്ന് അച്ഛന് പറഞ്ഞു. ഞാന് എന്താവണമെന്നാണ് അച്ഛന്റെ ആഗ്രഹം എന്നു ചോദിച്ചപ്പോള് എം.എ.ക്കാരനാവണം എന്നു പറഞ്ഞു. വയനാട്ടില് ഒരു എം.എ.ക്കാരനോ മറ്റോ ഉള്ള കാലമാണ്'' ഒടുവില് മദ്രാസിലെ വിവേകാനന്ദ കോളേജില് മഹാരഥന്മാരുടെ കീഴില് പഠിച്ച് എം.എ.യുമായി വരുമ്പോള് പത്മപ്രഭാ ഗൗണ്ടര് ഒരു പരീക്ഷകൂടി ഇട്ടു: എത്രതരം തത്ത്വചിന്തകളുണ്ട്? ഭാരതീയ തത്ത്വചിന്തയിലെയും യൂറോപ്യന് തത്ത്വചിന്തയിലെയും ധാരകള് വീരന് എണ്ണിയെണ്ണിപ്പറഞ്ഞു. 'ഇത്രയേ ഉള്ളോ?'' അച്ഛന്റെ ചോദ്യം. 'ഇതൊക്കെയാണു പ്രധാനപ്പെട്ടവ' എന്നു വീരന്.\n'നീ കാലി നോക്കാന് പോവുന്നതുതന്നെയാണു നല്ലത് എന്നു വീണ്ടും പറഞ്ഞശേഷം അച്ഛന് പറഞ്ഞു: എടോ, ഓരോ മനുഷ്യനും ഓരോ മണല്‍ത്തരിയും ഓരോ പ്രപഞ്ചമാണ്, ദര്‍ശനമാണ്. അതറിയാതെ നീ എന്തു തത്ത്വചിന്തയാണു പഠിച്ചത്? അത് ഒരു പക്ഷേ, നീ പഠിച്ചപുസ്തകങ്ങളില് ഉണ്ടായെന്നു വരില്ല. അതുകൊണ്ടാണു ഞാന് പറഞ്ഞത് നീ കാലി നോക്കാന് പോവുന്നതുതന്നെയാണ് നല്ലതെന്ന്.'' 'എനിക്ക് അത് ഒരു വെളിപാടായിരുന്നു. എന്റെ മനസ്സിലെ ചിന്തകളുടെയും സര്‍ഗാത്മകതയുടെയും ആദ്യ സ്‌ഫോടനം' ആ പുതിയ വെളിച്ചവുമായി മാനേജ്മെന്റ് സ്റ്റഡീസിനുവേണ്ടി അമേരിക്കയില് പോകുന്ന ആദ്യത്തെ മലയാളികളിലൊരാളായി വീരന്. ഇന്ത്യയില് ആദ്യമായി എം.ബി.എ. കോഴ്സ് തുടങ്ങുന്നത് കൊല്‍ക്കത്തയിലും മുംബൈയിലുമൊന്നുമല്ല, ആന്ധ്രയിലെ ഒരു ചെറുപട്ടണമായ വാള്‍ട്ടയറിലെ ഒരു കോളജിലാണ്. വീരേന്ദ്രകുമാര് അമേരിക്കയിലേക്കു പോകുമ്പോള് വാള്‍ട്ടയറിലെ കോഴ്സ് ഉണ്ടായിരുന്നോ എന്നറിയില്ല. ഉണ്ടായിരുന്നെങ്കിലും അച്ഛന് വീരനെ അവിടേക്കു വിടുമായിരുന്നില്ല. കാരണം അവിടെ പഠിച്ചിട്ടാണ് വരുന്നതെങ്കില് വീണ്ടും കന്നുകാലിമേയ്ക്കലിന്റെ മാഹാത്മ്യത്തെപ്പറ്റി ഉപന്യസിക്കേണ്ടിവരുമായിരുന്നല്ലോ!\nവീരേന്ദ്രകുമാറിനു സുഹൃത്തുക്കളില്ലാത്ത പാര്‍ട്ടികളോ ഗ്രൂപ്പുകളോ ഇല്ല. ജനസംഘത്തിനും ബി.ജെ.പി.ക്കുമെതിരേ തീ തുപ്പി പ്രസംഗിച്ചുനടന്ന കാലത്തും എല്.കെ. അദ്വാനിക്കുവേണ്ടി ഗുരുവായൂര് ക്ഷേത്രത്തില് അര്‍ച്ചന നടത്തിയിട്ടുണ്ടദ്ദേഹം. മലയാള മനോരമയുടെ ഡല്‍ഹി ബ്യൂറോ ചീഫ് ആയിരുന്ന ടി.വി.ആര്. ഷേണായിയെപ്പറ്റിയുള്ള അനുസ്മരണ ഗ്രന്ഥത്തില് വീരേന്ദ്രകുമാര് എഴുതി: 'ഒരിക്കല് അദ്വാനിക്കെതിരേ ഏഴായിരം രൂപയുടെ അഴിമതി ആരോപണമുണ്ടായി. അതില് കഴമ്പില്ലെന്നറിയാമായിരുന്നു. ഏതായാലും വലിയ ബഹളമായി. അന്നു ഞാന് ഗുരുവായൂരിലായിരുന്നു. രാവിലെ ക്ഷേത്രത്തില് പോയപ്പോള് അദ്വാനിക്കായി അര്‍ച്ചന നടത്തി. അതിനുശേഷം ഡല്‍ഹിയിലെത്തിയ ഞാന് അദ്വാനിയെ കാണാന്‍പോയി.'\nകേരളകൗമുദിയെയും മലയാള മനോരമയെയും പോലെ ഒരു കുടുംബത്തിലെ മൂന്നു നാലു തലമുറകളുടെ നൈരന്തര്യശക്തിയില് വാണ പത്രങ്ങളുടെ ഇടയിലേക്കു മാതൃഭൂമിയില് ഒരു അപ്രന്റീസുപോലെ വന്ന ആ നാല്‍പ്പത്തിമൂന്നുകാരന് നേതൃപാടവവും കാര്യപ്രാപ്തിയും കൊണ്ട് എല്ലാവരെയും അമ്പരപ്പിച്ചു. നിരന്തര സമരങ്ങളാല് വലഞ്ഞ മാതൃഭൂമിയെ സമരമില്ലാത്ത ഒരു യുഗത്തിലേക്ക് അദ്ദേഹം നയിച്ചു. പത്രത്തിന്റെ സാങ്കേതികവിദ്യയില് ഏറ്റവുംമുന്നില് നിന്നിരുന്ന 'ഹിന്ദു'വിന്റെയും 'മനോരമ'യുടെയും ഏതാണ്ടെടുത്തുവരെ മാതൃഭൂമിയെ എത്തിച്ചത് ഇത്തരം അറിവുകളുടെ കാര്യത്തില് ഒരു തുടക്കക്കാരന് മാത്രമായിരുന്ന വീരനാണ്. മലബാറിലും പിന്നെ കൊച്ചിയിലും ഒതുങ്ങിനിന്നിരുന്ന മാതൃഭൂമിയെ തിരുവനന്തപുരത്തു പ്രതിഷ്ഠിച്ച് കേരളത്തിന്റെയാകെ പത്രമാക്കിയതാണു വീരേന്ദ്രകുമാര് ആ സ്ഥാപനത്തിനു നല്‍കിയ ഏറ്റവും ഭദ്രമായ അടിത്തറ.\nഎം.ജെ. കൃഷ്ണമോഹന് മാനേജിങ് ഡയറക്ടറായിരുന്ന കാലത്ത് തിരുവനന്തപുരം യൂണിറ്റിനുവേണ്ടി ചില ആലോചനകള് നടക്കുകയും കരമനയില് ഒരേക്കര് സ്ഥലം വാങ്ങുകയും ചെയ്‌തെങ്കിലും 1979 നവംബറില് അദ്ദേഹത്തിന്റെ നിര്യാണത്തിനുമുമ്പു കാര്യങ്ങള് മുന്നോട്ടുപോയില്ല. അതിനിടയ്ക്കു മാതൃഭൂമിയുടെ ചരിത്രത്തിലെ ഏറ്റവും ദീര്‍ഘിച്ച (രണ്ടുമാസം) സമരം ഉണ്ടാവുകയും ചെയ്തു. കെട്ടിടം പണിക്കൊക്കെ പോയാല് പിന്നെയും വൈകുമെന്നതുകൊണ്ടു തിരുവനന്തപുരത്തെ അമ്മവീടുകളിലൊന്നു വാടകയ്‌ക്കെടുത്ത് വീരന് അവിടെനിന്ന് 1980 നവംബറില് അച്ചടി തുടങ്ങി. 'മാതൃഭൂമി' എന്നു പറഞ്ഞാല്‍തന്നെ അമ്മവീട് എന്നാണല്ലോ അര്‍ഥം എന്ന് എം.വി. ദേവന് നര്‍മംവിതറി. തലസ്ഥാനത്തേക്കുള്ള മാതൃഭൂമിയുടെ വരവ് കേരളമെങ്ങും ചര്‍ച്ചാവിഷയമാക്കാന് വേണ്ടി ഒളിവിലുള്ള നക്‌സലൈറ്റ് നേതാവ് കെ. വേണുവുമായി പി. രാജന്റെ ഇന്റര്‍വ്യൂ ആദ്യദിവസത്തെ പത്രത്തില് പ്രസിദ്ധീകരിച്ചു. ഒളിവിലുള്ള ഏതെങ്കിലുമൊരു പ്രമുഖനുമായി മലയാള പത്രങ്ങളില് വരുന്ന ആദ്യ അഭിമുഖമായിരുന്നു അത്.\nകേരളത്തില് പത്രം ആദ്യമായി ഓഫ്സെറ്റ് പ്രസില് അച്ചടിക്കുന്നതു മാതൃഭൂമിയോ മനോരമയോ അല്ല. ദേശാഭിമാനിയാണ്. ഇന്ത്യന് നിര്‍മിത ഓഫ്സെറ്റ് പ്രസില് അവര് കോഴിക്കോട്ട് അച്ചടി തുടങ്ങി. വീരന് പക്ഷേ, തിരുവനന്തപുരത്തേക്കു വിദേശനിര്‍മിത ഓഫ്സെറ്റ് പ്രസ് തന്നെ കൊണ്ടുവന്നു പത്രം കേരളത്തിലാദ്യമായി കളറില് അച്ചടിച്ചുതുടങ്ങി. കേരളത്തില് വിതരണംചെയ്യുന്ന മാതൃഭൂമിയില് അച്ചടിയിലും രൂപകല്പനയിലും ഏറ്റവും മികച്ചതു കിട്ടുന്നതു തിരുവനന്തപുരത്തുകാര്‍ക്കാണെന്ന് അദ്ദേഹം ഉറപ്പുവരുത്തി. തനിക്കെതിരേ പണ്ടെങ്ങോ എന്തോ എഴുതിയതിന്റെ ചൊരുക്കുമായി നടന്ന ഒരു വിദ്യുച്ഛക്തിമന്ത്രി മാതൃഭൂമി യൂണിറ്റിനു വിദ്യുച്ഛക്തി കണക്ഷന് കൊടുക്കാതെ മാസങ്ങള് കഷ്ടപ്പെടുത്തിയപ്പോള് നേരത്തേ തിരുവനന്തപുരത്തു വന്നു വേരുറപ്പിക്കാഞ്ഞതിന്റെ ദോഷം മാതൃഭൂമിയിലെ മറ്റുള്ളവര്‍ക്കും മനസ്സിലായി. ഒടുവില് ആ മന്ത്രി മറ്റൊരു മന്ത്രിക്കു ചുമതലകൊടുത്തു വിദേശപര്യടനത്തിനു പോയപ്പോഴാണു മാതൃഭൂമിക്കു വിദ്യുച്ഛക്തിബന്ധം കിട്ടിയത്.\nമലബാര്, മദ്രാസിന്റെ ഭാഗമായിരുന്ന കാലത്തു മലബാറിന്റെയോ ഏറിയാല് തൃശ്ശൂരിന്റെ കൂടിയോമാത്രം പത്രമായിരുന്നു മാതൃഭൂമി. 1956-ല് സംസ്ഥാന പുനഃസംഘടനയെത്തുടര്‍ന്നു മദ്രാസ് എന്ന ഭരണസിരാകേന്ദ്രത്തിലെ പിടിവിട്ടുപോയ മാതൃഭൂമി പിന്നീട് ഉടനെ ബന്ധങ്ങളും സ്വാധീനങ്ങളും പ്രചാരവും ഉണ്ടാക്കേണ്ടിയിരുന്നതും തിരുവനന്തപുരത്തെയും തിരുവിതാംകൂറിലെയും പുതുമണ്ണിലായിരുന്നു. 1962-ല് തെക്കോട്ടുനീങ്ങാന് തീരുമാനിച്ചപ്പോള് പുതിയ സംസ്ഥാന തലസ്ഥാനത്തേക്കു വരാതെ കൊച്ചിവരെ വന്നു മടിച്ചുനിന്നതെന്തേ എന്നു മാതൃഭൂമി മാനേജിങ് ഡയറക്ടറായിരുന്ന വി.എം. നായരോടു ഞാനൊരിക്കല് ചോദിച്ചിരുന്നു. ''തിരുവനന്തപുരത്ത് ആര് എനിക്കു പരസ്യം തരും? പട്ടന്മാര് തരുന്ന അരയിഞ്ചു ക്ലാസിഫൈഡ് കൊണ്ട് അവിടെ ഒരു പത്രം നടത്താനൊക്കില്ല.'' എന്നായിരുന്നു വി.എം. നായരുടെ മറുപടി. അവിടെനിന്നാണ് ഇന്ന് എല്ലാ മാധ്യമങ്ങളും കൂടി 200-250 കോടി രൂപയുടെ പരസ്യം ഉണ്ടാക്കുന്നത്. 1956-ല് തന്നെയോ 1962-ലെങ്കിലുമോ രണ്ടാമത്തെ അച്ചടികേന്ദ്രം തിരുവനന്തപുരം ആക്കിയിരുന്നെങ്കില് മാതൃഭൂമിയുടെ ചരിത്രം വ്യത്യസ്തമാകുമായിരുന്നു. 1956-നു പകരം കാല്‍നൂറ്റാണ്ടു വൈകിയാണ് മാതൃഭൂമി തിരുവനന്തപുരത്തു ചുവടുെവക്കുന്നത്.\nതിരിഞ്ഞുനോക്കുമ്പോള് മാതൃഭൂമിയില് ഏറ്റവുംതിളങ്ങാമായിരുന്ന കസേരയിലാണോ വീരേന്ദ്രകുമാര് ഇരുന്നത് എന്ന് എനിക്കു സംശയമുണ്ട്. തൊഴിലാളി യൂണിയനുകളുമായുള്ള ബോണസ് ചര്‍ച്ചയ്ക്കും ആയിരം രൂപയിലേറെയുള്ള വൗച്ചറുകളില് ഒപ്പിടുന്നതിനും മറ്റുമായിരുന്നോ ആദ്ദേഹത്തിന്റെ സമയം നീക്കിവെക്കേണ്ടിയിരുന്നത്? എന്റെ അഭിപ്രായത്തില് 'മാതൃഭൂമി'ക്കു കിട്ടാതെ പോയ പ്രഗല്ഭനായ ചീഫ് എഡിറ്ററാണ് എം.പി. വീരേന്ദ്രകുമാര്.\n(മലയാള മനോരമയുടെ മുന് എഡിറ്റോറിയല് ഡയറക്ടറാണു ലേഖകന്)


വനസംരക്ഷണത്തിന് ഒരു ഒറ്റമൂലി – Future Kerala :\nആഫ്രിക്കന് രാജ്യം കെനിയയിലെ വനസംരക്ഷണത്തിനു ശ്രമിക്കുന്ന ടെഡി കിന്യന്‍ജുയിയുടെ കഥ\nകെനിയയിലെ ക്വംവതു പ്രൈമറി സ്‌കൂളില് ടെഡി കിന്യന്‍ജുയി കുട്ടികള്‍ക്കു ക്ലാസ് എടുക്കുകയാണ്. തെറ്റാലിയില് നിന്ന് കല്ല് വിക്ഷേപിച്ചു കൊണ്ട് പ്രകൃതിപാഠങ്ങള് സോദാഹരണം വിശദീകരിക്കുകയാണ് അദ്ദേഹം. ഭക്ഷണം, പാര്‍പ്പിടം, ഇന്ധനം തുടങ്ങിയവയ്ക്ക് മരങ്ങള് എത്ര പ്രാധാന്യമുള്ളവയാണ് എന്നവര്‍ക്കു പകര്‍ന്നു കൊടുക്കുകയാണ് പ്രായോഗിക പാഠങ്ങളിലൂടെ. മാത്രമല്ല, കാറ്റില് നിന്നു വിളകളെയും ചെടികളെയും സംരക്ഷിക്കുന്ന വേലിയായും മണ്ണൊലിപ്പ് തടയുന്ന തടയായും അവ എങ്ങനെ പ്രവര്‍ത്തിക്കുന്നുവെന്നും പറഞ്ഞു കൊടുക്കുന്നു. വനങ്ങളില്ലായിരുന്നെങ്കില് മാചാകോസ് നാട്ടിന്‍പുറവും രാജ്യത്തിന്റെ മറ്റു ചില പ്രദേശങ്ങളും വെറും മണല്‍ക്കൂമ്പാരം മാത്രമാകുന്നുവെന്നും അദ്ദേഹം വിശദീകരിക്കുന്നു.\nസീഡ് ബോള്‍സ് കെനിയയുടെ സ്ഥാപകനാണ് ടെഡി. കരിയില് പൊതിഞ്ഞ ഒരു വിത്ത് അദ്ദേഹം കൈയില് സൂക്ഷിക്കുന്നു, വെടിയുണ്ടകള് പോലെ. ഒരു വൃക്ഷം മുളയ്ക്കുന്നതിന് ഈ വിത്തു മതി. പ്രാണികളും മൃഗങ്ങളും വിത്ത് ഭക്ഷണമാക്കുന്നതു തടയാനാണ് കരിയില് പൊതിയുന്നത്. ഈ വിത്ത് വെടിയുണ്ടയാണ് മധ്യാഹ്നത്തിലെ സ്‌കൂള് വിദ്യാര്‍ത്ഥികളുടെ വനവല്‍ക്കരണത്തിനുള്ള ആയുധങ്ങള്. പള്ളിക്കൂടവളപ്പില് അവര് വൃക്ഷങ്ങളും പുല്ലുകളും നട്ടു പിടിപ്പിക്കുന്നു. വേനല്‍ക്കാലത്ത് ഈ വിത്തുകള് നടും. ജീവികള് കൊത്തിക്കിളയ്ക്കാതെ അവിടെ കിടക്കുന്ന വിത്തുകളെ പുതുമഴ നനയ്ക്കുകയും പുറത്തു പുതഞ്ഞിരിക്കുന്ന കരി കഴികി കളയുകും ചെയ്യുന്നു. അങ്ങനെ വിത്തുകള് അവിടെ കിടന്നു മുളയ്ക്കുന്നു.\nഒരു വിത്തുവെടിയുണ്ടയ്ക്ക് ഒരു വനം സൃഷ്ടിക്കാനുള്ള ശേഷിയുണ്ട്. വിത്തില് നിന്നു തളിര്‍ക്കുന്നത് മാതൃവൃക്ഷമാണെങ്കില് അവ വീണ്ടും വിത്തുകള് പൊഴിക്കുന്നു. ടെഡി കുട്ടികള്‍ക്കു വേണ്ടി ഒരു തെറ്റാലി മല്‍സരം സംഘടപ്പിക്കുകയാണ്. ഒരു കാലി വിത്തുസഞ്ചി മരച്ചില്ലയില് കെട്ടിത്തൂക്കി ലക്ഷ്യമാക്കുന്നു. ആവേശഭരിതരായ കുട്ടികള് അവരവരുടെ ഊഴമനുസരിച്ച് അത് വീഴ്ത്തുന്നു. ഒരു സ്‌കൂള്‍മൈതാനം വനവല്‍ക്കരിക്കുന്നത് കുട്ടിക്കളിയാകാമെങ്കിലും രാജ്യത്തെ മുഴുവന് വനവല്‍ക്കരിക്കുകയെന്നത് ഭീമമായ ജോലിയാണ്. കെനിയയില് 5.6 ദശലക്ഷ്യം മരങ്ങളും കുറ്റിക്കാടുകളും വര്‍ഷം തോറും വെട്ടി വെളുപ്പിക്കാറുണ്ടെന്ന് ഗ്രീന് ആഫ്രിക്ക ഫൗണ്ടേഷന് വിലയിരുത്തുന്നു.\nസ്‌കൂള്‍മൈതാനം വനവല്‍ക്കരിക്കുന്നത് കുട്ടിക്കളിയാകാമെങ്കിലും രാജ്യത്തെ മുഴുവന് വനവല്‍ക്കരിക്കുകയെന്നത് ഭീമമായ ജോലിയാണ്. കെനിയയില് 5.6 ദശലക്ഷ്യം മരങ്ങളും കുറ്റിക്കാടുകളും വര്‍ഷം തോറും വെട്ടി വെളുപ്പിക്കാറുണ്ടെന്ന് ഗ്രീന് ആഫ്രിക്ക ഫൗണ്ടേഷന് വിലയിരുത്തുന്നു\nവിമാനങ്ങളും ഹെലികോപ്റ്ററുകളുമായിരിക്കും വിത്തുവിതരണ ജോലികള് വേഗത്തില് പൂര്‍ത്തീകരിക്കാന് സാധിക്കുന്ന ഏറ്റവും ഉചിത മാര്‍ഗം. ജിപിഎസ് സഹായവും സൂക്ഷ്മസാങ്കേതികവിദ്യയും കൃത്യമായ കൃത്യസമയത്ത് കൃത്യ സ്ഥലത്ത് നിക്ഷേപം സാധ്യമാക്കുന്നു. ചാര്‍ട്ടര് ഹെലികോപ്റ്റര് കമ്പനികള് സീറ്റുകള്‍ക്കടിയില് വിത്തുകള് സൂക്ഷിക്കണമെന്ന് ടെഡി അഭിപ്രായപ്പെടുന്നു. യാത്രക്കാര്‍ക്ക് കെനിയയുടെ വനവല്‍ക്കരണത്തിനു വേണ്ടി പ്രവര്‍ത്തിക്കാന് ഇത് അവസരമൊരുക്കുന്നുവെന്ന് അദ്ദേഹം അഭിപ്രായപ്പെടുന്നു. 20 മിനുറ്റിനുള്ളില് 20,000 വിത്തുകള് തങ്ങള്‍ക്കു വിതയ്ക്കാനായെന്ന് ഹെലികോപ്റ്ററില് നിന്നു വിത്തുവെടിയുണ്ടകള് എറിഞ്ഞു കരുവാളിച്ച സ്വന്തം കൈകല് വിരിച്ചു കാണിച്ച് അദ്ദേഹം പറയുന്നു.\nപരമ്പരാഗതകൃഷിരീതി പിന്തുടരുമ്പോഴുണ്ടാകാറുള്ള, വിതയ്ക്കാന് കുഴിയെടുക്കുന്നതിനും ഗതാഗതത്തിനും വേണ്ടിവരുന്ന ചെലവുകള് ഇതിലൂടെ വിട്ടിച്ചുരുക്കാനാകുന്നു. കെനിയ അഭിമുഖീകരിക്കുന്ന പ്രശ്‌നത്തിന്റെ വ്യാപ്തി തികച്ചും അവിശ്വസനീയമാണെന്ന് ടെഡി പറയുന്നു. ദശലക്ഷക്കണക്കിന് ഏക്കര് സ്ഥലം കാലങ്ങളായി തരിശിട്ടു നശിച്ചിരിക്കുകയാണ്. ഇവിടെ മനുഷ്യനും മൃഗങ്ങള്‍ക്കും ജീവന് മുമ്പോട്ട് കൊണ്ടു പോകന് കഴിയാത്തത്ര വരള്‍ച്ചയാണ് ഉള്ളത്. ഇവിടത്തെ പ്രാദേശികജീവി വര്‍ഗങ്ങള് പോലും അതിജീവിക്കാനാകാതെ വംശനാശം നേരിടുന്നു. വനനശീകരണവും കാലാവസ്ഥാ വ്യതിയാനവും ആഗോള താപനവുമൊക്കെ കെനിയയെ മരുപ്പറമ്പാക്കി തീര്‍ക്കുകയാണ്.\nനഗോംഗ് കുന്നുകളില് ഒറ്റയ്ക്കും തറ്റയ്ക്കുമായി നടന്നു നീങ്ങുന്ന ജിറാഫിന്‍പറ്റങ്ങള് തന്നെ ജീവി വര്‍ഗത്തിന്റെ നാശത്തിലേക്കു വിരല് ചൂണ്ടുന്നു. 2016-ല് ഇന്റര്‍നാഷണല് യൂണിയന് ഫോര് കണ്‍സര്‍വേഷന് ഓഫ് നേച്ചര് ജിറാഫുകളെ വംശനാശഭീഷണി നേരിടുന്ന വംശമായി പട്ടികപ്പെടുത്തി. തദ്ദേശീയരായ ജീവി വര്‍ഗം അതിവേഗം നാശത്തിലേക്ക് അടുക്കുന്നതിന്റെ കാരണങ്ങള് ഇവിടെത്തന്നെ ദര്‍ശിക്കാം. നിരവധി മരങ്ങള് വീണുകിടക്കുന്ന ദൃശ്യങ്ങള് നമുക്കു കാണാം. ആവാസവ്യവ്സ്ഥയുടെ നാശമാണ് ജിറാഫുകളുടെ വംശനാശത്തിനു കാരണമായി ഐയുസിഎന് കണക്കാക്കുന്നത്. ഇതിനു പ്രതിവിധിയാണ് വനവല്‍ക്കരണം. ക്വംവതു സ്‌കൂളിന്റെ താഴെ കാണുന്ന പാതയോരത്ത് ഒരു കൂട്ടം ഗ്രാമീണര് മരങ്ങള് വെച്ചു പിടിപ്പിക്കുകയാണ്.\nവനനശീകരണം ആവാസവ്യവസ്ഥയയെ തകര്‍ത്തതോടെ നാട്ടുകാരുടെ ഉപജീവനമാര്‍ഗം പോലും അടഞ്ഞിരിക്കുകയാണ്. ലക്ഷക്കണക്കിനു കെനിയക്കാര് ഗ്രാമങ്ങളിലെ ചോളക്കൃഷിയെയാണ് ഭക്ഷണത്തിനായി ആശ്രയിക്കുന്നത്. ഇന്ധനത്തിനായി തടിവെട്ടുന്നതാണ് പ്രധാനമായും കാടുകളുടെ നാശത്തിനു കാരണം. വനനശീകരണം രാജ്യത്ത് ആവര്‍ത്തിച്ചുള്ള കൊടുങ്കാറ്റിനും രൂക്ഷമായ വരള്‍ച്ചയ്ക്കും കാരണമായി. ഇത് ഭൂമിയെ ഊഷരമാക്കാനും ജൈവപോഷണങ്ങള് ഊറ്റി വരണ്ടു വിണ്ടുകീറാനും ഇടയാക്കി. പ്രദേശത്തു കൂടി യാത്ര ചെയ്യുമ്പോള് വരണ്ട ചുവന്ന പൊടിമണ്ണു പറക്കുന്നതും ഉണങ്ങിയ വൃക്ഷങ്ങളും കുറ്റിച്ചെടികളും ഇതു വ്യക്തമാക്കും.\nനഗോംഗ് കുന്നുകളില് ഒറ്റയ്ക്കും തറ്റയ്ക്കുമായി നടന്നു നീങ്ങുന്ന ജിറാഫിന്‍പറ്റങ്ങള് തന്നെ ജീവി വര്‍ഗത്തിന്റെ നാശത്തിലേക്കു വിരല് ചൂണ്ടുന്നു. 2016-ല് ഇന്റര്‍നാഷണല് യൂണിയന് ഫോര് കണ്‍സര്‍വേഷന് ഓഫ് നേച്ചര് ജിറാഫുകളെ വംശനാശഭീഷണി നേരിടുന്ന വംശമായി പട്ടികപ്പെടുത്തി\nജലക്ഷാമവും വളങ്ങള് ലഭിക്കാനുള്ള ബുദ്ധിമുട്ടും ആഫ്രിക്കന് കര്‍ഷകരെ വലയ്ക്കുന്നു. ഏഷ്യയിലെപ്പോലെ ഹരിതവിപ്ലവങ്ങള്‍ക്ക് വളക്കൂറുള്ള മണ്ണല്ല ആഫ്രിക്ക. അടിസ്ഥാനസൗകര്യങ്ങളുടെ പരിമിതി വിലക്കയറ്റത്തിനു കാരണമാകുന്നു. ഗതാഗതസൗകര്യങ്ങളുടെ അപര്യാപ്തത ഭക്ഷ്യവസ്തുക്കള് ലക്ഷ്യത്തിലെത്തിക്കാന് ഏറെ സമയച്ചെലവിനു കാരണമാകുന്നു. അതിനേക്കാള് കൂടുതല് സമയം പാടശേഖരങ്ങളില് നിന്ന് ഭക്ഷ്യധാന്യങ്ങള് സംഭരിക്കാനാണെടുക്കുക. മോശം മലമ്പാതകളിലൂടെ പാടങ്ങളില് നിന്ന് ലോറിയിലേക്ക് ഭക്ഷ്യവസ്തുക്കള് എത്തിക്കാന് തന്നെ നാലു ദിവസമെടുക്കുമെന്നു പറയുമ്പോള് ഇതിന്റെ രൂക്ഷത മനസിലാക്കാം. മഴ പെയ്താല് ഈ വഴികളിലൂടെ ചരക്കുമായി പോകാന് ട്രാക്റ്റര് വാടകയ്ക്ക് എടുക്കേണ്ടി വരുന്നു. ട്രാക്റ്റര് കടന്നു പോകുന്ന നാട്ടിന്‍പുറങ്ങളെല്ലാം ചുങ്കം ഈടാക്കും. ഇടനിലക്കാര്‍ക്കും ഇതില് നിന്നു വിഹിതവും കൊടുക്കേണ്ടി വരുന്നു. ആഫ്രിക്കന് രാജ്യങ്ങളുടെ ദാരിദ്ര്യത്തിനു കാരണം ഇത്തരം ചൂഷണങ്ങള് കൂടിയാണ്.\nവിളവെടുപ്പ് വളരെ കുറവായിരുന്നുവെന്നതിനു പുറമേ സമയവും നന്നേ കുറവായിരുന്നുവെന്ന് ഗ്രാമീണനായ റുത് കിറ്റാന പറയുന്നു. സന്നദ്ധ സംഘടനയായ വേള്‍ഡ് വിഷന് കെനിയയുടെ സഹായത്തോടെ പ്രാദേശിക ഭരണകൂടെ സംഘടിപ്പിക്കുന്ന വനവല്‍ക്കരണ പദ്ധതിയില് പ്രവര്‍ത്തിക്കുന്ന സംഘാംഗമാണ് കിറ്റാന. അദ്ദേഹത്തെപ്പോലെ 19 അംഗ ഗ്രാമീണര് പദ്ധതിയില് പ്രവര്‍ത്തിക്കുന്നു. കൃഷിയില് നിന്നു ലഭിച്ചതില് കാര്യമായി ഒന്നും അവശേഷിക്കുന്നില്ല, ഭക്ഷ്യാവശ്യത്തിനായി വേണ്ട ചോളവും കമ്പപ്പൊടിയും മറ്റും വിപണിയില് നിന്നു മേടിക്കേണ്ടി വരുന്നുവെന്ന് കിറ്റാന അറിയിക്കുന്നു. ഇത് ദാരിദ്ര്യത്തിന്റെ കയത്തിലേക്ക് വീണ്ടും അവരെ തള്ളിവിടുകയാണ്.\nഎല്ലാത്തിനും വില കയറുകയാണെന്ന വസ്തുത രാജ്യത്തെ വിലസൂചികയും പിന്തുണയ്ക്കുന്നു. കൂടുതല് കൗതുകകരമായ വിശദീകരണം ഭക്ഷ്യവിലയില് നിന്നാണു ലഭിക്കുക. ഭക്ഷ്യവസ്തുക്കള്‍ക്ക് മുടക്കേണ്ടി വരുന്ന ചെലവ് ആഫ്രിക്കന് രാജ്യങ്ങളില് കൂടുതലായിരിക്കും. ലോകബാങ്ക് പുറത്തുവിട്ട വിലവിവരപ്പട്ടികയില് കെനിയയിലെ ജീവിതച്ചെലവ് കിഴക്കന് യൂറോപ്യന് രാജ്യമായ പോളണ്ടിനേക്കാള് കൂടുതലാണ്. ധനസ്ഥിതി മെച്ചപ്പെട്ടിരിക്കുന്ന രാജ്യങ്ങളിലാണ് ജീവിതച്ചെലവു കൂടാറ് എന്ന വസ്തുത വെച്ചു നോക്കുമ്പോള് ഇതൊരു അസാധാരണ സാഹചര്യമാണ്. ആഫ്രിക്കന്‍രാജ്യങ്ങളുടെ സമ്പത്ത് സംബന്ധിച്ച വിശ്വസനീയമല്ലാത്ത സ്ഥിതിവിവരക്കണക്കുകളാണ്. ആഫ്രിക്കന് രാജ്യങ്ങള് പുറത്തു നിന്നു കാണുന്നതിനേക്കാള് ധനികമാണെന്നതാണ് ഒരു കണക്ക്. എന്നാല് ഇതിന്റെ നിജസ്ഥിതി അന്വേഷിച്ചാല് തെറ്റാണെന്നു മനസിലാക്കാം.\nഅക്കേഷ്യമരങ്ങള് പോലുള്ള തദ്ദേശീയമായ ചെടികള് വലിയ തോതില് വേരു പടര്‍ത്തുന്നു. ചട്ടികളിലും മറ്റും വളര്‍ത്തുന്ന പറിച്ചു നടാവുന്ന ചെടികളേക്കാള് ശക്തമാണ് അവയുടെ വളര്‍ച്ച. അക്കേഷ്യകളെപ്പോലെ മണ്ണിലേക്ക് വേരുകള് ആഴത്തില് ചെല്ലുന്ന വൃക്ഷങ്ങള് വരള്‍ച്ച മാറ്റി മണ്ണിന്റെ പൂര്‍വസ്ഥിതി കൈവരിക്കാന് ഗുണകരമാണ്\nയൂറോപ്യന് യൂണിയന് സ്വതന്ത്രവ്യാപാരക്കരാര് മാതൃകയില് ആഫ്രിക്കന് കരാറിന് ഭൂഖണ്ഡത്തിലെ രാജ്യങ്ങള് നീക്കം ശക്തമാക്കുന്ന സാഹചര്യത്തിലാണിത്. ഒരു ബില്യണ് ഉപയോക്താക്കള് ഉള്‍പ്പെടുന്ന 2.6 ട്രില്യണ് ഡോളര് ജിഡിപി വളര്‍ച്ചയുള്ള വിപണിയായിരിക്കുമിത്. അതൊരു വന്‍കിട ഉദാരവല്‍കൃത വിപണിയാകുമെന്നാണ് കെനിയന് സര്‍ക്കാര് അറിയിക്കുന്നത്. സംരംഭകരുടെ മാല്‍സര്യം ശക്തമാക്കുകയും ഉല്‍പ്പന്നങ്ങളുടെ മൂല്യം വര്‍ധിപ്പിക്കുകയും ചെയ്തുകൊണ്ട് ഉല്‍പ്പാദനം വര്‍ധിച്ചുവരുന്ന ചെലവില് ആനുപാതിക ലാഭമുണ്ടാക്കുന്ന വിധം പരമാവധി വിഭവചൂഷണം ഉറപ്പാക്കുന്നതുമാണിത്.\nകെനിയയില് നൂതന മാര്‍ഗത്തിലൂടെ വിതച്ച വിത്തുകളില് പകുതിയും വളര്‍ന്നു മുറ്റിയിരിക്കുന്നു. അക്കേഷ്യമരങ്ങള് പോലുള്ള തദ്ദേശീയമായ ചെടികള് വലിയ തോതില് വേരു പടര്‍ത്തുന്നു. ചട്ടികളിലും മറ്റും വളര്‍ത്തുന്ന പറിച്ചു നടാവുന്ന ചെടികളേക്കാള് ശക്തമാണ് അവയുടെ വളര്‍ച്ച. അക്കേഷ്യകളെപ്പോലെ മണ്ണിലേക്ക് വേരുകള് ആഴത്തില് ചെല്ലുന്ന വൃക്ഷങ്ങള് വരള്‍ച്ച മാറ്റി മണ്ണിന്റെ പൂര്‍വസ്ഥിതി കൈവരിക്കാന് ഗുണകരമാണ്. ഇത് മണ്ണൊലിപ്പു തടയുകയും ഭൂമിയെ ബലപ്പെടുത്തുകയും ചെയ്യുന്നു. അടുത്ത അഞ്ചു വര്‍ഷത്തിനുള്ളില് വീട് വീണ്ടും ഹരിതാഭയണിയുമെന്ന് കിറ്റാന പ്രത്യാശ പ്രകടിപ്പിക്കുന്നു. തന്റെ വിളകള് കുറച്ചു കൂടി തഴച്ചു വളരുമെന്നും അവര്‍ക്കു പ്രതീക്ഷയുണ്ട്.\nകാലക്രമേണ കിറ്റാനയെപ്പോലുള്ളവര്‍ക്ക് പുതിയൊരു ഉപജീവനമാര്‍ഗം തുറന്നു കൊടുക്കാന് പദ്ധതിക്കു കഴിയുമെന്നു ടെഡി കരുതുന്നു. വിത്തു വെടിയുണ്ടകള് കര്‍ഷകരെ ചെലവു കുറച്ച വിളകള് വളര്‍ത്താന് സഹായിക്കുന്നതിനൊപ്പം ഇവയുടെ കയറ്റുമതിയിലൂടെയും വരുമാനമുണ്ടാക്കാമെന്നാണ് അദ്ദേഹത്തിന്റെ പ്രതീക്ഷ. കാപ്പിക്കുരു കയറ്റുമതി പോലെ ഈ കുരുക്കളും നല്ല വരുമാനം നല്‍കും. ഇതിന്റെ ആദ്യപടിയെന്ന നിലയില് കോംഗോയിലേക്ക് ഇവയുടെ കയറ്റുമതിക്കു തുടക്കമിട്ടിട്ടുണ്ട്. ലോകമെമ്പാടുമുള്ള തരിശുനിലങ്ങളില് വനവല്‍ക്കരണത്തിന് സഹാകമായ ഒരു നീക്കമാണിത്. മിതമായ ചെലവില് ലോകത്തു ഗുണപരമായ മാറ്റങ്ങള് വരുത്താന് സാധിക്കുന്ന പദ്ധതി ആയ സീഡ് ബോള്‍സ് കെനിയയെ വളര്‍ത്തുകയാണ് തന്റെ സ്വപ്‌നമെന്ന് ടെഡി പറയുന്നു.\nTags:\tForest protection


സംസ്ഥാനത്തെ പ്രധാനപ്പെട്ട പുണ്യസ്ഥലങ്ങളിലെല്ലാം താമര വിരിഞ്ഞു | BJP has won in all the holy places in Kerala says k surendran – News18 Malayalam\nസംസ്ഥാനത്തെ പ്രധാനപ്പെട്ട പുണ്യസ്ഥലങ്ങളിലെല്ലാം താമര വിരിഞ്ഞു\nമാതൃകാ ഭരണാധികാരിയാണ് ശ്രീരാമൻ. അദ്ദേഹം ഒരു മതത്തിനും എതിരല്ല. ഭരണഘടനയിലെ മുഖചിത്രം തന്നെ ശ്രീരാമന്റേതാണ്\nLast Updated : December 18, 2020, 20:34 IST\nപത്തനംതിട്ട: ജയ്ശ്രീരാം എങ്ങനെയാണ് മതേതര വിരുദ്ധമാകുന്നതെന്നും ഭഗവാന്റെ നാമം മതേതരത്വത്തെ തകർക്കുന്നത് എങ്ങനെയാണെന്നും ബി.ജെ.പി സംസ്ഥാന പ്രസിഡന്റ് കെ.സുരേന്ദ്രൻ. പന്തളത്ത് നഗരസഭ ഭരണം നേടിയ ബിജെപി ജനപ്രതിനിധികൾക്കുള്ള അനുമോദനം ഉദ്ഘാടനം ചെയ്യുകയായിരുന്നു അദ്ദേഹം.\nമാതൃകാ ഭരണാധികാരിയാണ് ശ്രീരാമൻ. അദ്ദേഹം ഒരു മതത്തിനും എതിരല്ല. ഭരണഘടനയിലെ മുഖചിത്രം തന്നെ ശ്രീരാമന്റേതാണ്. രാമന്റെ നാമവും ചിത്രവും ആരെങ്കിലും അപമാനിക്കാൻ ശ്രമിച്ചാൽ അത് ഈ രാജ്യത്ത് വിലപ്പോവില്ല. പാർലമെന്റിനകത്ത് ജയ്ശ്രീരാം വിളികളുയരുന്ന കാലമാണിതെന്ന് നിങ്ങൾ മറക്കേണ്ടെന്നും സുരേന്ദ്രൻ പറഞ്ഞു.\nകേരളത്തിന്റെ അധികാര വർഗം ഭരണം മതതീവ്രവാദികളുടെ കയ്യിലേക്ക് കൊടുക്കുകയാണ്. കേരളത്തിൽ ദേശീയവാദികളും ദേശവിരുദ്ധരും തമ്മിലുള്ള പോരാട്ടമാണ് നടക്കുന്നത്. 1200 സീറ്റിൽ ബിജെപിയെ തോൽപ്പിക്കാൻ ഇരുമുന്നണികളും മതതീവ്രവാദികളും ഒന്നിച്ചു. തലശ്ശേരിയിൽ ബി.ജെ.പിയെ പരാജയപ്പെടുത്താൻ സിപി.എം പല സ്ഥലത്തും കോൺഗ്രസിന് വോട്ട് മറിച്ചു.\n70 വോട്ടാണ് ഒരു വാർഡിൽ എൽ.ഡി.എഫിന് കിട്ടിയത്. തിരുവനന്തപുരത്ത് കോൺഗ്രസ് വോട്ട് മറിച്ചു. ഇരുമുന്നണികളും ഒന്നിച്ചത് സ്വാഗതാർഹമായ കാര്യമാണ്. ദേശീയ ജനാധിപത്യ സഖ്യത്തിന്റെ വളർച്ചയാണ് ഇത് കാണിക്കുന്നത്. പന്തളം ഒരു സൂചനയാണ്. സംസ്ഥാനത്തെ പ്രധാനപ്പെട്ട പുണ്യസ്ഥലങ്ങളിലെല്ലാം താമര വിരിഞ്ഞു.\nAlso Read- 'കേന്ദ്രപദ്ധതികളുടെ ക്രെഡിറ്റ് അടിച്ചെടുക്കുന്ന എട്ടുകാലി മമ്മൂഞ്ഞാണ് പിണറായി വിജയന്': കെ.സുരേന്ദ്രൻ\nതിരുവല്ലം പരശുരാമ ക്ഷേത്രം, ശ്രീപദ്മനാഭന്‍റെ സന്നിധി, പന്തളം, ശബരിമല ക്ഷേത്രം സ്ഥിതി ചെയ്യുന്ന വാർഡ്, ചെങ്ങന്നൂർ ദേവീക്ഷേത്രം, തിരുവല്ല ശ്രീവല്ലഭ ക്ഷേത്രം, മലയാലപ്പുഴ ദേവീക്ഷേത്രം, ആറന്മുള പാർത്ഥസാരഥി, കുളത്തൂപ്പുഴ, ആര്യങ്കാവും തൊടുപുഴ ശ്രീകൃഷ്ണ ക്ഷേത്രം, അമ്പലപ്പുഴ കരുമാടിക്കുട്ടൻ, തിരുനക്കര തേവർ, ഏറ്റുമാനൂരപ്പൻ, വൈക്കം മഹാദേവക്ഷേത്രം, പൂർണത്രയേശ ക്ഷേത്രം, ചോറ്റാനിക്കര ക്ഷേത്രം, കൊടുങ്ങല്ലൂർ, കൂടൽമാണിക്യം, വടക്കുംനാഥ ക്ഷേത്രം, നെൻമാറ ക്ഷേത്രം, ഗുരുവായൂർ ക്ഷേത്രം, ശിവഗിരി,പെരുന്ന, അയ്യങ്കാളി സ്മൃതി മന്ദിരം തുടങ്ങിയ സ്ഥലങ്ങളിൽ ബി.ജെ.പിയാണ് ജയിച്ചതെന്ന് സുരേന്ദ്രൻ പറഞ്ഞു.\nFirst published: December 18, 2020, 20:34 IST\nbjpk surendranLocal Body Elections 2020panthalamകെ സുരേന്ദ്രൻബിജെപി


Emalayalee.com - ടുജി സ്‌പെക്‌ട്രം: മാരന് 547 കോടി രൂപ കൈക്കൂലി ലഭിച്ചെന്ന് സി.ബി.ഐ\nടുജി സ്‌പെക്‌ട്രം: മാരന് 547 കോടി രൂപ കൈക്കൂലി ലഭിച്ചെന്ന് സി.ബി.ഐ\nന്യൂഡല്‍ഹി: ടുജി സ്‌പെക്‌ട്രം കേസില് മുന് കേന്ദ്ര ടെലികോം മന്ത്രിയും ഡിഎംകെ നേതാവുമായ ദയാനിധി മാരന് 547 കോടി രൂപ കൈക്കൂലി ലഭിച്ചെന്ന് സി.ബി.ഐ കണ്ടെത്തി. എയര്‍സെല് - മാക്‌സിസ് വിവാദ ഇടപാടില് മാരന് സഹോദരന്മാര്‍ക്കെതിരേ സിബിഐ ഞായറാഴ്‌ച കേസെടുത്തിരുന്നു.\nരണ്ടാം യുപിഎ സര്‍ക്കാരില് ടെക്‌സ്‌റ്റൈല്‍സ് മന്ത്രിയായിരുന്ന ദയാനിധി മാരനു കേന്ദ്രമന്ത്രിസ്‌ഥാനം ഒഴിയേണ്ടി വന്നത് എയര്‍സെല് - മാക്‌സിസ് ഇടപാടു വിവാദത്തെ തുടര്‍ന്നാണ്. മലേഷ്യന് കമ്പനിയായ മാക്‌സിസിന് എയര്‍സെല് കമ്പനി വില്‍ക്കാന് 2006ല് അന്നു കേന്ദ്ര ടെലികോം മന്ത്രിയായിരുന്ന ദയാനിധി മാരന് നിര്‍ബന്ധിച്ചതായി മുന് എയര്‍സെല് മേധാവി സി. ശിവശങ്കരന് വെളിപ്പെടുത്തിയിരുന്നു. മാരന് സഹോദരന്മാരുമായി അടുത്ത ബന്ധം പുലര്‍ത്തുന്ന ആളാണു മാക്‌സിസ് കമ്പനി ഉടമ. എയര്‍സെല്ലിനു യുഎഎസ് (യൂണിഫൈഡ് ആക്‌സസ് സര്‍വീസസ്) ലൈസന്‍സ് രണ്ടുവര്‍ഷത്തോളം നല്‍കാതിരുന്ന മാരന്, മലേഷ്യന് കമ്പനി ഏറ്റെടുത്ത് ആറു മാസത്തിനകം ലൈസന്‍സുകള് വഴിവിട്ട് അനുവദിക്കുകയായിരുന്നു. ഇതോടെ സ്‌പെക്‌ട്രം കേസില് ജയിലായ ഡി.എം.കെ നേതാക്കളുടെ കൂട്ടത്തില് മാരന് സഹോദരന്മാരും ഉള്‍പ്പെടുമെന്നത് പാര്‍ട്ടിയെ വന് പ്രതിരോധത്തിലാക്കി.


സംസ്ഥാനത്ത് ഇന്ന് രണ്ട് ഹോട്ട്സ്‌പോട്ടുകള് കൂടി\nസംസ്ഥാനത്ത് ഇന്ന് രണ്ട് ഹോട്ട്സ്‌പോട്ടുകള് കൂടി; 13 പ്രദേശങ്ങളെ ഒഴിവാക്കി\nകണ്ണൂര് ജില്ലയിലെ നടുവില്, പാപ്പിനിശ്ശേരി എന്നിവയാണ് പുതിയ ഹോട്ട് സ്‌പോട്ടുകള്.\n13 Jun, 2020 at 12:54 PM\nസംസ്ഥാനത്ത് ഇന്ന് പുതുതായി രണ്ട് ഹോട്ട് സ്‌പോട്ടുകള് കൂടി ഉള്‍പ്പെടുത്തി. 13 പ്രദേശങ്ങളെ ഹോട്ട്സ്പോട്ടുകളില് നിന്നൊഴിവാക്കി. നിലവില് 117 ഹോട്ട് സ്‌പോട്ടുകളാണ് ഉള്ളത്. കണ്ണൂര് ജില്ലയിലെ നടുവില്, പാപ്പിനിശ്ശേരി എന്നിവയാണ് പുതിയ ഹോട്ട് സ്‌പോട്ടുകള്.\nപാലക്കാട് ജില്ലയിലെ ഒറ്റപ്പാലം മുനിസിപ്പാലിറ്റി, മലമ്പുഴ, മറുതറോഡ്, നാഗലശ്ശേരി, പൊല്‍പ്പുള്ളി, കടമ്പഴിപ്പുറം, കോട്ടായി, കണ്ണൂര് ജില്ലയിലെ മാലൂര്, പെരളശ്ശേരി, പിണറായി, ശ്രീകണ്ഠപുരം, തലശേരി മുനിസിപ്പാലിറ്റി, കാസര്‍ഗോഡ് ജില്ലയിലെ ഈസ്റ്റ് എളേരി എന്നിവയെയാണ് ഹോട്ട് സ്‌പോട്ടില് നിന്നും ഒഴിവാക്കിയത്.\nസംസ്ഥാനത്ത് ഇന്ന് 85 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം ജില്ലയില് 15 പേര്‍ക്കും കണ്ണൂര് ജില്ലയിൽ 14 പേര്‍ക്കും കോഴിക്കോട് ജില്ലയില് 12 പേര്‍ക്കും, ആലപ്പുഴ, കാസര്‍ഗോഡ് ജില്ലകളില്9പേര്‍ക്ക് വീതവും പാലക്കാട് ജില്ലയില് 8 പേര്‍ക്കും എറണാകുളം ജില്ലയില്7പേര്‍ക്കും ഇടുക്കി, തൃശൂര് ജില്ലകളില് നിന്നുള്ള4പേര്‍ക്ക് വീതവും പത്തനംതിട്ട, കോട്ടയം, വയനാട്, ജില്ലകളില് നിന്നുള്ള ഒരാള്‍ക്ക് വീതവുമാണ് രോഗം സ്ഥിരീകരിച്ചത്.\nഇതില് 53 പേര് വിദേശ രാജ്യങ്ങളില് നിന്നും (കുവൈറ്റ്- 21, യു.എ.ഇ.- 16, സൗദി അറേബ്യ- 7, ഒമാന്- 4, നൈജീരിയ- 3, റഷ്യ- 2) 18 പേര് മറ്റ് സംസ്ഥാനങ്ങളില് നിന്നും (മഹാരാഷ്ട്ര- 6, തമിഴ്‌നാട്- 5, ഡല്‍ഹി- 4, രാജസ്ഥാന്- 1, പശ്ചിമ ബംഗാള്- 1, ഉത്തര് പ്രദേശ്- 1) വന്നതാണ്. 10 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. മലപ്പുറം, കണ്ണൂര് ജില്ലകളിലെ4പേര്‍ക്ക് വീതവും കോഴിക്കോട്, ഇടുക്കി ജില്ലകളിലെ ഓരോരുത്തര്‍ക്കുമാണ് സമ്പര്‍ക്കത്തിലൂടെ രോഗമുണ്ടായത്.4ആരോഗ്യ പ്രവര്‍ത്തകര്‍ക്കും രോഗം ബാധിച്ചു. കോഴിക്കോട് ജില്ലയിലെ ഒന്നും മലപ്പുറം ജില്ലയിലെ മൂന്നും ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nസംസ്ഥാനത്ത് ഇന്ന് 85 പേര്‍ക്ക് കോവിഡ്-19 സ്ഥിരീകരിച്ചു; 46 പേര്‍ക്ക് രോഗമുക്തി\ncovid19hotspot in kerala\nമകന്‍റെ പിറന്നാളിന് അച്ഛനുമ്മയുമെത്തിയത് 1400 കിലോമീറ്റര് സ്കൂട്ടര് ഓടിച്ച്\nപന്തളത്ത് മുന് ആർ.എസ്.എസ് പ്രവർത്തകന്‍റെ വീട്ടില് അതിക്രമിച്ച് കയറി കൊടി നാട്ടി; പ്രതീകാത്മക ഇരിക്കപ്പിണ്ഡം വച്ചതായും പരാതി\nപതിനേഴുകാരിയെ പീഡിപ്പിച്ച് ആഭരണങ്ങള് തട്ടിയെടുത്ത കേസ്; യൂത്ത് കോണ്‍ഗ്രസ് നേതാവ് പിടിയില്\nതൊടുപുഴയിലെ ഏഴുവയസുകാരന്‍റെ കൊലപാതകം; പിതാവ് ബിജുവിന്‍റെ മരണവും കൊലപാതകമാണോയെന്ന് സംശയം\nമീഡിയവണ് മഹാപഞ്ചായത്ത് അവാര്‍ഡുകള് വിതരണം ചെയ്തു


10 ടണ് കപ്പ വിറ്റു കിട്ടിയ2ലക്ഷം രൂപ മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കിയ കര്‍ഷകന് - ദ് ബെറ്റർ ഇൻഡ്യ\n“ഇതൊന്നും ആരെയും അറിയിക്കരുതെന്ന് ആഗ്രഹിച്ചിരുന്നു. ഭാര്യയോട് ഇങ്ങനെയൊരു കാര്യം ചെയ്താലോ എന്നു ചോദിച്ചു. അവര് ഡബിള് ഓകെ പറയുകയും ചെയ്തു,” റോയ് ആന്‍റണി പറയുന്നു. #CoronaWarriors\nറബര്‍ത്തോട്ടത്തിന് കാപ്പിപ്പൂവിന്‍റെ നറുമണം നല്‍കിയ കര്‍ഷകനാണ് വയനാട് പുല്‍പ്പള്ളി ആലത്തൂരില് കവളക്കാട്ട് റോയ് ആന്‍റണി.\nകാപ്പി പൂക്കുന്ന കാലമായാല് റോയിയുടെ റബര്‍ത്തോട്ടത്തില് മാത്രമല്ല തെങ്ങിന്‍തോപ്പിലും കവുങ്ങിന് തോട്ടത്തിലുമൊക്കെ കൊതിപ്പിക്കുന്ന മണമാണ്.\nകാപ്പിയും തെങ്ങും കവുങ്ങും മാത്രമല്ല നല്ല മരച്ചീനിയും വാഴയും പച്ചക്കറിയും മീനും പശുവും ആടും കോഴിയുമൊക്കെയുണ്ട് ഈ കര്‍ഷകന്‍റെ 18 ഏക്കറില്. അദ്ദേഹത്തിന്‍റെ കൃഷിക്കാര്യങ്ങളെക്കുറിച്ച് ഒരുപാടുണ്ട് പറയാന്.\nഎന്നാല്, ഈ കൊറോണക്കാലത്ത് റോയിയുടെ തോട്ടത്തില് നിന്നു മറ്റൊരു നല്ല വാര്‍ത്തയാണ് പറയാനുള്ളത്. കപ്പത്തോട്ടത്തിലെ വിളവെടുപ്പിന്‍റെ തുക മുഴുവുനും മുഖ്യമന്ത്രിയുടെ ദുരിതാശ്വാസ നിധിയിലേക്ക് കൈമാറിയിരിക്കുകയാണ് റോയ് ആന്‍റണി എന്ന കര്‍ഷകന്.\nരണ്ട് ഏക്കറില് നിന്നു വിളവെടുത്ത 10 ടണ് കപ്പ വിറ്റുകിട്ടിയ രണ്ട് ലക്ഷം രൂപയാണ് റോയ് ദുരിതാശ്വാസ നിധിയിലേക്ക് നല്‍കിയത്. “ഇതൊന്നും ആരെയും അറിയിക്കാതെ ചെയ്തതാണ്. പക്ഷേ ഹോര്‍ട്ടികോര്‍പ്പ് വഴി മാധ്യമങ്ങളിലൊക്കെ വാര്‍ത്ത വന്നതോടെ എല്ലാവരും അറിഞ്ഞു,” റോയ് ആന്‍റണി ദ് ബെറ്റര് ഇന്‍ഡ്യയോട് പറയുന്നു.\n“സാധാരണ രീതിയില് ഇങ്ങനെയൊരു സാഹചര്യത്തില് നമ്മളെയൊക്കെ സഹായിക്കാന് ഒരുപാട് ആളുകളുണ്ടാകും. ഇതരസംസ്ഥാനക്കാരും വിദേശങ്ങളിലുള്ളവരുമൊക്കെ ഒപ്പമുണ്ടാകും.\n“പക്ഷേ ഈ കൊറോണ വൈറസ് കാരണം ലോകമാകെ വിറങ്ങലിച്ച് നില്‍ക്കുന്ന അവസ്ഥയാണ്. ഇങ്ങനെയൊരു സാഹചര്യത്തില് എന്നെക്കൊണ്ടു സാധിക്കുന്ന എന്തെങ്കിലും ചെയ്യണമെന്നു തോന്നി. ആ തോന്നലിലാണ് കപ്പ വിറ്റുകിട്ടിയ തുക ദുരിതാശ്വാസ നിധിയിലേക്ക് കൈമാറിയത്.\n“ഇതൊന്നും ആരെയും അറിയിക്കരുതെന്നു ആഗ്രഹിച്ചിരുന്നു. ഭാര്യയോട് ഇങ്ങനെയൊരു കാര്യം ചെയ്താലോ എന്നു ചോദിച്ചു. അവര് ഡബിള് ഓകെ പറയുകയും ചെയ്തു.\n“മന്ത്രി സുനില് കുമാറിനോടും ഇക്കാര്യം പറഞ്ഞു. അങ്ങനെ കപ്പ വിളവെടുത്ത് ഹോര്‍ട്ടികോര്‍പ്പിന് നല്‍കി. കപ്പ വിറ്റു കിട്ടുന്ന തുക മുഖ്യമന്ത്രിയുടെ ദുരിതാശ്വാസ നിധിക്ക് നല്‍കുമെന്നും തീരുമാനിച്ചിരുന്നു.\n“പറമ്പില് വന്നു കപ്പ വിളവെടുത്ത് വണ്ടിയില് കൊണ്ടു പോകുമ്പോ പോലും ആരോടും പറഞ്ഞിരുന്നില്ല.ഹോര്‍ട്ടികോര്‍പ്പുകാരിലൂടെ മാധ്യമങ്ങളില് വാര്‍ത്തയൊക്കെ വന്നതോടെ എല്ലാവരും അറിഞ്ഞു.\n“കൃഷിയിലൂടെ ഉപജീവനം നടത്തുന്നൊരു കര്‍ഷകനാണ് ഞാന്. 2018-ലെ പ്രളയത്തില് ഇതേ സ്ഥലത്ത് ചെയ്ത കപ്പ കൃഷി പൂര്‍ണമായും നശിച്ചിരുന്നു. ഈ വര്‍ഷം കപ്പ നട്ടു, നല്ല വിളവും കിട്ടി.\n“എന്നാല് ഈ തുക മറ്റൊരാള്‍ക്ക് കൈത്താങ്ങ് ആകുമല്ലോയെന്നു തോന്നി. മാത്രമല്ല മറ്റൊരു കര്‍ഷകന് ഇതൊരു പ്രചോദനമാകുകയാണെങ്കില് നല്ലതല്ലേ. കപ്പയ്ക്ക് എന്നും നല്ല ഡിമാന്‍റുള്ളതല്ലേ. വില്‍പ്പനയ്ക്ക് ബുദ്ധിമുട്ടേണ്ടിയും വരില്ല.\n“ഇത്രയും അളവ് ഹോര്‍ട്ടികോര്‍പ്പ് ഒരുമിച്ച് എടുത്തതിലൂടെ ആളുകളിലേക്കെത്തിക്കാനും ജനകീയ കിച്ചന് പ്രയോജനപ്പെടുത്താനും സാധിച്ചു. കൃഷി വകുപ്പും ഹോര്‍ട്ടികോര്‍പ്പും സംയുക്തമായിട്ടാണ് കപ്പ സംഭരിച്ചത്,” അദ്ദേഹം പറഞ്ഞു.\nപാരമ്പര്യമായി കര്‍ഷകരാണ് റോയിയുടെ കുടുംബക്കാര്. 1962-കളിലാണ് തൊടുപുഴയില് നിന്ന് അദ്ദേഹത്തിന്‍റെ അപ്പന് ആന്‍റണി വയനാട്ടിലേക്ക് വരുന്നതും അവിടെ കൃഷി തുടങ്ങുന്നതും.\n“എല്ലാത്തരം കൃഷിയും ചെയ്തിരുന്നു. പക്ഷേ ഇതിനിടയില് കലാവസ്ഥ വ്യതിയാനവും വരള്‍ച്ചയുമൊക്കെയായി കൃഷി നശിച്ചു. കുരുമുളകായിരുന്നു കൂടുതല്, പക്ഷേ എല്ലാം നശിച്ചു,” എന്ന് റോയ്.\nഅങ്ങനെയാണ് സമ്മിശ്രകൃഷിയും ഇടവിളകളും പരീക്ഷിച്ച് തുടങ്ങുന്നത്. ഒരിടത്തു നിന്നുതന്നെ കൂടുതല് വരുമാനം നേടുക എന്നതായിരുന്നു ഉദ്ദേശ്യം.\n“റബറിനൊപ്പം മാത്രമല്ല തെങ്ങ്, കപ്പ, കവുങ്ങ് കൃഷിയ്ക്കൊപ്പം ഇടവിളയായി പലതും നട്ടിട്ടുണ്ട്. ഓരോന്നിനും യോജിക്കുന്ന കൃഷിയാണ് ചെയ്യുന്നത്. റബറിനും തെങ്ങിനും കവുങ്ങിനുമൊപ്പം കാപ്പിയാണ് ഇടവിളയായി നട്ടിരിക്കുന്നത്. കപ്പയുടെ ഇടവിളയായി ചോളം കൃഷിയായിരുന്നു. മരത്തണലില് നട്ടുപിടിപ്പിക്കാവുന്ന കാപ്പിച്ചെടികളാണ് കൃഷി ചെയ്യുന്നത്.”\nസ്വന്തമായി വികസിപ്പിച്ചെടുത്ത അറബിക്ക ഇനത്തില്‍പ്പെട്ട റോയ്സ് സെലക്ഷന് എന്ന ഇനം കാപ്പിയാണ് മരത്തണലില് കൃഷി ചെയ്യുന്നത്. ചൂടുള്ള കാലാവസ്ഥയ്ക്ക് യോജിക്കുന്നതാണ് ഈ കാപ്പിച്ചെടികള്. അറബിക്ക ഇനത്തില് ഒരുപാട് കാപ്പികളുണ്ട്. കൂട്ടത്തില് വ്യത്യസ്തമാണിതെന്ന് റോയ്.\nറോയ് ആന്‍റണി സ്വന്തമായി വികസിപ്പിച്ചെടുത്ത അറബിക്ക ഇനം കാപ്പിച്ചെടിയുമായി\nപത്ത് വര്‍ഷത്തിലേറെയായി അദ്ദേഹം റോയ്സ് സെലക്ഷന് കാപ്പി ഇടവിളയായി കൃഷി ചെയ്യുന്നുണ്ട്. റബര്‍ത്തോട്ടം മുഴുവനും ഇടവിളയായി കാപ്പിയുണ്ട്.\n“ഇവിടെ കൃഷി കാണാന് വന്നവരും ഇപ്പോ അവരുടെ തോട്ടത്തില് കാപ്പി കൃഷി ചെയ്യുന്നുണ്ട്.\nഇതുകൂടി വായിക്കാം: പ്രളയം രണ്ടുവട്ടം ചതിച്ച വയനാട്ടിലെ കര്‍ഷകര്‍ക്കായി 148 പശുക്കളെ നല്‍കിയ കാംപെയ്ന് തുടക്കമിട്ട ഹര്‍ഷ പറയുന്നു\n“ഹാരിസണ്‍സ് മലയാളത്തിന്‍റെയും ട്രാവന്‍കൂര് റബര് ആന്‍ഡ് ടീ കമ്പനിയുടെയും തോട്ടങ്ങളില് റോയ്സ് സെലക്ഷന് കാപ്പി കൃഷി ചെയ്യുന്നുണ്ട്. ആസ്പിന് വോള് കമ്പനിയുമായി ഒരുമിച്ച് നിലമ്പൂര് കാളികാവില് കാപ്പി കൃഷി ചെയ്യുകയാണ്.\nറോയ്സ് സെലക്ഷന് കാപ്പി\n“ഇതിന്‍റെ എല്ലാ കാര്യങ്ങളും നമ്മള് തന്നെയാണ് ചെയ്യുന്നത്. റോയ്സ് എന്ന വെറൈറ്റി ചെയ്യണമെന്നതു കൊണ്ടാണ് അവര് ഇങ്ങനെയൊരു പ്രൊജക്റ്റുമായി വരുന്നത്. ഇന്ത്യയിലെ നമ്പര് വണ് അറബിക്ക കാപ്പി കയറ്റുമതിക്കാരാണ് ആസ്പിന്‍വാള്,” റോയ് വിശദമാക്കി.\nഏതാനും നാളുകളായി ഇദ്ദേഹം റോയ്സ് സെലക്ഷന് എന്ന ഇനം കാപ്പിത്തൈകളും വിതരണം ചെയ്യുന്നുണ്ട്. കേരളത്തിലെവിടെയാണെങ്കിലും തൈകളെത്തിച്ചു കൊടുക്കും.\nറബര് കൃഷി പണ്ടത്തെപ്പോലെ ലാഭകരമല്ലാത്തതുകൊണ്ട് കാപ്പിയില് നിന്നുള്ള വരുമാനം കൊണ്ട് കര്‍ഷകര്‍ക്ക് വരുമാനത്തില് കാര്യമായ കുറവുണ്ടാകാതെ നോക്കാം.\n“പത്തേക്കര് റബര് തോട്ടത്തില് മുഴുവനും കാപ്പി ഇടവിള കൃഷിയുണ്ട്. ഒരേക്കറില് ഇടവിളയായി 1,800 കാപ്പി മരങ്ങളുണ്ട്. ഇടവിളയല്ലാതെയും റോയ്സ് കൃഷി ചെയ്യാം. നല്ല മരത്തണലുള്ള പ്രദേശമാകണം.\n“ഒരേക്കറില് 2000-ലേറെ കാപ്പിച്ചെടി നടാം. ഇടവിളയായി ചെയ്യുന്ന ഒരേക്കര് കാപ്പികൃഷിയില് നിന്നു രണ്ട് ലക്ഷം രൂപ വരെ വരുമാനം നേടാം.\n“കവുങ്ങിന്‍റെ ഇടവിളയായി കൊക്കൊ ചെയ്തിരുന്നു. പക്ഷേ, അത് നഷ്ടമാണെന്നു മനസിലായതോടെ കാപ്പി കൃഷിയാണിപ്പോള് ചെയ്യുന്നത്,” റോയ് പറഞ്ഞു.\nകാപ്പിപ്പൊടി വിപണിയിലെത്തിക്കാനും റോയ് ഒരു സംരംഭം ആരംഭിച്ചിട്ടുണ്ട്. റോയിയുടെ ഫാമില് നിന്നും വാങ്ങി കൃഷി ചെയ്യുന്നവരില് നിന്നും കാപ്പി ശേഖരിക്കുന്നുണ്ട്. ഇതിനായി ഒരു ഫാര്‍മര് പ്രൊഡ്യൂസര് കമ്പനിയും ആരംഭിച്ചിട്ടുണ്ട്.\nകാപ്പി വിദേശങ്ങളിലേക്ക് കയറ്റുമതി ചെയ്യാനുമുള്ള പദ്ധതികളും പുരോഗമിക്കുകയാണ് എന്ന് അദ്ദേഹം പറയുന്നു.\n“നാഷണല് ഇന്നൊവേഷന് ഫൗണ്ടേഷന് ഈ കാപ്പിച്ചെടിയെക്കുറിച്ച് അറിഞ്ഞ് അന്വേഷിക്കാന് വന്നപ്പോഴാണ് റോയ്സ് സെലക്ഷന് എന്നു ഈ കാപ്പിച്ചെടിക്ക് പേരിടുന്നത്.\n“മറ്റിനങ്ങളെ അപേക്ഷിച്ച് കീട,രോഗ ബാധ കുറവാണ് റോയ്സ് സെലക്ഷന്. അറബിക്ക വിഭാഗത്തില്‍പ്പെട്ട റോയ്സ് ഉയരം കുറവും തായ് വേരുകളില് ഊന്നി വളരുന്നതുമാണ്,” റോയ് തുടരുന്നു.\n“18 ഏക്കറില് റബറും കാപ്പിയും തെങ്ങും വാഴയും കവുങ്ങും മാത്രമല്ല പച്ചക്കറികളും മത്സ്യവും പശുവും ആടും കരിങ്കോഴിയും താറാവും മുയലും കോഴിയുമൊക്കെയുണ്ട്.\n“എല്ലാത്തരം പച്ചക്കറിയും കൃഷി ചെയ്യുന്നുണ്ട്. കൂര്‍ക്ക, ചേന, ഇഞ്ചി, വഴുതന, തക്കാളി, കാരറ്റ് ഇതൊക്കെയുണ്ട്. കാരറ്റ് വെര്‍ട്ടിക്കല് രീതിയിലാണ് കൃഷി ചെയ്യുന്നത്. ഒഴിഞ്ഞ ടാര്‍വീപ്പകളിലാണ് ക്യാരറ്റ് കൃഷി ചെയ്യുന്നത്.\n“അരയേക്കറിലെ മത്സ്യക്കുളത്തില് ഗിഫ്റ്റ് തിലാപ്പിയയാണ് വളര്‍ത്തുന്നത്. മുക്കാല് ഏക്കറിലുള്ള വലിയൊരു മഴവെള്ള സംഭരണിയുമുണ്ട്. മത്സ്യകുളവും സംഭരണിയുമൊക്കെയുള്ളതിനാല് എന്‍റെ വീട്ടില് മാത്രമല്ല അയല്‍വീടുകളിലെ കിണറുകളും വെള്ളത്തിന് ക്ഷാമമില്ല.\n“കൃഷി നനയ്ക്ക് ഡ്രിപ്പ് ഇറിഗേഷന്, സ്പ്രിംഗ്ളറുകൾ, മൈക്രോ സ്പ്രിംഗ്ളറുകൾ ഉപയോഗപ്പെടുത്തുന്നുണ്ട്.\n“ആട്ടിന് കാഷ്ഠവും കോഴിക്കാഷ്ഠവും ചാണകവും വേപ്പിലപ്പിണ്ണാക്കും കടലപ്പിണ്ണാക്കുമൊക്കെ ചേര്‍ത്തുണ്ടാക്കുന്ന മിശ്രിതമാണ് വളമായി ഉപയോഗിക്കുന്നത്. വേറെ വളത്തിന്‍റെ ആവശ്യം വരുന്നില്ല,” റോയ് കൃഷിവിശേഷങ്ങളില് നിന്ന് വീട്ടുവിശേഷങ്ങളിലേക്ക് കടന്നു.\nഅന്ന ടി. മലയില് ആണ് അദ്ദേഹത്തിന്‍റെ ഭാര്യ. മൂന്നു മക്കളുണ്ട്, റീറ്റ, റോസാന്, ക്ലാര, ആന്‍റണി.\n“അധ്യാപികയായിരുന്നു അന്ന. ഇപ്പോ കൃഷിക്കാര്യങ്ങളുടെ മേല്‍നോട്ടക്കാരിയാണ്. എല്ലാത്തിനും പിന്തുണയോടെ ഭാര്യയും മക്കളുമുണ്ട്,” റോയ് പറഞ്ഞു.\nസംസ്ഥാന കൃഷിവകുപ്പിന്‍റെ അവാര്‍ഡും നബാര്‍ഡിന്‍റെ ഇന്നൊവേറ്റീവ് ഫാര്‍മര് പുരസ്കാരവും റോയ് ആന്‍റണിക്ക് കിട്ടിയിട്ടുണ്ട്.\nഇതുകൂടി വായിക്കാം: ‘മടിപിടിക്കാതെ ഞങ്ങ വണ്ടി ഓട്ടും, അവരെ ഓര്‍ത്ത്…’: 293 രോഗികള്‍ക്ക് സഹായം, ഡയാലിസിസ് രോഗികള്‍ക്ക് യാത്ര സൗജന്യം…ഈ ഓട്ടോച്ചേട്ടന്‍മാര് പൊളിയാണ്\nകോവിഡ് 19: ദുരിതമനുഭവിക്കുന്ന ലക്ഷക്കണക്കിന് കൂലിവേലക്കാരേയും തൊഴിലാളികളേയും സഹായിക്കാന് ഐ എ എസ്, ഐ ആര് എസ് ഓഫീസര്‍മാരോടൊപ്പം ചേരാം


രാത്രിയിൽ മാലിന്യം തള്ളുന്നു: പൊറുതിമുട്ടി നാട്ടുകാർ : Deepika.com Nattu Visesham\nനെടുങ്കണ്ടം: നെടുങ്കണ്ടം- താന്നിമൂട് റോഡിൽ ഇറച്ചിക്കോഴി മാലിന്യം തള്ളുന്നത് പതിവായി. റോഡരികിലും കൈത്തോട്ടിലുമാണ് രാത്രിയിൽ ചാക്കിൽകെട്ടി മാലിന്യം നിക്ഷേപിക്കുന്നത്.\nനെടുങ്കണ്ടം എസ്ഡിഎ സ്കൂളിനു സമീപമാണ് കഴിഞ്ഞദിവസം മാലിന്യം കണ്ടെത്തിയത്. ഇവിടെനിന്നു കനത്ത ദുർഗന്ധമാണ് വമിക്കുന്നത്. ഇതോടെ ഇതുവഴിയുള്ള കാൽനടയാത്രയും ദുഷ്കരമായി.\nകല്ലാർ പുഴയിലേക്ക് ഒഴുകുന്ന കൈത്തോട്ടിലാണ് അനധികൃത മാലിന്യ നിക്ഷേപം പതിവായിരിക്കുന്നത്. ഇതിനു സമീപത്തായി നിരവധി കിണറുകളുമുണ്ട്. മുന്പും നിരവധിതവണ ഇറച്ചിക്കോഴി മാലിന്യം തള്ളിയിരുന്നു. പൊറുതിമുട്ടിയ നാട്ടുകാർ ഇവ മറവുചെയ്തു. മാലിന്യ നിക്ഷേപം പതിവായതോടെ മേഖലയിൽ നിരീക്ഷണ കാമറകൾ സ്ഥാപിക്കണമെന്ന് നാട്ടുകാർ പഞ്ചായത്തിനോട് ആവശ്യപ്പെട്ടിരുന്നു.


ആരും നിയമത്തിന് അതീതരല്ല; വിദ്വേഷ പ്രസംഗങ്ങളില് നടപടി വേണം; പൊലീസിന് ഹൈക്കോടതി നിര്‍ദേശം - Muhimmath\nആരും നിയമത്തിന് അതീതരല്ല; വിദ്വേഷ പ്രസംഗങ്ങളില് നടപടി വേണം; പൊലീസിന് ഹൈക്കോടതി നിര്‍ദേശം\nന്യൂഡല്‍ഹി: ഡല്‍ഹിയില് വിദ്വേഷ പ്രസംഗങ്ങള് നടത്തിയ ബിജെപി നേതാക്കള്‍ക്കെതിരെ കേസെടുക്കുന്നതില് നാളെയ്ക്കകം തീരുമാനമെടുക്കാന് ഹൈക്കോടതി നിര്‍ദേശം. കപില് മിശ്ര, അനുരാഗ് ഠാക്കൂര്, പര്‍വേശ് വര്‍മ, അഭയ് വര്‍മ എന്നിവരുടെ പ്രസംഗങ്ങള് പരിശോധിച്ച് നടപടിയെടുക്കാനാണ് ജസ്റ്റിസ് എസ് മുരളീധര് പൊലീസിനു നിര്‍ദേശം നല്‍കിയത്. കേസ് വീണ്ടും നാളെ പരിഗണിക്കും.\nആരും നിയമത്തിന് അതീതരല്ലെന്നു ചൂണ്ടിക്കാട്ടിയ കോടതി ലളിതകുമാരി കേസിലെ നിര്‍ദേശങ്ങള് കര്‍ശനമായി പാലിക്കാന് പൊലീസിനു നിര്‍ദേശം നല്‍കി. നാളെത്തന്നെ വിഡിയോകള് പരിശോധിച്ച് കമ്മിഷണര് തുടര് നടപടിയെടുക്കണമെന്ന് കോടതി നിര്‍ദേശിച്ചു. വിദ്വേഷ പ്രസംഗം നടത്തിയതിന് കേസെടുക്കാതിരുന്നാല് ഉണ്ടാവുന്ന പ്രത്യാഘാതങ്ങള് ഗൗരവത്തോടെ കാണണമെന്ന് ജസ്റ്റിസ് എസ് മുരളീധര് പറഞ്ഞു.\nനഗരം കത്തുമ്പോഴും നടപടിയെടുക്കാതിരുന്ന പൊലീസിനെ കോടതി രൂക്ഷമായി വിമര്‍ശിച്ചു. ഡല്‍ഹി ലഫ്. ജനറലിനു വേണ്ടി ഹാജരായ സോളിസിറ്റര് തുഷാര് മേത്തയും കോടതിയുടെ വിമര്‍ശനത്തിന് ഇരയായി.\nഡല്‍ഹിയില് സ്ഥിതിഗതികള് അങ്ങേയറ്റം മോശമാണെന്ന് ജസ്റ്റിസ് എസ് മുരളീധര് നിരീക്ഷിച്ചു. ബിജെപി നേതാവ് കപില് മിശ്ര നടത്തിയ വിദ്വേഷ പ്രസംഗം കേട്ടില്ലെന്നു പറഞ്ഞ സോളിസിറ്റര് ജനറല് തുഷാര് മേത്തയ്ക്കായി തുറന്ന കോടതിയില് പ്രസംഗം കേള്‍പ്പിച്ചു.\nബിജെപി നേതാക്കളുടെ വിദ്വേഷപ്രസംഗങ്ങളെക്കുറിച്ച് അറിയില്ലേയെന്നു കോടതി ചോദിച്ചു. പ്രസംഗം കണ്ടിട്ടില്ലെന്നായിരുന്നു തുഷാര് മേത്തയുടെ മറുപടി. ആയിരങ്ങള് കണ്ടു, ജനങ്ങള് ഇപ്പോഴും കണ്ടുകൊണ്ടിരിക്കുന്നു, എന്നിട്ടും നിങ്ങള് കണ്ടില്ലേയെന്നു ചോദിച്ച ജസ്റ്റിസ് എസ് മുരളീധരന് തുറന്ന കോടതിയില് വിഡിയോ പ്ലേ ചെയ്യാന് ആവശ്യപ്പെട്ടു.\nഹര്‍ജികള്‍ക്ക് അടിയന്തരപ്രാധാന്യം ഇല്ലെന്ന സോളിസിറ്റര് ജനറലിന്റെ വാദം കോടതി തള്ളി. കുറ്റവാളികള്‍ക്കെതിരെ കേസെടുക്കണം എന്നത് അടിയന്തരവിഷയമല്ലേയെന്ന് കോടതി ചോദിച്ചു. സോളിസിറ്റര് ജനറല് നിയമ ഉദ്യോഗസ്ഥനായി പെരുമാറണമെന്ന് ജസ്റ്റിസ് എസ് മുരളീധര് പറഞ്ഞു.


വിനോദ നികുതിയിലും വൈദ്യുത ചാർജിലും ഇളവ്; തിയറ്ററുകൾ തുറക്കും | Asian Metro News | Asian Metro News\nവിനോദ നികുതിയിലും വൈദ്യുത ചാർജിലും ഇളവ്; തിയറ്ററുകൾ തുറക്കും\nതിരുവനന്തപുരം : ചലച്ചിത്ര മേഖലക്ക് ഇളവ് പ്രഖ്യാപിച്ച് സര്‍ക്കാര്. സിനിമാ തിയറ്ററുകളുടെ വിനോദ നികുതി ഒഴിവാക്കും. തിയറ്ററുകള് പൂട്ടിക്കിടന്ന കാലത്തെ നികുതിയാണ് ഒഴിവാക്കുക. തിയറ്ററുകള് അടഞ്ഞ് കിടന്ന 10 മാസത്തെ വൈദ്യുതി ഫിക്സഡ് ചാര്‍ജ് 50 ശതമാനമാക്കി. മുഖ്യമന്ത്രി പിണറായി വിജയന്‍റെ അധ്യക്ഷതയില് ചേര്‍ന്ന യോഗത്തിലാണ് തീരുമാനം.\n2020 മാര്‍ച്ച് 31നുള്ളില് അടക്കേണ്ട വസ്തു നികുതി ഗഡുക്കളായി അടക്കാം. തിയേറ്ററുമായി ബന്ധപ്പെട്ട ലൈസന്‍സുകളുടെ കാലാവധി മാര്‍ച്ച് 31 വരെ ദീര്‍ഘിപ്പിച്ചു. തദ്ദേശ സ്വയംഭരണം, ഇലക്‌ട്രിക്കല് ഇന്‍സ്പെക്ടറേറ്റ്, ഫിലിംസ് ഡിവിഷന്, ബില്‍ഡിംഗ് ഫിറ്റ്നസ്, ആരോഗ്യം, ഫയര്‍ഫോഴ്സ് എന്നിവയുമായി ബന്ധപ്പെട്ട വിവിധ ലൈസന്‍സുകളുടെ കാലാവധിയാണ് നീട്ടിയത്.\nതിയറ്ററുകള് തുറക്കാന് അനുമതി ലഭിച്ചിരുന്നെങ്കിലും ഇളവുകള് ലഭിക്കാതെ തുറക്കാന് കഴിയില്ലെന്ന നിലപാടിലായിരുന്നു തിയറ്റര് ഉടമകള്. വിവിധ ആവശ്യങ്ങളുന്നയിച്ച് കേരള ഫിലിം ചേംബര് ഓഫ് കൊമേഴ്സ് ഭാരവാഹികള് മുഖ്യമന്ത്രിയുമായി കൂടിക്കാഴ്ച നടത്തിയിരുന്നു. തുടര്‍ന്ന് മുഖ്യമന്ത്രിയുടെ അധ്യക്ഷതയില് വൈദ്യുതി വകുപ്പ് മന്ത്രി എം.എം. മണി, തദ്ദേശ സ്വയംഭരണ വകുപ്പ് മന്ത്രി എ.സി. മൊയ്തീന്, കെ.എസ്.ഇ.ബി ചെയര്‍മാന് എന്.എസ് പിള്ള തുടങ്ങിയവര് പങ്കെടുത്ത യോഗത്തിലാണ് ഇളവുകള് പ്രഖ്യാപിച്ചത്.\nകപ്പൂർ ജനത ഗ്രന്ഥശാലയും കെ എ എം എ എൽ പി സ്‌കൂളും സംയുക്തമായി ഓൺലൈൻ മൈലാഞ്ചി മത്സരം സംഘടിപ്പിച്ചു 0


മലയാളികളുടെ ഹൃദയത്തോട് ചേർത്ത് നിർത്തിയ ഒരു സംവിധായകനാണ് പ്രിയദർശൻ. പ്രിയദർശൻ എപ്പോഴും സാധാരണയായി കുടുംബ ചിത്രങ്ങൾക്ക് പ്രാധാന്യം നൽകുന്ന വ്യക്തിയാണ്. പ്രിയദർശൻ-മോഹൻലാൽ കൂട്ടുകെട്ടിൽ പിറന്ന ഒരുപാട് വമ്പൻ ഹിറ്റുകൾ നമുക്ക് വിലമതിക്കുന്നതാണ്. അതിനോടൊപ്പം തന്നെ ഓളവും തീരവും എന്ന പഴയകാല ചിത്രത്തിൻറെ പുതിയ വെർഷനിലേക്ക് തിരക്കഥ ഒരുക്കുകയാണ് പ്രിയദർശൻ. തിരക്കഥ എഴുതുന്നത് എം ടി വാസുദേവൻ നായർ ആണ്.\nബാപ്പുട്ടി എന്ന വേഷം തകർത്താടിയ മധുവിന് പകരം ഇത്തവണ ചിത്രത്തിൽ വേഷമിടുന്നത് പ്രിയദർശന് സുഹൃത്തുകൂടിയായ മോഹൻലാലാണ്. വരും ദിവസങ്ങളിൽ ഷൂട്ടിംഗ് തുടങ്ങാനിരിക്കുന്ന ഈ ചിത്രത്തിൻറെ ആകാംക്ഷയിലാണ് ഇരുവരും. ഒരു പഴയകാല ചിത്രം മാറ്റുന്നത് വളരെ റിസ്ക് ഉള്ള ഒരു കാര്യം കൂടിയാണ്. പ്രതിഭകളായ വലിയ നടന്മാർ ചെയ്തുവെച്ച ട്രോളുകൾ രീതിയിലേക്ക് അഭിനയിച്ച് ഫലിപ്പിക്കാൻ അതും ഒരു തരത്തിൽ വെല്ലുവിളിയാണ്.\nബ്ലോക്ക് ബസ്റ്റർ കൾക്ക് വിട നൽകി കൊണ്ടാണ് മോഹൻലാൽ ഈ ചിത്രത്തിൽ അഭിനയിക്കുന്നത്. വേറെ ജോണർ ഉള്ള ഒരു സിനിമ മോഹൻലാലും പ്രിയദർശനും ആയി വരാൻ ഇരുന്നതാണ് എന്നാൽ ആ സിനിമയ്ക്ക് ഒരു ബ്രേക്ക് നൽകിക്കൊണ്ടാണ് ചിത്രത്തിൻറെ റീമേക്കിലേക്ക് ഒരുങ്ങുന്നത്. വിശേഷം പ്രിയദർശനി പുറത്തിറങ്ങാൻ പോകുന്നത് ഒരു ന്യൂജൻ ചിത്രമാണ്. എപ്പോഴും മോഹൻലാലിനെ നായകനാക്കി കൊണ്ട്.\nചിത്രം ചെയ്യുന്ന പ്രിയദർശൻ കുറച്ചു നാളത്തെ ഇടവേളക്കുശേഷം പുതുമുഖ താരങ്ങളെ മാത്രം അണിനിരത്തിക്കൊണ്ട് ഒരു ത്രില്ലർ ചിത്രം പുറത്തിറക്കുകയാണ്. ഇതിലൂടെ പ്രിയദർശൻ നിർമ്മാതാവ് തീരുകയും ചെയ്യുന്നുണ്ട്. സ്വന്തം പ്രൊഡക്ഷൻ ഹൗസിൽ നിർമ്മിക്കുന്ന ഈ ചിത്രത്തിന് പ്രത്യേകതകളുണ്ട്. പ്രിയദർശനെ ഒരു നല്ല ത്രില്ലർ ചിത്രത്തിനായി കാത്തിരിക്കുകയാണ് ആരാധകർ. കൂടുതൽ വിവരങ്ങൾ അറിയുന്നതിന് ഈ വീഡിയോ കണ്ടു നോക്കുക.


Shirt | സ്ത്രീകളുടെയും പുരുഷൻമാരുടെയും ഷർട്ടിന്റെ ബട്ടണുകൾ വ്യത്യസ്ത വശങ്ങളിൽ തുന്നിച്ചേർക്കുന്നത് എന്തുകൊണ്ട്? കാരണങ്ങളിതാ! | Why do Men and Women Shirts Have Buttons on Different Sides? – News18 Malayalam\nShirt | സ്ത്രീകളുടെയും പുരുഷൻമാരുടെയും ഷർട്ടിന്റെ ബട്ടണുകൾ വ്യത്യസ്ത വശങ്ങളിൽ തുന്നിച്ചേർക്കുന്നത് എന്തുകൊണ്ട്? കാരണങ്ങളിതാ!\nപുരുഷന്മാരുടെയും സ്ത്രീകളുടെയും ഷർട്ടുകൾക്ക് വ്യത്യസ്ത വശങ്ങളിൽ ബട്ടണുകൾ വയ്ക്കുന്നതിന്റെ കാരണം എന്തായിരിക്കും? അതിന് പിന്നിൽ രസകരമായ ചില കാര്യങ്ങളുണ്ട്. എന്തൊക്കെയെന്ന് നോക്കാം.\nLast Updated : November 20, 2021, 14:13 IST\nസ്ത്രീകളുടെയും പുരുഷൻമാരുടെയും ഇഷ്ടവസ്ത്രമാണ് ഷർട്ട്. ഏത് ശരീര പ്രകൃതിക്കും ഇണങ്ങുന്ന ഒരു ഡ്രസ്സ് കൂടിയാണിത്. ഫോർമൽ ആയും കാഷ്വൽ ആയും വ്യത്യസ്ത ബ്രാൻഡുകളിലും പല വിലകളിലുമുള്ള ഷർട്ടുകൾ നാം ധരിക്കാറുണ്ട്. എന്നാൽ സ്ത്രീയുടെയും പുരുഷൻമാരുടെയും ഷർട്ടുകളുടെ ബട്ടൻണുകൾ വ്യത്യസ്ത സൈഡുകളിലാണുള്ളത്. ഇതെന്തുകൊണ്ടാണെന്ന് നിങ്ങൾ ചിന്തിച്ചിട്ടുണ്ടോ?\nസ്ത്രീകളുടെ ഷർട്ടിലെ ബട്ടണുകൾ ഇടതുവശത്തും പുരുഷന്മാരുടെ ഷർട്ടിലെ ബട്ടണുകൾ വലതുവശത്തുമാണ് തുന്നിപ്പിടിപ്പിക്കാറുള്ളത്. ബട്ടണുകളുടെ വശങ്ങൾ മനസ്സിലാക്കി തന്നെ അത് പുരുഷന്മാരുടേതാണോ സ്ത്രീകളുടേതാണോ എന്ന് മനസ്സിലാക്കാനും സാധിക്കും. എന്നാൽ പുരുഷന്മാരുടെയും സ്ത്രീകളുടെയും ഷർട്ടുകൾക്ക് വ്യത്യസ്ത വശങ്ങളിൽ ബട്ടണുകൾ വയ്ക്കുന്നതിന്റെ കാരണം എന്തായിരിക്കും? അതിന് പിന്നിൽ രസകരമായ ചില കാര്യങ്ങളുണ്ട്. എന്തൊക്കെയെന്ന് നോക്കാം.\nവ്യത്യസ്ത സൈഡുകളിൽ പുരുഷൻമാരുടെയും സ്ത്രീകളുടെയും ഷർട്ടിന്റെ ബട്ടണുകൾ തുന്നിപ്പിടിപ്പിക്കുന്നതിന്റെ ഒരു കാരണമായി പറയുന്നത് പണ്ട് കാലങ്ങളിൽ പുരുഷന്മാർ സ്വയം എളുപ്പത്തിൽ ഷർട്ട് ധരിക്കുമായിരുന്നു. എന്നാൽ സ്ത്രീകൾക്ക് അവ ധരിക്കാൻ മറ്റാരുടെയെങ്കിലും സഹായം ആവശ്യമായിരുന്നു എന്നതാണ്. അതിനാൽ, സ്ത്രീകളുടെ ഷർട്ടിന്റെ ബട്ടണുകൾ ഇടതുവശത്ത് വരാൻ കാരണം മറ്റാരെങ്കിലും അവരുടെ ഷർട്ടിന്റെ ബട്ടൺ ഇടുമ്പോൾ വലതുകൈകൊണ്ട് ഇടതുവശത്തെ ബട്ടൺ ഇടാനുള്ള സൗകര്യത്തിന് വേണ്ടിയാണ് എന്നാണ് പറയപ്പെടുന്നത്.\nമറ്റൊരു രസകരമായ കാരണം ഇതാണ്. സ്ത്രീകൾ സാധാരണയായി മുലയൂട്ടുമ്പോൾ അവരുടെ കുഞ്ഞുങ്ങളെ ഇടതുകൈയിലാണ് കൂടുതലായും പിടിക്കുന്നത്. അവർക്ക് ഇടതുവശത്ത് ബട്ടണുകൾ സ്ഥാപിച്ചതിന് പിന്നിലെ ഒരു പ്രധാന കാരണവും അതായിരിക്കാം. കുഞ്ഞിന് മുലയൂട്ടാനായി വലതുകൈകൊണ്ട് എളുപ്പത്തിൽ ബട്ടണുകൾ അഴിക്കാൻ കഴിയുന്ന വിധത്തിൽ ബട്ടണുകൾ ഇടതുവശത്ത് ചേർത്തു എത്തും പറയപ്പെടുന്നു.\nപുരുഷന്മാരുടെ കാര്യത്തിൽ ബട്ടൺ വലതു വശത്താകാനുള്ള മറ്റൊരു കാരണമായി പറയുന്നത് പണ്ട് കുടുംബത്തിലെ പുരുഷന്മാർ യുദ്ധത്തിന് പോകുമ്പോൾ അവർ വലതുകൈയിൽ ആയിരിക്കും വാൾ പിടിക്കുന്നത്. അതുകൊണ്ട് ഇടത് കൈ കൊണ്ട് ഷർട്ടിന്റെ ബട്ടൺ അഴിക്കാനും ഇടാനുമുള്ള എളുപ്പത്തിന് വേണ്ടിയാണത്രേ ഷർട്ടുകളുടെ ബട്ടൺ ഇങ്ങനെ തുന്നിച്ചേർത്തത്.\nലോകത്തിലുള്ള നിരവധി പേർ അവരുടെ ഇഷ്ടവസ്ത്രമായി ഷർട്ടിനെയാണ് തിരഞ്ഞെടുത്തിരിക്കുന്നത്. വിവിധ ഡിസൈനുകളിലൂടെ ഷർട്ടുകൾ നമ്മുടെ ഇഷ്ടവസ്ത്രമായി മാറി. സാധാരണയിൽ നിന്നും വ്യത്യസ്തമായി ഷർട്ടുകളുടെ ബട്ടണുകളിൽ മാറ്റം വരുത്തിയാൽ അവ നമുക്ക് പെട്ടന്ന് ഉൾക്കൊള്ളാനും സാധിക്കില്ല. എന്നാൽ ഫാഷൻ ലോകത്ത് നിരവധി പരീക്ഷണങ്ങൾ നടക്കുന്നുണ്ട്. സ്ത്രീകളും പുരുഷന്മാരും ലിംഗവ്യത്യാസമില്ലാതെ വസ്ത്രങ്ങൾ ധരിക്കുന്ന കാലമാണ് നിലവിലുള്ളത്.\nജീൻസിന്റെ വലിയ പോക്കറ്റിന് തൊട്ടുമുകളിലുള്ള ഒരു ചെറിയ പോക്കറ്റ് എല്ലാ ജീൻസുകൾക്കും ഉണ്ടാകാറുണ്ട്. എന്നാൽ ഇതെന്തിന് വേണ്ടിയുള്ളതാണെന്ന് പലർക്കും അറിയില്ല. ലെവിസ് കമ്പനി ആദ്യമായി ജീൻസ് പേറ്റന്റിനായി രജിസ്റ്റർ ചെയ്തപ്പോൾ ജീൻസിന്റെ മുൻ പോക്കറ്റിനൊപ്പം ഒരു ചെറിയ പോക്കറ്റും നൽകിയിരുന്നു. അന്നത്തെ കാലത്ത് ജീൻസ് ധരിക്കുന്നവർ പോക്കറ്റ് വാച്ചുകൾ കൊണ്ട് നടക്കുമായിരുന്നു. പോക്കറ്റ് വാച്ചുകൾ സൂക്ഷിക്കുന്നതിന് വേണ്ടിയാണ് ഇത്തരത്തിൽ ചെറിയ പോക്കറ്റുകൾ നൽകി തുടങ്ങിയത്.\nFirst published: November 20, 2021, 14:13 IST\nSex Doll | ഇസ്രായേല് മുന് സൈനികയുടെ രൂപത്തില് സെക്സ് ഡോള്; അനുവാദമില്ലാതെ മുഖം ഉപയോഗിച്ചതിൽ പൊട്ടിത്തെറിച്ച് യുവതി\nViral Video | അന്റാർട്ടിക്കയിൽ ആദ്യമായി എയർബസ് എ340 വിമാനം ഇറങ്ങി


ഇഖാമ കാലാവധി കഴിഞ്ഞ ഇന്ത്യക്കാർക്ക് പിഴയില്ലാതെ സൗദി വിടാൻ അവസരമൊരുങ്ങി | Malayalam News\nഇഖാമ കാലാവധി കഴിഞ്ഞ ഇന്ത്യക്കാർക്ക് പിഴയില്ലാതെ സൗദി വിടാൻ അവസരമൊരുങ്ങി\n2019-10-21 21:00:00 സുലൈമാൻ ഊരകം\nറിയാദ്- ഇഖാമ പുതുക്കാൻ കഴിയാതെ നിയമലംഘകരായി സൗദിയിൽ കഴിയുന്ന ഇന്ത്യക്കാർക്ക് റിയാദ് തർഹീലിൽ നിന്ന് പിഴയില്ലാതെ ഫൈനൽ എക്‌സിറ്റ് നൽകിത്തുടങ്ങി. ഇന്ത്യൻ എംബസിയിൽ പരാതി രജിസ്റ്റർ ചെയ്ത് അവിടെ നിന്ന് ലഭിക്കുന്ന രേഖകളും പാസ്‌പോർട്ടും സഹിതം തർഹീലിൽ എത്തിയവർക്കാണ് ഫൈനൽ എക്‌സിറ്റ് അടിച്ചു നൽകുന്നത്. ഇവർ സ്വന്തം ടിക്കറ്റിൽ നിശ്ചിത കാലയളവിനുള്ളിൽ രാജ്യം വിടണം.\nനേരത്തെ ഇതു സംബന്ധിച്ച് മലയാളം ന്യൂസ് റിപ്പോർട്ട് ചെയ്തിരുന്നു. കഴിഞ്ഞയാഴ്ച ഏതാനും പേർക്ക് മാത്രമാണ് ഫൈനൽ എക്‌സിറ്റ് ലഭിച്ചത്. ഈയാഴ്ച മുതൽ പ്രതിദിനം 20 പേർ എന്ന തോതിലാണ് ഫൈനൽ എക്‌സിറ്റ് നൽകുന്നത്. ഹൗസ് ഡ്രൈവർമാരടക്കം വ്യക്തിഗത വിസയിലുള്ളവർക്കും കമ്പനികളിൽ ജോലി ചെയ്യുന്നവർക്കും ആനുകൂല്യം ലഭ്യമാണ്. ഇഖാമ കാലാവധി കഴിഞ്ഞവർ ഇന്ത്യൻ എംബസിയിലെത്തി പേരും പാസ്‌പോർട്ട് നമ്പറും ഇഖാമ നമ്പറും മൊബൈൽ നമ്പറും രജിസ്റ്റർ ചെയ്യണം. ഇവർക്ക് എംബസി പ്രത്യേക ലെറ്റർ നൽകും. സീരിയൽ നമ്പർ അനുസരിച്ച് എംബസി അറിയിക്കുന്നതിനനുസരിച്ച് തർഹീലിൽ പോകുകയാണ് വേണ്ടത്. പാസ്‌പോർട്ടില്ലാത്തവർ ഔട്ട് പാസിന് അപേക്ഷ നൽകണം. ഹുറൂബുകാർക്ക് സ്‌പോൺസറിൽ നിന്നുള്ള പ്രത്യേക ലെറ്റർ ഹാജരാക്കിയാൽ മാത്രമേ എക്‌സിറ്റ് ലഭിക്കുന്നുള്ളൂ.\nഇന്ത്യൻ എംബസി വെൽഫെയർ വിഭാഗത്തിന്റെ നിരന്തര ശ്രമത്തിന്റെ ഭാഗമായാണ് ഇന്ത്യക്കാർക്ക് ഈ ആനുകൂല്യം ലഭ്യമായത്. ഇന്ത്യൻ എംബസിയിൽ നിന്ന് നൽകുന്ന രേഖകളില്ലാതെ തർഹീലിൽ നേരിട്ട് പോയാൽ ഫൈനൽ എക്‌സിറ്റ് ലഭിക്കുകയില്ല. ഇത് പൊതുമാപ്പ് അല്ലെന്നും ഇഖാമയുടെ കാലാവധി കഴിഞ്ഞ് രാജ്യത്ത് തങ്ങേണ്ടി വന്നവർക്കുള്ള ആശ്വാസ നടപടിയാണെന്നും സാമൂഹിക പ്രവർത്തകർ പറഞ്ഞു.\nSaudi Tarheel visa india


വേനല് കൊറോണവൈറസിനെ കൊല്ലുമോ? ഇന്ത്യ രക്ഷപ്പെടുമോ? ; Explained: Will summer heat kill COVID-19 virus?\nസ്ഫോടനത്തിൽ വിറച്ച് ലെബനൻ, ചിത്രങ്ങള്\nExplained Will Summer Heat Kill Covid 19 Virus\nഇന്ത്യയുടെ പലഭാഗങ്ങളിലും താപനില 30 ഡിഗ്രി സെല്‍ഷ്യസ് കടന്നു. അടുത്ത രണ്ടാഴ്ചയ്ക്കുള്ളില് ഉത്തരേന്ത്യയില് 40 ഡിഗ്രി സെല്‍ഷ്യസാകുമെന്ന് പ്രതീക്ഷിക്കുന്നു\nApril 07, 2020 03:26:42 pm\nഇന്ത്യയുടെ പലഭാഗങ്ങളിലും താപനില 30 ഡിഗ്രി സെല്‍ഷ്യസ് കടന്നു. അടുത്ത രണ്ടാഴ്ചയ്ക്കുള്ളില് ഉത്തരേന്ത്യയില് 40 ഡിഗ്രി സെല്‍ഷ്യസാകുമെന്ന് പ്രതീക്ഷിക്കുന്നു. പുതിയ കൊറോണവൈറസിന്റെ നിലനില്‍പ്പിനെ ഇതെങ്ങനെ ബാധിക്കും. ലോകമെമ്പാടും അന്തരീക്ഷത്തിലെ ഊഷ്മാവും ജലാംശവും എങ്ങനെ വൈറസിനെ ബാധിക്കുമെന്നതിനെ കുറിച്ച് ഗവേഷണം നടന്നുവരികയാണ്.\nഎന്താണ് വിദഗ്ധര് പറയുന്നത്?\nഡബ്ല്യു എച്ച് ഒ ഇതുവരെയുള്ള തെളിവുകള് വച്ച് ചൂടുള്ളതും നനവുള്ളതുമായ കാലവസ്ഥകളില് അടക്കം എല്ലാ മേഖലകളിലേക്കും കോവിഡ് 19 വൈറസ് വ്യാപിക്കുന്നുവെന്നാണ് ലോകാരോഗ്യ സംഘടന പറയുന്നത്.\nഐ സി എം ആര്: നിലവില് താപനിലയും വ്യാപനവും തമ്മില് യാതൊരു ബന്ധവുമില്ലെന്ന് ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് ഡയറക്ടര് ജനറലായ ബല്‍റാം ഭാര്‍ഗവ ഉറപ്പിച്ചു പറയുന്നു.\nഎ ഐ ഐ എം എസ്: 40 ഡിഗ്രി സെല്‍ഷ്യസിന് മുകളിലാണ് അന്തരീക്ഷ ഊഷ്മാവ് എങ്കില് പുറത്ത് വൈറസ് അധിക സമയം അതിജീവിക്കാന് സാധ്യതയില്ലെന്ന് എ ഐ ഐ എം എസ് ഡയറക്ടറായ രണ്‍ദീപ് ഗുലേറിയ ദി ഇന്ത്യന് എക്‌സ്പ്രസിന് അടുത്തിടെ അനുവദിച്ച അഭിമുഖത്തില് പറഞ്ഞിരുന്നു. കോവിഡ്-19-നെതിരായ പ്രതിരോധ പ്രവര്‍ത്തനങ്ങളെ നിയന്ത്രിക്കുന്ന ഉന്നതതല സാങ്കേതിക കമ്മിറ്റിയംഗമാണ് അദ്ദേഹം.\n“പക്ഷേ, ഒരാള് തീര്‍ച്ചയായും രണ്ട് കാര്യങ്ങള് ഓര്‍ക്കണം. ചൂടുള്ള പ്രദേശങ്ങളില് ഇപ്പോഴും രോഗവ്യാപനം ഉണ്ടാകുന്നുണ്ട്. രണ്ടാമത്തതേ, നമ്മളില് ധാരാളം പേര് എയര് കണ്ടീഷന് ചെയ്തിട്ടുള്ള ഇടങ്ങളിലാണ് കഴിയുന്നത്. അതിനാല്, ചിലപ്പോള് പുറത്തെ വ്യാപനം തടയാന് വേനലിന് കഴിഞ്ഞേക്കും. പക്ഷേ, അകത്ത് കഴിഞ്ഞേക്കില്ല,” അദ്ദേഹം പറയുന്നു.\nകോവിഡ് 19 വ്യാപനം ഒരു ഋതു രീതി പിന്തുടരുന്നുണ്ടോയെന്ന് അറിയാന് യൂണിവേഴ്‌സിറ്റി ഓഫ് മേരിലാന്റ് സ്‌കൂള് ഓഫ് മെഡിസിനിലെ ഗവേഷകര് കാലാവസ്ഥ വിവരങ്ങള് ഉപയോഗിച്ച് മാതൃക തയ്യാറാക്കി.\n30 ഡിഗ്രി വടക്ക് – 50 ഡിഗ്രി വടക്ക് അക്ഷാംശങ്ങള്‍ക്കിടയിലെ കിഴക്ക്-പടിഞ്ഞാറ് ദിശയില് സമാനമായ കാലാവസ്ഥകളില് സമൂഹ വ്യാപനം ഉണ്ടായതായി ഡോക്ടര് എം സജാദി നേതൃത്വം നല്‍കിയ പഠനം സൂചിപ്പിക്കുന്നു. ഈ പ്രദേശങ്ങളിലെ താപനില 5- 11 ഡിഗ്രി സെല്‍ഷ്യസ് വരെയും ആര്‍ദ്രത 47-79 ശതമാനവുമാണ്. ഈ പഠനം സോഷ്യല് സയന്‍സ് റിസര്‍ച്ച് നെറ്റ് വര്‍ക്കില് ലഭ്യമാണ്.\nവുഹാന്, ദക്ഷിണ കൊറിയ, ജപ്പാന്, ഇറാന്, വടക്കന് ഇറ്റലി, സിയാറ്റില്, വടക്കന് കാലിഫോര്‍ണിയ എന്നീ പ്രദേശങ്ങളാണ് ഈ മേഖലയില് ഉള്‍പ്പെടുന്നത്. 2019 മാര്‍ച്ച്, ഏപ്രില് മാസങ്ങളിലെ താപനില വിവരങ്ങള് ഉപയോഗിച്ചുള്ള പഠനം പ്രവചിക്കുന്നത് നിലവിലെ രോഗബാധിത പ്രദേശങ്ങളുടെ വടക്കന് മേഖലകളിലേക്ക് വൈറസ് വ്യാപിക്കുമെന്നാണ്. മഞ്ചൂരിയ, മധ്യേഷ്യ, കൊക്കേഷ്യന് പ്രദേശം, യൂറോപ്പിന്റെ മധ്യ, കിഴക്കന് പ്രദേശങ്ങള്, ബ്രിട്ടീഷ് ദ്വീപുകള്, അമേരിക്കയുടെ വടക്കു കിഴക്കനും മധ്യപശ്ചിമ ഭാഗവും ബ്രിട്ടീഷ് കൊളംബിയയുമാണ് ഈ പ്രദേശങ്ങളില് ഉള്‍പ്പെടുന്നത്.\nഈ പ്രവചനങ്ങളുടെ പരിമിതികള്\nഈ പഠനത്തില് കാലാവസ്ഥയിലെ ഘടകങ്ങള് (മേഘാവൃതമായ ആകാശം, ഉയര്‍ന്ന താപനില പോലുള്ള), മനുഷ്യരുമായി ബന്ധപ്പെട്ട ഘടകങ്ങള് (രോഗ്യവ്യാപന ഇടപെടലുകളുടെ സ്വാധീനം, ക്രൂസ് കപ്പലുകളും യാത്രയും പോലുള്ള കേന്ദ്രീകൃത രോഗ വ്യാപനം) തുടങ്ങിയ പരിശോധിക്കുകയോ വിശകലനം ചെയ്യുകയോ ചെയ്തിട്ടില്ലെന്ന് ഗവേഷകര് സമ്മതിക്കുന്നു. അതായത്, അക്ഷാംശങ്ങളുടേയും താപനിലയുടേയും ബന്ധം വളരെ ശക്തമാണെങ്കിലും നേരിട്ട് കാരണമാകുന്നത് തെളിയിക്കപ്പെട്ടിട്ടില്ലെന്നും പ്രവചനങ്ങള് ഊഹമാണെന്നും ഗവേഷണ ഫലം അങ്ങേയറ്റം ശ്രദ്ധയോടെയോ പരിഗണിക്കാവൂവെന്നും അവര് പറയുന്നു.\nമസാച്ചുസെറ്റ്‌സ് ഇന്‍സ്റ്റിറ്റ്യൂട്ട് ഓഫ് ടെക്‌നോളജിയിലെ ഗവേഷകരായ ക്വാസിം ബുഖാരിയും യൂസഫ് ജമീലും നടത്തിയ പഠനത്തില് വൈറസ് വ്യാപനവുമായി താപനിലയും ആര്‍ദ്രതയും തമ്മിലെ ബന്ധത്തിലെ പരിമിതികള് ചര്‍ച്ച ചെയ്യുന്നു.\nജനുവരി 22-നും മാര്‍ച്ച് 21-നും ഇടയിലെ ഓരോ പത്ത് ദിവസവും പരമാവധി പുതിയ കേസുകള് ഉണ്ടായത് ശരാശരി താപനില 4-17 ഡിഗ്രി സെല്‍ഷ്യസും ആര്‍ദ്രത 3-9 ഗ്രാം പ്രതി ക്യുബിക് മീറ്ററുമായ മേഖലകളിലാണ്. എന്നിരുന്നാലും, പരിശോധന, സാമൂഹിക ഘടകങ്ങള്, സര്‍ക്കാരിന്റെ നയങ്ങള് തുടങ്ങിയ നിരവധി ഘടകങ്ങളെ രോഗവ്യാപനം ആശ്രയിച്ചിരിക്കുന്നുവെന്ന് അവര് അടിവരയിട്ട് പറയുന്നു. ചൂടുള്ള ആര്‍ദ്രതയുള്ള പ്രദേശങ്ങളില് കോവിഡ്-19 ബാധിക്കുകയില്ലെന്ന് ഞങ്ങളുടെ ഗവേഷണ ഫലം കണ്ടെത്തിയില്ലെന്ന് റിപ്പോര്‍ട്ടില് പറയുന്നു.\nആദ്യം രോഗ പ്രത്യക്ഷപ്പെട്ട ഹുബേയ്, ഹുനാന് പ്രവിശ്യകളിലെ കാലാവസ്ഥ രീതികളുമായി സാമ്യമുള്ളതാണ് പിന്നീട് രോഗ വ്യാപനം നടന്ന ഇറ്റലി, ഇറാന്, ദക്ഷിണ കൊറിയ, ന്യൂയോര്‍ക്ക്, വാഷിങ്ടണ് എന്നിവിടങ്ങളെന്ന് എം ഐ ടിയുടെ പേപ്പറും നിരീക്ഷിക്കുന്നു.\nകാരണങ്ങള് തേടിയുള്ള വാദങ്ങള്\nഉഷ്ണ മേഖലയില് രോഗികളുടെ എണ്ണം കുറഞ്ഞിരിക്കുന്നതിനുള്ള കാരണങ്ങള് ആയേക്കാവുന്നവ എം ഐ ടി പേപ്പര് ചര്‍ച്ച ചെയ്യുന്നു. മികച്ച ആരോഗ്യ സംവിധാനങ്ങളുള്ള രാജ്യങ്ങളുമായി താരതമ്യപ്പെടുത്തുമ്പോള് കുറഞ്ഞ തോതിലേ പരിശോധനകള് നടക്കുന്നതും ചിലപ്പോള് ആവശ്യത്തിന് പരിശോധന നടത്തുന്നതിന് സൗകര്യമില്ലാത്തതും ആകാം കാരണം.\nഉഷ്ണമേഖലയിലെ ജനസംഖ്യ കൂടുതലുള്ള രാജ്യങ്ങളില് (ബ്രസീല്, ഇന്ത്യ, ഇന്തോനേഷ്യ തുടങ്ങിയ) ഇപ്പോഴും പരിശോധനകളുടെ എണ്ണം വളരെ കുറവാണ്.\nരണ്ടാമതായി, ചൈനയില് നിന്നും യൂറോപ്പിലേക്കും ചൈനയില് നിന്നും അമേരിക്കയിലേക്കും തിരിച്ചുമുള്ള മനുഷ്യരുടെ യാത്ര കൂടുതലാണ്. അതിനാല് ഈ മേഖലകളില് രോഗങ്ങളുടെ എണ്ണവും കൂടുതലാണ്. എന്നിരുന്നാലും, ചൈനയില് നിന്നും തെക്ക്-കിഴക്കന് ഏഷ്യയിലേക്കും തിരിച്ചുമുള്ള യാത്രകള് കൂടുതലായിട്ടും രോഗബാധിതരുടെ എണ്ണം കുറവാണെന്നത് അമ്പരപ്പിക്കുന്നതാണ്. മലേഷ്യ, തായ്‌ലന്‍ഡ്, ഫിലിപ്പൈന്‍സ്, കംബോഡിയ എന്നീ രാജ്യങ്ങളില് ആധുനികമായ അടിസ്ഥാന സൗകര്യങ്ങള് ഇല്ല. അതിനാല്, തെക്ക്-കിഴക്ക് ഏഷ്യയിലെ കുറഞ്ഞ രോഗ നിരക്കിനെ ചൈനയിലേക്കും തിരിച്ചുമുള്ള യാത്രകളെയോ ചൈനയിലെ മികച്ച അടിസ്ഥാന സൗകര്യങ്ങളോ വിശദീകരിക്കുന്നില്ല, പഠനം പറയുന്നു.\nഈ രാജ്യങ്ങളിലെ ഭരണകൂടങ്ങള് രോഗ വ്യാപനം തടയാന് അസാധാരണമായ കാര്യങ്ങള് ചെയ്യുന്നുവെന്നും വാദമുണ്ട്. പക്ഷേ, അത് ശരിയല്ലെന്ന് നമുക്ക് അറിയാം, പഠനത്തില് പറയുന്നു.\n0-30 ഡിഗ്രി വടക്കുള്ള കൂടുതല് ജനസംഖ്യയുള്ള രാജ്യങ്ങളിലെ രോഗികളുടെ എണ്ണക്കുറവിന് ചിലപ്പോള് കാരണം എന്തെങ്കിലും പ്രകൃതിദത്തമായ കാരണങ്ങള് ആകാം. അത് അന്വേഷിക്കണമെന്ന് പഠനം പറയുന്നു.\nTags: Corona Virus, covid 19, India\nTelevision Price: ടെലിവിഷൻ ഇറക്കുമതിയിലെ നിയന്ത്രണങ്ങൾ വില വർധിപ്പിക്കുമോ? ബാധിക്കുന്നതെങ്ങനെ?


വിഖ്യാത എഴുത്തുകാരന് വൈക്കം മുഹമ്മദ് ബഷീറിന്റെ ജീവിതസഖിയുടെ ആത്മകഥ. ബഷീറിന്റെ വ്യക്തജീവിതത്തിലെ മറ്റാരും അറിയാത്ത അനുഭവങ്ങളും രഹസ്യങ്ങളും ഫാബി തുറന്നുപറയുന്നു. താഹ മാടായിയുടെ രചനാസഹായത്താല് തയ്യാറാക്കിയ കൃതി.\nBy: Fabi Basheer\nISBN : 978-81-264-4821-0\nINR 50.00, 10% Discount\nSYNOPSIS : വിഖ്യാത എഴുത്തുകാരന് വൈക്കം മുഹമ്മദ് ബഷീറിന്റെ ജീവിതസഖിയുടെ ആത്മകഥ. ബഷീറിന്റെ വ്യക്തജീവിതത്തിലെ മറ്റാരും അറിയാത്ത അനുഭവങ്ങളും...\tSee more


women entry verdict sabarimala: Shabarimala Verdict: സുപ്രീം കോടതിയുടെ 'ശരിക്കും' വിധി എന്താണ്?; അറിയാം അഞ്ച് കാര്യങ്ങൾ - why is sabarimala review petitions referred toalarger bench of seven justices, women entry verdict explained in five points | Samayam Malayalam\nwhy is sabarimala review petitions referred toalarger bench of seven justices, women entry verdict explained in five points\nSamayam Malayalam | Updated: 14 Nov 2019, 07:50:00 PM\nശബരിമല പുനഃപരിശോധനാ ഹർജികൾ വിശാല ബെഞ്ചിന്റെ പരിഗണനയ്ക്കു വിട്ടു എന്നാണ് ദൃശ്യമാധ്യമങ്ങൾ അടക്കം റിപ്പോർട്ട് ചെയ്തത്. എന്നാൽ കോടതിയിൽ യഥാർത്ഥത്തിൽ സംഭവിച്ചത് എന്താണ്?\nശബരിമല യുവതീ പ്രവേശനവുമായി ബന്ധപ്പെട്ട് വ്യാഴാഴ്ച സുപ്രീംകോടതി സങ്കീർണ്ണമായ വിധിയാണ് പുറപ്പെടുവിച്ചത്. ശബരിമല പുനഃപരിശോധനാ ഹർജികൾ വിശാല ബെഞ്ചിന്റെ പരിഗണനയ്ക്ക് വിടുന്നുവെന്നാണ് ദൃശ്യമാധ്യമങ്ങൾ അടക്കം റിപ്പോർട്ട് ചെയ്തിരുന്നത്. വിധിയുമായി ബന്ധപ്പെട്ടുള്ള സുപ്രീംകോടതി നടപടി വിശദീകരിക്കുകയാണ് ഇവിടെ.\nശബരിമല വിധി- അഞ്ച് കാര്യങ്ങൾ\n1. ശബരിമല യുവതീ പ്രവേശന വിധിക്കെതിരെ സമർപ്പിക്കപ്പെട്ട പുനഃപരിശോധനാ ഹർജികൾക്ക് തീർപ്പുകൽപ്പിക്കപ്പെട്ടിട്ടില്ല. വിശ്വാസവും കോടതിയുമായി ബന്ധുപ്പെട്ട ഏഴ് വിഷയങ്ങൾ ചീഫ് ജസ്റ്റിസ് അംഗമായ വിശാല ബെഞ്ചിന് കൈമാറി. ഈ വിഷയങ്ങളിൽ വിശാല ബെഞ്ച് തീർപ്പുണ്ടാക്കിയ ശേഷമായിരിക്കും പുനഃപരിശോധനാ ഹർജികൾ പരിഗണിക്കുക. അതുവരെ പുനഃപരിശോധനാ ഹർജികൾ അഞ്ചംഗ ബെഞ്ചിൽ തുടരും.\n2. എന്താണ് ഏഴ് കാര്യങ്ങൾ?\nഒഴിവാക്കാനാവാത്ത മതാചാരങ്ങൾ എന്തെല്ലാമെന്ന് തീരുമാനിക്കാനുള്ള അധികാരം കോടതിക്കോ മതാചാര്യന്മാർക്കോ?\nമതവിശ്വാസം, തുല്ല്യതയ്ക്കുള്ള അവകാശം എന്നിവ എങ്ങനെ പൊരുത്തപ്പെടുത്തണം.\nഒഴിവാക്കാൻ സാധിക്കാത്ത മതാചാരങ്ങൾക്ക് ഭരണഘടനയുടെ പരിരക്ഷ ഉണ്ടോ?\nമതവിശ്വാസം ക്രമസമാധാനത്തിനും ധാർമികതയ്ക്കും എത്രത്തോളം വിധേയമാണ്?\nസദാചാരം, ഭരണഘടനാ സദാചാരം എന്നതിന്റെ കൃത്യമായ നിർവ്വചനം എന്താണ്?\nഭരണഘടനപ്രകാരം ഹിന്ദുവിഭാഗങ്ങളുടെ നിർവ്വചനം എന്ത്?\nഒരു മതത്തിന്റെ ആചാരങ്ങൾ ചോദ്യംചെയ്യാൻ മറ്റ് മതങ്ങൾക്ക് അവകാശം ഉണ്ടോ?\nഈ ഏഴ് കാര്യങ്ങളാണ് വിശാല ബെഞ്ചിന്റെ പരിഗണനയ്ക്ക് വിട്ടിരിക്കുന്നത്. വിശാല ബെഞ്ചിന്റെ വിധി വരുന്നതുവരെ 56 പുനഃപരിശോധനാ ഹർജികൾ നിലവിലെ അഞ്ച് അംഗ ബെഞ്ചിൽ തുടരും.\n3. മതാചാരവും ഭരണഘടനയും തമ്മിലുള്ള ബന്ധമാണ് കോടതി പരിശോധിക്കുന്നത്. ഇതിൽ തീർപ്പുണ്ടായ ശേഷമായിരിക്കും ശബരിമല യുവതീ പ്രവേശനത്തിലും സമാനമായ മറ്റ് കേസുകളും കോടതി പരിഗണിക്കുക.\n4. വിഷയം വിശാല ബെഞ്ചിന് വിടുന്ന കാര്യം രണ്ട് ജസ്റ്റിസുമാരാണ് എതിർത്തത്. യുവതികൾക്ക് പ്രവേശനം അനുവദിച്ച വിധിക്ക് സ്റ്റേയില്ല. ജസ്റ്റിസ് ഡി വൈ ചന്ദ്രചൂഢും റോഹിങ്ടൺ നരിമാനും ഭൂരിപക്ഷ വിധിക്ക് എതിരായാണ് അഭിപ്രായം രേഖപ്പെടുത്തിയത്. ഇപ്പോൾ ഈ ബെഞ്ചിനു മുന്നിലുള്ളത് ശബരിമല യുവതീ പ്രവേശന വിഷയമാണ്. ബെഞ്ചിന് മുന്നിലില്ലാത്ത മുസ്ലിം, പാർസി സ്ത്രീകളുടെ വിഷയങ്ങൾ ഇതുമായി കൂട്ടിക്കെട്ടരുത്. ജീവശാസ്ത്രപരമായ കാരണങ്ങളാൽ സ്ത്രീകളെ ക്ഷേത്രങ്ങളിൽനിന്നും അകറ്റരുത് എന്ന വിധി പൂർണ്ണമായും ശരിയാണ്. അതിനാൽ പുനഃപരിശോധനാ ഹർജികൾ തള്ളണമെന്ന് അവർ ആവശ്യപ്പെട്ടു.\n5. കഴിഞ്ഞ തവണ യുവതീ പ്രവേശനത്തിന് അനുകൂലമായി നിലപാടെടുത്ത ജസ്റ്റസ് ഖാൻവിൽക്കർ വിഷയത്തിൽ നിലപാട് മാറ്റി. വിശാല ഭരണഘടനാ ബെഞ്ചിന് വിടണമെന്നാമ് അദ്ദേഹം അഭിപ്രായപ്പെട്ടത്. ചീഫ് ജസ്റ്റിസ് രഞ്ജൻ ഗൊഗോയ്, ഇന്ദു മൽഹോത്ര എന്നിവരാണ് വിഷയം വിശാല ബെഞ്ചിന് വിടണമെന്ന് അഭിപ്രായപ്പെട്ട മറ്റ് രണ്ടുപേർ.\nവിധിയെ സ്വാഗതം ചെയ്യുന്നു; വിശ്വാസികളായ ഹിന്ദുസ്ത്രീകൾ ശബരിമല ദർശനത്തിന് പോകാറില്ലെന്ന് എം.എം മണി ആര്‍ട്ടിക്കിള് ഷോ\nശബരിമല യുവതീ പ്രവേശനം ശബരിമല women entry verdict sabarimala Sabarimala women entry sabarimala\nWeb Title : why is sabarimala review petitions referred toalarger bench of seven justices, women entry verdict explained in five points


മുരളിയുടെ പ്രസ്താവന അപഹാസ്യം: വി. എസ് | Muralis statement is shameful, VS says - Malayalam Oneindia\nമുരളിയുടെ പ്രസ്താവന അപഹാസ്യം: വി. എസ്\nതിരുവനന്തപുരം: നയം മാറിയാല് സി പി എമ്മുമായി കൂട്ടുകൂടാമെന്ന കെ പി സി സി പ്രസിഡന്റ് കെ. മുരളീധരന്റെ പ്രസ്താവന അപഹാസ്യമാണെന്ന് പ്രതിപക്ഷ നേതാവ് വി. എസ്. അച്യുതാനന്ദന് പറഞ്ഞു.\nഅര്‍ഹിക്കുന്ന അവജ്ഞയോടെ അത് തള്ളിക്കളയുന്നു. മുരളീധരന് നിലപാട് മാറ്റിയതില് സംശയിക്കണം. ഇത്രയും കാലം ആന്റണിക്ക് വേണ്ടിയാണ് മുരളീധരന് സംസാരിച്ചിരുന്നത്.\nകോണ്‍ഗ്രസുമായി നയപരമായ പല കാര്യങ്ങളിലും സി പി എമ്മിന് ഭിന്നതയുണ്ട്. ബി ജെ പിക്കെതിരെ നിലപാട് സ്വീകരിക്കുന്ന കാര്യത്തിലും കോണ്‍ഗ്രസിന് വീഴ്ചയുണ്ട്.\nമുരളിയുടെ പ്രസ്താവനെയ കുറിച്ച് ഒന്നും പറയുന്നില്ലെന്നായിരുന്നു സി പി എം പോളിറ്റ് ബ്യൂറോ അംഗം ഇ. കെ. നായനാരുടെ പ്രതികരണം. കരുണാകരനാണ് ഇങ്ങനെ പറഞ്ഞിരുന്നതെങ്കില് പ്രതികരിക്കാമായിരുന്നുവെന്ന് നായനാര് പറഞ്ഞു.


കോഴിക്കോടും മലപ്പുറത്തും പടർന്നുപിടിക്കുന്ന നിപ്പാ വൈറസിന്റെ വ്യാപനം തടയുന്നതിൽ നാം ഉണർന്നു പ്രവർത്തിക്കേണ്ടതാണ്. ആരോഗ്യ വകുപ്പുമായി ബന്ധപ്പെട്ട എല്ലാ സംവിധാനങ്ങളും കൂടുതൽ ജാഗരൂകരാകണം. മരണസംഖ്യ ഉയർന്നെങ്കിലും ആരോഗ്യവകുപ്പ് ഉണർന്നുപ്രവർത്തിച്ചുവെന്നതു തന്നെയാണ് സത്യം. അപൂർവ്വങ്ങളിൽ അപൂർവ്വമായ ഈ വൈറസ് റിപ്പോർട്ട് ചെയ്തയുടനെ കേന്ദ്രസർക്കാരിനെ സംസ്ഥാന ആരോഗ്യവകുപ്പ് അറിയിച്ചിരുന്നു. കേന്ദ്രസംഘം രണ്ടുവിഭാഗങ്ങളായി തിരിഞ്ഞ് ആരോഗ്യവകുപ്പിന്റെ പ്രവർത്തനങ്ങളെ വിലയിരുത്തി. ഭാരതത്തിൽ മൂന്നിടത്താണ് ഇതുവരെ നിപ്പാ വൈറസ് കണ്ടെത്തിയിട്ടുള്ളത്. ശക്തമായ ജാഗ്രതയോടെ തുറന്നു പ്രവർത്തിക്കാൻ സംസ്ഥാനത്തിനായെന്നു കേന്ദ്രം വിലയിരുത്തി\nഎന്നിരുന്നാലും ചില കാര്യങ്ങൾ പറയാതെ വയ്യാ. നമ്മുടെ നവമാധ്യമങ്ങൾ ഈ വിഷയം കൈകാര്യം ചെയ്തത് അത്യന്തം വികലമായ രീതിയിലാണ്. വാട്സാപ്പ് പോലെയുള്ള നവമാധ്യമങ്ങൾ ശാസ്ത്രീയമായ ഒരു പിൻബലവുമില്ലാതെ ഭാവനകലർത്തിയ മെസേജുകൾ പ്രചരിപ്പിച്ചുകൊണ്ടായിരുന്നു. പലതിലും ഏതെങ്കിലും ഡോക്ടറുടെ പേരും ഉണ്ടാവും. എന്നാൽ ഈ ഡോക്ടർ എവിടെ ജോലി ചെയ്യുന്നയാളാണെന്നോ അദ്ദേഹത്തിന്റെ ഫോൺ നമ്പറോ ഒന്നും കൊടുത്തിരുന്നില്ല. നിപ്പാ വൈറസിനേക്കാൾ വേഗതയുണ്ടായിരുന്നു ഈ വിഷചിന്തകൾക്ക്. ഒടുവിൽ കേന്ദ്ര ആരോഗ്യമന്ത്രിയും മുഖ്യമന്ത്രിയും ഡി.ജി.പി.യും വരെ മുന്നറിയിപ്പ് നൽകി, ഇത്തരം മെസേജുകൾ പടർത്തരുതെന്ന്. മോഹനൻ വൈദ്യരെപ്പോലെയുള്ള ‘മുറിവൈദ്യന്മാർ’ പുരകത്തുന്നതിനിടയിൽ വാഴവെട്ടുന്നതിൽ മുന്നിൽ തന്നെ നിന്ന്. ആദ്യമായി ഇത്തരമൊരു അസുഖം റിപ്പോർട്ട് ചെയ്തതിലുണ്ടായ അന്ധാളിപ്പ് മാത്രമേ നമുക്കുണ്ടായിട്ടുള്ളൂ. കൂടുതല് പടരുന്നത് തടയാന് കഴിഞ്ഞിട്ടുണ്ട്. മെഡിക്കല് പ്രോട്ടോകോള് ഉണ്ടാക്കി കേന്ദ്ര ആരോഗ്യസംഘത്തിന്റെ ശക്തമായ പിന്തുണയും നമുക്ക് കിട്ടി.\nഇത്തരം അസുഖങ്ങള് പല രൂപങ്ങളില് ഇനിയും നമുക്കിടയിലുണ്ടാകും. ഐക്യരാഷ്ട്രസഭയിലെ ദുരന്ത നിവാരണ അതോറിറ്റിയുടെ മേധാവി മുരളി തുമ്മാരക്കുടിയെപ്പോലെയുള്ളവരുടെ സഹായം തേടുന്നത് നല്ലതായിരിക്കും. ശക്തമായ പിന്തുണയുമായി നമ്മുടെ പൊതുബോധം കൂടെയുണ്ടാവണമെന്ന് മാത്രം. ആതുര സേവനത്തിനിടെ വൈറസ്‌ബാധയേറ്റു ജീവന് നഷ്ടപ്പെട്ട പ്രിയസഹോദരി ലിനിക്ക് ആദരാഞ്ജലികളർപ്പിച്ചുകൊണ്ട്…..\nഒരു പാതിരാ സഞ്ചാരം


ശ്രീലങ്കയെ മലയര്‍ത്തിയടിച്ച് കപ്പുയര്‍ത്താന് സച്ചിനും സെവാഗും ഇന്നിറങ്ങും; ഫൈനല് എവിടെ കാണാം\nറോഡ് സേഫ്റ്റി സീരീസിന്റെ ഫൈനലില് ഇന്ത്യ ലെജന്റ്‌സ് ശ്രീലങ്കന് ലെജന്റ്‌സിനെ നേരിടും. രാത്രി7മണിക്ക് റായ്പൂരിലെ ഷഹീദ് വീര് നാരായന് സിംഗ് അന്താരാഷ്ട്ര സ്‌റ്റേഡിയത്തിലാണ് മത്സരം. വെസ്റ്റ് ഇ്ന്‍ഡീസിനെ സെമിയില് കീഴടക്കിയാണ് ഇന്ത്യ ഫൈനലിലെത്തുന്നത്. സൗത്ത് ആഫ്രിക്കയാണ് ശ്രീലങ്കയുടെ മുന്നില് വഴിമാറിയത്. ഇന്ത്യ ലെജന്റ്‌സിന് വേണ്ടി സച്ചിന് ടെണ്ടുല്‍ക്കറും വിരേന്ദ്ര സെവാഗുമായിരിക്കും ഓപ്പണ് ചെയ്യുക. ഇരുവരും മിന്നും ഫോമിലാണ്. മധ്യനിരയില് യൂസഫ് പത്താനും യുവരാജ് സിംഗും കൂടെ തിളങ്ങിയാല് ഇന്ത്യക്ക് വിജയമുറപ്പിക്കാം. തിലകരത്‌ന ദില്‍ഷനും ഉപുല് […]\n21 March 2021 6:19 AM GMT\nറോഡ് സേഫ്റ്റി സീരീസിന്റെ ഫൈനലില് ഇന്ത്യ ലെജന്റ്‌സ് ശ്രീലങ്കന് ലെജന്റ്‌സിനെ നേരിടും. രാത്രി7മണിക്ക് റായ്പൂരിലെ ഷഹീദ് വീര് നാരായന് സിംഗ് അന്താരാഷ്ട്ര സ്‌റ്റേഡിയത്തിലാണ് മത്സരം. വെസ്റ്റ് ഇ്ന്‍ഡീസിനെ സെമിയില് കീഴടക്കിയാണ് ഇന്ത്യ ഫൈനലിലെത്തുന്നത്. സൗത്ത് ആഫ്രിക്കയാണ് ശ്രീലങ്കയുടെ മുന്നില് വഴിമാറിയത്.\nഇന്ത്യ ലെജന്റ്‌സിന് വേണ്ടി സച്ചിന് ടെണ്ടുല്‍ക്കറും വിരേന്ദ്ര സെവാഗുമായിരിക്കും ഓപ്പണ് ചെയ്യുക. ഇരുവരും മിന്നും ഫോമിലാണ്. മധ്യനിരയില് യൂസഫ് പത്താനും യുവരാജ് സിംഗും കൂടെ തിളങ്ങിയാല് ഇന്ത്യക്ക് വിജയമുറപ്പിക്കാം. തിലകരത്‌ന ദില്‍ഷനും ഉപുല് തരംഗയും മഹ്‌റൂഫുമെല്ലാം അടങ്ങുന്ന വമ്പന് താരനിര ശ്രീലങ്കന് ടീമിലുമുണ്ട്.\nജിയോ ടി.വി, വൂട്ട് (voot) എന്നീ ആപ്പുകള് വഴി ലൈവ് സ്ട്രീമിംഗ് ഉണ്ടായിരിക്കുന്നതാണ്. കൂടാതെ കളേഴ്‌സ് സിനിപ്ലക്‌സ എച്ച്ഡി, കളേഴ്‌സ് കന്നഡ സിനിമ എന്നീ ചാനലുകളിലും മത്സരം തത്സമയം കാണാം.


ഇംഗ്ലണ്ട് ലോകചാമ്പ്യന്മാര്!!! - India Vision Media\nന്യൂസിലാന്‍റ് ഉയര്‍ത്തിയ 241 വിജയലക്ഷ്യം പിന്തുടര്‍ന്ന ഇംഗ്ലണ്ട് 50 ഓവറില് 241 റണ്‍സിന് ഏവരും പുറത്താവുകയായിരുന്നു. അതിന് ശേഷമാണ് മത്സരം സൂപ്പര് ഓവറിലേക്ക് കടന്നത്. സൂപ്പര് ഓവറിലും ടൈ പിടിച്ചെങ്കിലും ഇംഗ്ലണ്ട് വിജയക്കൊടി പാറിച്ചു.\nഡി എൻ എ പരിശോധനക്ക് ബിനോയ് കോടിയേരിയുടെ രക്തസാമ്പിൾ ശേഖരിക്കും


പുതിയ സ്റ്റേഡിയത്തിൽ ആവേശകരമായ ഗ്രഹപ്രവേശനം നടത്തി പോച്ചെട്ടിനോയുടെ കുട്ടികൾ\nഒരു പുതിയ സ്റ്റേഡിയം പണിയുന്നത് പലപ്പോഴും പല ടീമുകളെയും സാരമായി ബാധിക്കാറുണ്ട്. ആഴ്‌സണൽ അതിന്റെ ഒരു ഉത്തമ ഉദാഹരണമാണ്. 2004 ൽ അവർ എമിറേറ്റ്സ് സ്റ്റേഡിയം പണിതപ്പോൾ കടുത്ത സാമ്പത്തിക ബുദ്ധിമുട്ടിലായി. കൂനിൻ മേൽ കുരു എന്ന പോലെ 2008 ൽ ആഘോള സാമ്പത്തിക പ്രതിസന്ധിയും വന്നു. ആയതിനാൽ ആഴ്‌സണൽ, ‘കളിക്കാരെ വളർത്തിക്കൊണ്ടു വന്നു വിൽക്കുന്ന ടീമെന്ന’ പേര് സ്വന്തമാക്കുന്നതും പഴയ പ്രതാപത്തിൽ എത്താൻ കഷ്ടപെടുന്നതും നാം കണ്ടതാണ്. ടോട്ടൻഹാമും ഏതാണ്ട് ഇതേ അവസ്ഥയിലാണന്ന് പറയേണ്ടി വരും. സ്റ്റേഡിയം പണി അവരെ സാമ്പത്തിക പ്രതിസന്ധിയിലാക്കുകയും, ആയതിനാൽ കഴിഞ്ഞ രണ്ടു കൈമാറ്റ വിപണിയിലും ഒരു കളിക്കാരനെ പോലെ വാങ്ങിക്കാൻ പറ്റാതിരുന്നതും ചരിത്രം.\nഎന്നാൽ ഇതിനെ എല്ലാം മറികടക്കാൻ പോച്ചെട്ടിനോ എന്ന പരിശീലകന് ഒരു പരിധി വരെ കഴിഞ്ഞു എന്നുള്ളത് വാസ്തവമാണ്. യൂത്ത് അക്കാഡമിയിൽ നിന്ന് കഴിവുള്ള കളിക്കാരെ വളർത്തി കൊണ്ട് വന്നു സ്ഥിരമായി ടോപ് ഫോറിൽ ഫിനിഷ് ചെയ്യാൻ അവർക്കു സാധിക്കുന്നു. ഹാരി കെയ്ൻ, ഡെലെ അലി, എറിക് ഡയർ എന്നിവർ ഉത്തമ ഉദാഹരണങ്ങൾ ആണ്.\nപുതിയ സ്റ്റേഡിയത്തിൽ മിന്നും പ്രകടനം കാഴ്ച വെച്ച് കൊണ്ട് തന്നെ ടോട്ടൻഹാം തങ്ങളുടെ പുതിയ യുഗത്തിന് തുടക്കം കുറിച്ചു. എതിരില്ലാത്ത രണ്ടു ഗോളുകൾക്കു അവർ ക്രിസ്റ്റൽ പാലസിനെ തോൽപ്പിച്ച്. രണ്ടാം പകുതിയിൽ കൊറിയൻ തരാം സോണും ഡാനിഷ് തരാം എറിക്‌സണുമാണ് ടോട്ടൻഹാമിന് വേണ്ടി വല ചലിപ്പിച്ചത്. ഹാരി കെയ്ൻ ഒരു ഓപ്പൺ ചാൻസും കളയുന്നതും കാണാൻ ഇടയായി. ഈ വിജയത്തോടെ അവർ ലീഗിൽ മൂന്നാം സ്ഥാനത്തേക്ക് ഉയരുകയും ചെയ്തു.\nപുതിയ സ്റ്റേഡിയം പലപ്പോഴും പുതിയ സ്വപ്നങ്ങളുടെ അനന്തരഫലമാണ്. ഇംഗ്ലണ്ടിലെ ഒരു ശക്തിയായി ടോട്ടൻഹാം വളർന്നു കഴിഞ്ഞു. ഇനി യൂറോപ്പ് കീഴടക്കാനായിരിക്കും അവർ ശ്രമിക്കുക. യൂറോപ്യൻ ചാംപ്യൻഷിപ്പുകൾ നടത്താൻ പറ്റിയ ഒരു ഭീമൻ സ്റ്റേഡിയം തന്നെയാണ് ഇപ്പോൾ പണിതിരിക്കുന്നത്. 62000 പേർക്ക് ഒരുമിച്ചിരുന്നു കാളി കാണാൻ ഇവിടെ സാധിക്കും. ഇംഗ്ലണ്ടിലെ തന്നെ ഏറ്റവും പ്രൗഢിയുള്ള സ്റ്റേഡിയമായി ഇത് മാറി കഴിഞ്ഞു. ഇനി ആവശ്യം കിരീടങ്ങൾ ആണ്. അതിനുള്ള ദിശാബോധം അവർക്കു ഉണ്ടന്ന് പല തവണ അവർ തെളിയിച്ചു കഴിഞ്ഞു. ഒരല്പം ഭാഗ്യം കൂടി അവരെ തുണക്കട്ടെ എന്ന് ആശംസിക്കാം.


summer bumper lottery results സമ്മർ ബമ്പർ ഫലം പ്രഖ്യാപിച്ചു; ഭാഗ്യശാലികൾ ആരെല്ലാം ?\nസമ്മർ ബമ്പർ ഫലം പ്രഖ്യാപിച്ചു; ഭാഗ്യശാലികൾ ആരെല്ലാം ?\nസമ്മർ ബമ്പർ ഭാഗ്യക്കുറി ഫലം പ്രഖ്യാപിച്ചു. പാലക്കാടാണ് ഒന്നാം സമ്മാനം പ്രഖ്യാപിച്ചിരിക്കുന്നത്. SE 208304 എന്ന ടിക്കറ്റിനാണ് ഒന്നാം സമ്മാനം. പാലക്കാട് ചെർപ്പുളശേരിയിൽ വിറ്റഴിച്ച ടിക്കറ്റിനാണ് ഒന്നാം സമ്മാനം ലഭിച്ചിരിക്കുന്നത്. ആറ് കോടി രൂപയാണ് ഒന്നാം സമ്മാനം.\nരണ്ടാം സമ്മാനം 25 ലക്ഷം വീതം5പേർക്കും, മൂന്നാം സമ്മാനം5ലക്ഷം വീതം 10 പേർക്കും, നാലാം സമ്മാനം അവസാന അഞ്ചക്കത്തിന് 1 ലക്ഷം രൂപയുമാണ്. കൂടാതെ 5000, 2000, 1000, 500 രൂപയുടെ നിരവധി സമ്മാനങ്ങളുമുണ്ട്. മാർച്ച് 31 ന് നടക്കേണ്ടിയിരുന്ന നറുക്കെടുപ്പ് കൊവിഡ്\nപശ്ചാത്തലത്തിൽ ഇന്നത്തേക്ക് മാറ്റുകയായിരുന്നു.\nസമ്മാനാർഹമായ ടിക്കറ്റ് നമ്പറുകൾ :\nഒന്നാം സമ്മാനം[6 Crore]\nസമാശ്വാസ സമ്മാനം (1,00,000/-)\nSA 208304 SB 208304 SC 208304 SD 208304 SE 208304\nരണ്ടാം സമ്മാനം [25 Lakhs]\nSA 159533 SB 269015 SC 254802 SD 150170 SE 241220\nമൂന്നാം സമ്മാനം [5 Lakhs]\nSA 102868 SB 156627 SC 303585 SD 105762 SE 332728 SA 164066 SB 363237 SC 111924 SD 292240 SE 116018\nനാലാം സമ്മാനം[1 Lakh]\n0192 1177 1879 2075 2321 3194 3255 3376 3647 3657 4023 4057 4120 4186 4690 5752 6130 6239 6376 6737 6971 7496 8572 9078 9250\n0167 0688 0693 0961 1464 1805 2079 2300 2471 2960 3222 3362 3427 3597 3903 4048 4051 4099 5145 5867 6125 6337 6414 6566 6952 7202 7319 7572 7891 8814 9469 9529 9572 9666 9802\n0380 0475 0737 1133 1654 1842 1986 2184 2404 2543 2706 2782 2882 3152 3368 3601 3672 3684 3760 3899 3914 3945 4220 4265 4277 4310 4480 5040 5085 5236 5306 5336 5411 5436 5516 5977 6093 6134 6299 6331 6347 6356 6370 6970 7104 7188 7685 7707 7983 8488 8522 8718 8722 8820 9092 9172 9220 9314 9324 9507 9577 9599 9782 9922 9999\n6979 3863 5278 3249 4221 9138 8494 4520 4308 7151 8721 7396 0559 1777 9448 6733 6096 8570 0147 9632 2767 2496 6723 9742 6099 9171 0697 5935 6221 2562 6455 3127 5444 6843 0913 1587 4153 7992 3348 3892 4853 7515 1444 6007 7997 5996 7970 1239 8218 3933 8699 3944 6603 3039 7845 4673 3728 1252 3574 3421 3240 3962 3952 3016 3519 7103 6571 6432 4953 5737 6986 9276 7243 7583 7840 5172 1353 7297 5822 9341 7420 7644 9274 5046 7001 6003 6642\nStory Highlights- summer bumper lottery results\nRead more on: kerala lottery | lottery | onam bumber\nലോട്ടറി വിൽപനയിൽ റെക്കോർഡ് നേട്ടം\nഒന്നാം സമ്മാനം അഞ്ച് കോടി രൂപ; എല്ലാ ഞായറാഴ്ചയും നറുക്കെടുപ്പ്; ‘ഭാഗ്യമിത്ര’ ലോട്ടറി ആരംഭിച്ചു


കോവിഡിനേക്കാള് മാരകം ; അടുത്ത മഹാമാരി കോഴികളില് നിന്ന് ; ലോകജനസംഖ്യയുടെ പകുതിയിലേറെ തുടച്ചുനീക്കപ് - Samakalika Malayalam\nകോവിഡിനേക്കാള് മാരകം ; അടുത്ത മഹാമാരി കോഴികളില് നിന്ന് ; ലോകജനസംഖ്യയുടെ പകുതിയിലേറെ തുടച്ചുനീക്കപ്പെടും ; മുന്നറിയിപ്പുമായി ശാസ്ത്രജ്ഞന്\nBy സമകാലികമലയാളം ഡെസ്‌ക് | Published: 30th May 2020 02:20 PM |\nLast Updated: 30th May 2020 02:20 PM | A+A A- |\nന്യൂയോര്‍ക്ക്: ലോകത്തെ ആശങ്കയിലാക്കി കോവിഡ് വൈറസ് പടരുന്നതിനിടെ, ഇപ്പോള് പടര്‍ന്നുപിടിക്കുന്നത് ഒന്നുമല്ലെന്നും അതിനേക്കാള് വലിയ വൈറസ് വരാനിരിക്കുന്നതായും ശാസ്ത്രജ്ഞന്റെ വെളിപ്പെടുത്തല്. ലോകത്തെ ആകെ ജനസംഖ്യയുടെ പകുതിയോളം പേരെ ഭൂമിയില് നിന്നും തുടച്ചുനീക്കാന് തക്ക പ്രഹരശേഷിയുള്ള വന് മഹാമാരിക്ക് മുന്നോടിയായുള്ള സൂചന മാത്രമാണ് കോവിഡെന്നാണ് അമേരിക്കന് ഗവേഷകനായ ഡോ. മൈക്കിള് ഗ്രെഗര് പറയുന്നത്.\n'ഹൗ ടു സര്‍വൈവ് എ പാന്‍ഡമിക് ' എന്ന പുസ്തകത്തിലാണ് ഡോ. മൈക്കിള് ഗ്രെഗര് പുതിയ വെളിപ്പെടുത്തല് നടത്തിയിട്ടുള്ളത്. കോഴികളില്‍നിന്നാകാം അടുത്ത വൈറസ് വ്യാപനം ഉണ്ടാവുകയെന്നാണ് ഇദ്ദേഹത്തിന്റെ പ്രവചനം. 800 കോടിവരുന്ന ലോകജനതയെ ആകെ ബാധിക്കുന്ന ആ മഹാമാരി കോവിഡിനേക്കാള് 100 മടങ്ങ് അപകടകാരിയാകുമെന്നും ഗ്രെഗര് പറയുന്നു.\nനിലവില് വ്യാപിച്ചിരിക്കുന്ന കോവിഡ്19 കാറ്റഗറി രണ്ട് അല്ലെങ്കില് മൂന്ന് ഗണത്തില് പെടുത്താവുന്ന മഹാമാരിയാണ്. മരണനിരക്ക് ഒരു ശതമാനത്തില് താഴെ മാത്രം. എന്നാല് ഇനി വരുന്നത് കാറ്റഗറി അഞ്ചില്‍പ്പെടുന്നതാകും. ഫാമുകളില് അനാരോഗ്യപരമായ സാഹചര്യത്തില് വളരുന്ന കോഴികളില് നിന്നാകും വൈറസ് ബാധയുണ്ടാകുക. രോഗം ബാധിച്ച രണ്ടു പേരില് ഒരാള് ഉറപ്പായും മരിക്കുമെന്ന് ഡോ. ഗ്രെഗര് അഭിപ്രായപ്പെട്ടു.\nമൃഗങ്ങളുമായുള്ള മനുഷ്യന്റെ അക്രമാസക്തമായ ഇടപഴകലാണ് രോഗങ്ങള്‍ക്ക് കാരണമായിത്തീരുക. മൃഗങ്ങളെ പരിപാലിക്കുന്നതും, കൊന്നു നതിന്നുന്നതുമെല്ലാം മഹാമാരികളോടുള്ള പ്രതിരോധത്തില് മനുഷ്യനെ ദുര്‍ബലമാക്കുന്നു. ക്ഷയരോഗത്തിന് കാരണമായ ട്യൂബര്‍കുലോസിസ് ബാക്ടീരിയ ആടുകളില്‍നിന്നാണ് മനുഷ്യരിലേക്ക് പകര്‍ന്നത്. വസൂരിക്ക് കാരണമായ വൈറസ് ഒട്ടകങ്ങളില്‍നിന്നും കുഷ്ഠരോഗം പോത്തുകളില്‍നിന്നുമാണ് മനുഷ്യരിലേക്ക് എത്തിയത്.\nവില്ലന് ചുമയ്ക്ക് കാരണം പന്നികളില്‍നിന്ന് മനുഷ്യനിലേക്ക് കടന്നുകയറിയ ബാക്ടീരിയ ആണ്. ടൈഫോയിഡ് കോഴികളില്‍നിന്നും ജലദോഷത്തിന് കാരണമായ വൈറസ് കന്നുകാലികള്, കുതിരകള് എന്നിവയില്‍നിന്നുമാണ് മനുഷ്യനിലേക്കെത്തിയത്. 20ാം നൂറ്റാണ്ടില് പക്ഷിപ്പനി പലപ്പോഴായി റിപ്പോര്‍ട്ട് ചെയ്യപ്പെടുന്നുണ്ട്. ഇത് പുതിയൊരു വൈറസിലേക്കുള്ള പരിവര്‍ത്തന ശ്രമങ്ങളാണെന്നും ഗ്രെഗര് തന്റെ പുസ്തകത്തില് പറയുന്നു.\nമഹാമാരി വൈറസ് കോവിഡ്19 കോഴികള് ഡോ. മൈക്കിള് ഗ്രെഗര്


സംഘടനയുണ്ടാക്കിയ തൊഴിലാളികള്‍ക്ക് നേരെ പ്രതികാര നടപടി; ഋഷിരാജ് സിങിന് 10,000രൂപ പിഴ | Gramajyothi News\nസംഘടനയുണ്ടാക്കിയ തൊഴിലാളികള്‍ക്ക് നേരെ പ്രതികാര നടപടി; ഋഷിരാജ് സിങിന് 10,000രൂപ പിഴ\nApril 7, 2018 10:31 am Published by : Web Desk\nകൊച്ചി: ശിക്ഷാനടപടിക്ക് വിധേരായ എക്‌സൈസ് ഡ്രൈവര്‍മാരെ തിരിച്ചെടുത്ത ശേഷം സ്ഥലം മാറ്റിയ എക്‌സൈസ് കമ്മീഷണര് ഋഷിരാജ് സിങ് 10,000 രൂപ പിഴയടക്കാന് ഹൈക്കോടതി ഉത്തരവ്. ഉത്തരവിനെതിരെ റിവ്യു പെറ്റീഷന് നല്‍കാന് ഗവണ്‍മെന്റ് പ്ലീഡറുടെ നിയമോപദേശം തേടിയിരിക്കുകയാണ് ഋഷിരാജ് സിങ്. വകുപ്പില് ഡ്രൈവര്‍മാരുടെ സംഘടനയുണ്ടാക്കാന് ശ്രമിച്ചുവെന്ന ആരോപണത്തെത്തുടര്‍ന്നാണ് തിരുവനന്തപുരം, കൊല്ലം ജില്ലകളിലെ രണ്ടു ഡ്രൈവര്‍മാരെ കമ്മീഷണര് സസ്‌പെന്റ് ചെയ്തത്. 250 ഡ്രൈവര്‍മാരാണ് വകുപ്പിലുള്ളത്.\nനടപടിക്കെതിരെ ഇരുവരും അഡ്മിനിസ്‌ട്രേറ്റ് ട്രൈബ്യൂണലില് പരാതി നല്‍കി. തിരിച്ചെടുക്കാന് ട്രൈബ്യൂണല് ഉത്തരവായി. എന്നാല് ഈ ഉത്തരവിനെതിരെ എക്‌സൈസ് വകുപ്പ് ഹൈക്കോടതിയില് അപ്പീല് നല്‍കി. ട്രൈബ്യൂണലിന്റെ ഉത്തരവ് ശരിവച്ച ഹൈക്കോടതി ഇരുവരേയും തിരിച്ചെടുക്കാന് നിര്‍ദേശിച്ചു.\nതിരിച്ചെടുത്ത ശേഷം ഇവരെ കോഴിക്കോട്,വയനാട് ജില്ലകളിലേക്ക് സ്ഥലം മാറ്റുകയായിരുന്നു. ഇതിനെതിരെ ഇവര് ഹൈക്കോടതിയെ സമീപിക്കുകയായിരുന്നു. പഴയ സ്ഥലത്ത് തന്നെ നിയമിക്കാനും 10,000രൂപ കമ്മീഷണര് പിഴ ഒടുക്കാനുമായിരുന്നു ഹൈക്കോടതി വിധി.